ചേച്ചിക്ക് മുമ്പില് അനിയത്തി മുത്താണ്; ഓസ്ട്രേലിയൻ ഓപ്പണ് സെറീനയ്‌ക്ക് | Webdunia Malayalam\nമെൽബൺ, ശനി, 28 ജനുവരി 2017 (16:09 IST)\nകോര്‍ട്ടില് തീ പാറും; ഓസ്‌ട്രേലിയന് ഓപ്പണില് നഡാല്- ഫെഡറര് ക്ലാസിക് പോരാട്ടം - ആരധകര് ആവേശത്തില്\nഓസ്‌ട്രേലിയന് ഓപ്പണ്: അവിശ്വസനീയമായ ജയത്തോടെ റോജര് ഫെഡറര് ഫൈനലില്\nഓസ്‌ട്രേലിയന് ഓപ്പണ്: റാഫേല് നദാല് ക്വാര്‍ട്ടറില്, സെമി ലക്ഷ്യമിട്ട് ഫെഡറര്\nപ്രതീക്ഷകള് തെറ്റിയില്ല, ഓസ്ട്രേലിയൻ ഓപ്പണ് കിരീടം യുഎസിന്‍റെ സെറീന വില്യംസിന്. 14 വർഷത്തിനുശേഷം നടന്ന സഹോദരിമാരുടെ പോരാട്ടത്തിൽ വീനസ് വില്യംസിനെ നേരിട്ടുള്ള സെറ്റുകള്‍ക്കാണ് സെറീന പരാജയപ്പെടുത്തിയത്. സ്‌കോര് 6-4, 6-4.\nഓസ്‌ട്രേലിയന് ഓപ്പണ് സ്വന്തമാക്കിയതോടെ കരിയറിലെ 23-മത് ഗ്രാൻസ്‌ലാം കിരീടമാണ് സെറീന സ്വന്തമാക്കിയത്. സ്റ്റെഫി ഗ്രാഫിന്റെ 22 ഗ്രാന്റ്സ്‌ലാം കിരീടം എന്ന റെക്കോർഡാണ് സെറീന മറികടന്നത്. ജയത്തോടെ സെറീന ലോക റാങ്കിംഗില് ഒന്നാമതെത്തി.\nഇനി സെറീനയ്‌ക്ക് മുന്നിലുള്ളത് 24 ഗ്രാന്‍സ്ലാം നേടിയ ഓസ്‌ട്രേലിയന് മുന് താരം മാര്‍ഗരെറ്റ് കോര്‍ട്ട് മാത്രമാണുള്ളത്. സെറീനയുടെ ഏഴാമത്തെ ഓസ്‌ട്രേലിയന് ഓപ്പണ് കിരീടമാണിത്.\nസെറീനയും വീനസും നേർക്കുനേർ വന്ന ഒൻപതാം ഗ്രാൻസ്‌ലാം ഫൈനലായിരുന്നു ഇത്. 2009ൽ വിമ്പിൾഡൻ ഫൈനലിലാണ് അവസാനമായി ഇരുവരും നേർക്കുനേർ വന്നത്. വീനസ് ഒരു പ്രധാന ടൂർണമെന്റിന്റെ ഫൈനലിൽ അവസാനമായി കളിച്ചതും അന്നാണ്.\nമിക്‌സഡ് ഡബിള്‍സില് സാനിയ മിര്‍സ-ഇവാന് ഡോഡിഗ് സഖ്യം ഫൈനലില് പ്രവേശിച്ചു. ...\nആരാധകര് കാത്തിരുന്ന സ്വപ്‌ന ഫൈനലില് വീണ്ടും. ഓസ്‌ട്രേലിയന് ഓപ്പണ് പുരുഷ സിംഗിള്‍സ് ...\nമത്സരത്തില് ആദ്യ രണ്ട് സെറ്റ് പിടിച്ചെടുത്ത് വിജയിച്ചു എന്ന് ഉറപ്പിച്ച ഘട്ടത്തില് ...\nപവർ ഗെയിമിന്റെ അമരക്കാരിയായ അമേരിക്കക്കാരി വാൻഡെവെഗെയ്ക്കെതിരെ മികച്ച പോരാട്ടമാണ് ...


പ്രമേഹരോഗികൾക്ക് കഴിക്കാവുന്ന മൂന്ന് തരം നട്സുകൾ... | nuts for diabetic patients\nപ്രമേഹരോഗികൾക്ക് കഴിക്കാവുന്ന മൂന്ന് തരം നട്സുകൾ...\nThiruvananthapuram, First Published 3, Oct 2020, 1:34 PM\nപ്രമേഹം നിയന്ത്രിക്കുന്ന ഭക്ഷണങ്ങള് എന്തൊക്കെയാണെന്ന കാര്യത്തില് വലിയ സംശയങ്ങളാണ് നിലനില്‍ക്കുന്നത്. സാധാരണ പ്രമേഹരോഗികള് അന്നജം അമിത ഊര്‍ജം അടങ്ങാത്ത എന്നാല് പോഷകങ്ങള് അടങ്ങിയ ഭക്ഷണമാണ് കഴിക്കേണ്ടത്.\nരക്തത്തില് 'ഗ്ലൂക്കോസി'ന്റെ അളവ് കൂടിയ അവസ്ഥയ്ക്കാണ് പ്രമേഹം എന്ന് പറയുന്നത്. അമിതമായ ദാഹം, വിശപ്പ്, ക്ഷീണം, ശരീരഭാരം കുറയല് എന്നിവയാണ് പ്രമേഹത്തിന്റെ പ്രധാന ലക്ഷണങ്ങള്. സമയത്ത് ചികിത്സിച്ച് രക്തത്തില് ഗ്ലൂക്കോസിന്റെ അളവ് നിയന്ത്രിച്ചാല് ഒരു പരിധിവരെ പ്രമേഹം മൂലം ഉണ്ടായേക്കാവുന്ന ബുദ്ധിമുട്ടുകള് നമുക്ക് നിയന്ത്രിക്കാനാവും. പ്രമേഹരോഗികൾക്ക് ഏറ്റവും സംശയമുള്ളത് ഭക്ഷണകാര്യത്തിലാണ്.\nപ്രമേഹം നിയന്ത്രിക്കുന്ന ഭക്ഷണങ്ങള് എന്തൊക്കെയാണെന്ന കാര്യത്തില് വലിയ സംശയങ്ങളാണ് നിലനില്‍ക്കുന്നത്. സാധാരണ പ്രമേഹരോഗികള് അന്നജം കുറഞ്ഞ അമിത ഊര്‍ജം അടങ്ങാത്ത എന്നാല് പോഷകങ്ങള് അടങ്ങിയ ഭക്ഷണമാണ് കഴിക്കേണ്ടത്.\nനട്സ് പ്രമേഹരോഗികള് കഴിക്കുന്നത് നല്ലതാണെന്നാണ് പഠനങ്ങള് പറയുന്നത്. നട്സ് പോഷകസമ്പുഷ്ടവും ആരോഗ്യകരവുമാണ്. നിരവധി ആരോഗ്യ ഗുണങ്ങൾ ഇവയ്ക്കുണ്ട്. പ്രമേഹരോഗികൾ നിർബന്ധമായും കഴിക്കേണ്ട ചില നട്സ് ഏതൊക്കെയാണെന്ന് നോക്കാം.\nബദാം ആണ് ഈ പട്ടികയിലെ ഒന്നാമന്. പ്രമേഹരോഗികൾ ദിവസവും നാലോ അഞ്ചോ ബദാം കഴിക്കുന്നത് രക്തത്തിലെ പഞ്ചസാരയുടെ അളവ് നിയന്ത്രിക്കാൻ സഹായിക്കും. പ്രമേഹം മാത്രമല്ല ഹൃദയസംബന്ധമായ അസുഖങ്ങൾ അകറ്റാനും ബദാം നല്ലതാണ്.\nദിവസവും ഒരു പിടി വാള്‍നട്സ് കഴിക്കുന്നത് ടൈപ്പ്2പ്രമേഹം തടയാന് സഹായിക്കുമെന്നാണ് പഠനങ്ങൾ പറയുന്നത്. ഗ്ലൂക്കോസിന്റെ അളവ് നിയന്ത്രിക്കാൻ വാൾനട്ട് ഗുണം ചെയ്യും. നാരുകൾ ധാരാളം അടങ്ങിയതിനാൽ പ്രമേഹരോഗികൾക്ക് ഇവ കഴിക്കുന്നത് നല്ലതാണ്. ഇത് ഷുഗർ പെട്ടെന്ന് കൂടാനുള്ള സാധ്യത കുറയ്ക്കും. മാത്രമല്ല വാൾനട്ടിന് ഗ്ലൈസെമിക് ഇൻഡക്സ് വളരെ കുറവാണ്. 15 ആണ് വാള്‍നട്ടിന്‍റെ ഗ്ലൈസെമിക് ഇൻഡക്സ് നില. കുതിർത്ത വാൾനട്ട് കഴിക്കുന്നത് ദഹനത്തിനും നല്ലതാണ്.\nപ്രമേഹരോഗികള്‍ക്ക് അണ്ടിപരിപ്പും ഡയറ്റില് ഉള്‍പ്പെടുത്താം. ദിവസവും ഒരുപിടി അണ്ടിപരിപ്പ് കഴിക്കുന്നത് ഹൃദ്രോഗം, അർബുദം, പ്രമേഹം പോലുള്ള രോഗങ്ങളെ അകറ്റാൻ സഹായിക്കും.\nAlso Read: രക്തത്തിലെ പഞ്ചസാരയുടെ അളവ് കുറയ്ക്കാന് പ്രഭാത ഭക്ഷണത്തോടൊപ്പം ഇവ കുടിക്കാം...\nLast Updated 3, Oct 2020, 1:43 PM\nപ്രമേഹരോഗികൾക്ക് കഴിക്കാവുന്ന നട്സുകള്


വിവാഹപ്പന്തലില് വച്ച് തോക്ക് ചൂണ്ടി കാമുകനെ തട്ടിയെടുത്ത സുന്ദരി!!! ഒടുവില് ഇങ്ങനെയായി കാര്യങ്ങള് | 'Revolver Rani', 'abducted' lover set to tie knot - Malayalam Oneindia\nPublished: May 20 2017, 10:28 [IST]\nകാണ്‍പൂര്: വിവാഹപ്പന്തലില് വന്ന് തോക്ക് ചൂണ്ടി കാമുകനെ തട്ടിക്കൊണ്ടുപോയ പെണ്‍കുട്ടി വലിയ വാര്‍ത്തയായിരുന്നു. പെണ്‍കുട്ടിയ്‌ക്കെതിരെ കാമുകന്റെ വീട്ടുകാര് പരാതിയും നല്‍കിയിരുന്നു.\nപ്രമുഖ ബിജെപി നേതാവിന് ഫ്ളാറ്റിൽ പണി ഇത്..!! പൊക്കിയത്4പെണ്ണുങ്ങൾക്കൊപ്പം..!!\nഎന്നാല് ഇപ്പോള് കാര്യങ്ങളെല്ലാം ശുഭപര്യവസായി ആയിരിക്കുന്നു. കാമുകന്റെ വീട്ടുകാര് എല്ലാത്തിനും കീഴടങ്ങി. വിവാഹം നിശ്ചയിച്ച പെണ്‍കുട്ടിയുടെ വീട്ടുകാരും ഒത്തുതീര്‍പ്പിലെത്തി.\nസിനിമയെ വെല്ലുന്ന ആ സംഭവങ്ങള് ഇപ്പോള് 'റിവോള്‍വര് റാണിയും' കാമുകനും തമ്മിലുള്ള വിവാഹത്തിലാണ് അവസാനിക്കുന്നത്.\nവിവാഹ പന്തലില് വച്ച് യുവാവിനെ കാമുകിയും രണ്ട് യുവാക്കളും ചേര്‍ന്ന്‌ന തോക്ക് ചൂണ്ടി തട്ടിക്കൊണ്ടുപോയി എന്നായിരുന്നു വാര്‍ത്ത. അശോക് യാദവ് എന്ന യുവാവിനെ ആയിരുന്നു തട്ടിക്കൊണ്ടുപോയത്.\nഅശോകും വര്‍ഷ സാഹുവും ഒരേ സ്ഥാപനത്തില് ജോലി ചെയ്യുന്നവരാണ്. ദീര്‍ഘകാലമായി പ്രണയത്തിലും ആയിരുന്നു. പക്ഷേ അശോകിന് വീട്ടുകാരെ എതിര്‍ക്കാനുള്ള ശേഷി ഇല്ലായിരുന്നു.\nനാട്ടുകാരിയായ ഭാരതി എന്ന യുവതിയുമായിട്ടായിരുന്നു അശോകിന്റെ വിവാഹം നിശ്ചയിച്ചത്. വിവാഹ ദിനത്തില് താലി ചാര്‍ത്തുന്നതിന് മുമ്പായാണ് ആ ഞെട്ടിപ്പിക്കുന്ന സംഭവം നടന്നത്. തലയില് തോക്ക് ചൂണ്ടി തട്ടിക്കൊണ്ടുപോയി.\nതലയ്ക്ക് തോക്ക് ചൂണ്ടി കൂടെ വരാന് പറഞ്ഞപ്പോള് ഒരു എതിര്‍പ്പും ഇല്ലാതെ അശോക് വര്‍ഷയുടെ കൂടെ ഇറങ്ങി കാറില് കയറി. അതിന് ശേഷം ആണ് അശോകിന്റെ വീട്ടുകാര് പോലീസില് പരാതി നല്‍കിയത്.\nഎന്തായാലും ഒടുവില് അശോകിന്റെ വീട്ടുകാര് വര്‍ഷയുടെ പ്രണയത്തിന്റെ ആഴം തിരിച്ചറിഞ്ഞു എന്ന് തന്നെ പറയേണ്ടി വരും. ഇപ്പോള് വര്‍ഷയ്‌ക്കെതിരെയുളള പരാതിയും അവര് പിന്‍വലിച്ചിരിക്കുകയാണ്.\nവിവാഹം കഴിയ്ക്കാനിരുന്ന ഭാരതിയുടെ വീട്ടുകാരുയമായി അശോകിന്റെ വീട്ടുകാര് സംസാരിച്ചുകഴിഞ്ഞു. അവര് തമ്മില് ഒത്തുതീര്‍പ്പില് എത്തിയിട്ടും ഉണ്ട്. ഇനി ഏതായാലും തോക്കുചൂണ്ടലും പ്രശ്‌നങ്ങളും ഉണ്ടാവില്ല.\nഅശോകും വര്‍ഷയും തമ്മിലുള്ള വിവാഹം നടത്താനും ധാരണയായിക്കഴിഞ്ഞു. എന്തായാലും കൂടുതല് ആശയക്കുഴപ്പങ്ങള് ഉണ്ടാകാതിരിക്കാന് അശോകിന്റെ മൊഴി ചീഫ് ജുഡീഷ്യല് മജിസ്‌ട്രേറ്റിന് മുന്നില് രേഖപ്പെടുത്താനൊരുങ്ങുകയാണ് പോലീസ്.\nകൂടുതൽ lover വാർത്തകൾ\nഭാര്യയും കാമുകനും ചേർന്ന് കുത്തിപ്പരിക്കേല്‍പ്പിച്ച യുവാവ് മരിച്ചു: സംഭവം തിരുവനന്തപുരത്ത്!!\nവേര്‍പിരിയാന് വയ്യ; ഫേസ്ബുക്ക് പ്രണയം കാമുകന്റെ ജീവനെടുത്തു, കാമുകി എത്തിയത് ശ്രീലങ്കയില് നിന്ന്\nlover gun marriage abduction police kanpur കാമുകന് തോക്ക് വിവാഹം പോലീസ് കാണ്‍പൂര്\nInaperfect filmy ending, 'Revolver Rani' and her 'abducted' lover announced on Friday that they decided to tie the knot. The case of abduction against the accused and bride-to-be Varsha Sahu was also dropped.\nStory first published: Saturday, May 20, 2017, 10:28 [IST]


'ലീഗിലെ ഒന്നാമനായി തുടരാൻ ആഗ്രഹിക്കുന്നില്ല, നല്ല സമയം കഴിഞ്ഞു, ഇനി ഒരു റോളിൽ'; ഭാവി രാഷ്ട്രീയം വ്യക്തമാക്കി പി.കെ കുഞ്ഞാലിക്കുട്ടി - Media Vision News\nHome Kerala ‘ലീഗിലെ ഒന്നാമനായി തുടരാൻ ആഗ്രഹിക്കുന്നില്ല, നല്ല സമയം കഴിഞ്ഞു, ഇനി ഒരു റോളിൽ’; ഭാവി രാഷ്ട്രീയം...\n‘ലീഗിലെ ഒന്നാമനായി തുടരാൻ ആഗ്രഹിക്കുന്നില്ല, നല്ല സമയം കഴിഞ്ഞു, ഇനി ഒരു റോളിൽ’; ഭാവി രാഷ്ട്രീയം വ്യക്തമാക്കി പി.കെ കുഞ്ഞാലിക്കുട്ടി\nമുസ്‌ലിം ലീഗിലെ ഒന്നാമനായി തുടരാൻ ആഗ്രഹിക്കുന്നില്ലെന്നും നല്ല സമയം കഴിഞ്ഞുവെന്നും ഇനി ഒരു റോളിൽ മാത്രമായിരിക്കും പ്രവർത്തിക്കുകയെന്നും ദേശീയ ജനറൽ സെക്രട്ടറി പി.കെ കുഞ്ഞാലിക്കുട്ടി. മീഡിയവൺ ‘എഡിറ്റോറിയലി’ലാണ് കുഞ്ഞാലിക്കുട്ടി ഭാവി രാഷ്ട്രീയം വ്യക്തമാക്കിയത്. കോൺഗ്രസ് നേതാവ് എ.കെ. ആന്റണി പറഞ്ഞ ചാരിതാർഥ്യം തനിക്കുമുണ്ടെന്നും തെരഞ്ഞെടുപ്പിൽ മത്സരിക്കുമോ എന്നത് അപ്പോൾ തീരുമാനിക്കേണ്ടതാണെന്നും അദ്ദേഹം പറഞ്ഞു. പുതിയ പി.കെ. കുഞ്ഞാലിക്കുട്ടി ആരെന്ന് കാലം കണ്ടെത്തുമെന്നും പാർട്ടിയിൽ തലമുറ മാറ്റത്തിന് കളമൊരുക്കുമെന്നും കുഞ്ഞാലിക്കുട്ടി വ്യക്തമാക്കി.\nകോൺഗ്രസ് നേതാവ് രാഹുൽ ഗാന്ധി ബിജെപി ബുൾഡോസർ രാഷ്ട്രീയം നടത്തിയ ജഹാംഗീർപുരിയിൽ പോകേണ്ടതായിരുന്നുവെന്നും മതനിരപേക്ഷ കാഴ്ചപ്പാടാണ് കോൺഗ്രസിന്റെ സ്പേസെന്നും അദ്ദേഹം ചൂണ്ടിക്കാട്ടി. വർഗീയപ്രീണനം കോൺഗ്രസ് ചെയ്യേണ്ടതല്ലെന്നും അവരത് ചെയ്യുന്നില്ലെന്നും ന്യൂനപക്ഷങ്ങൾക്കു വേണ്ടി ഇനിയും പ്രവർത്തിക്കണമെന്നും കുഞ്ഞാലിക്കുട്ടി ഓർമിപ്പിച്ചു.\nസംസ്ഥാന രാഷ്ട്രീയത്തിൽ യുഡിഎഫിന്റെ പ്രസന്റേഷൻ നന്നാക്കണമെന്നും ജനങ്ങളെ ആകർഷിക്കുംവിധം മുന്നണി മാറണമെന്നും അദ്ദേഹം ആവശ്യപ്പെട്ടു. ഇനിയും കുറെ കാര്യങ്ങൾ ശരിയാക്കാനുണ്ടെന്നും സമവാക്യങ്ങൾ ശരിയാക്കണമെന്നും കുഞ്ഞാലിക്കുട്ടി ചൂണ്ടിക്കാട്ടി. യുഡിഎഫ് നന്നായാൽ വിട്ടുപോയ കക്ഷികൾ തിരികെ വരുമെന്ന പ്രതീക്ഷയും അദ്ദേഹം പ്രകടിപ്പിച്ചു.\nഇടതുമുന്നണിയിലേക്ക് ഇല്ലെന്ന തീരുമാനം എല്ലാക്കാലത്തേക്കും ഉള്ളതല്ലെന്നും എന്നാലത് ഇപ്പോൾ ചർച്ച ചെയ്യന്നതിൽ അർഥമില്ലെന്നും അദ്ദേഹം പറഞ്ഞു. സഖ്യകക്ഷി എന്നത് കോൺഗ്രസിന് നൽകിയ വാക്കാണെന്നും അതിൽ മാറ്റമില്ലെന്നും കുഞ്ഞാലിക്കുട്ടി വ്യക്തമാക്കി.\nമലപ്പുറം ലോകസഭാ മണ്ഡലത്തിൽ നിന്നുള്ള എം.പിയായിരുന്ന കുഞ്ഞാലിക്കുട്ടി പിന്നീട് സ്ഥാനം രാജിവെച്ച് സംസ്ഥാന രാഷ്ട്രീയത്തിലേക്ക് തിരിച്ചുവരികയായിരുന്നു. തുടർന്ന് നിയമസഭാ തെരഞ്ഞെടുപ്പിൽ വേങ്ങര മണ്ഡലത്തിൽ നിന്ന് ജയിച്ച് എം.എൽ.എയായിരിക്കുകയാണ്. ഐ.ടി, വ്യവസായം, സാമൂഹികക്ഷേമം, ട്രേഡ് ആൻഡ് കൊമേഴ്‌സ് തുടങ്ങിയ വകുപ്പുകളുമായി സംസ്ഥാന മന്ത്രി പദവി വഹിച്ചിരുന്നു. 1995 മാർച്ച് മുതൽ 1996 മേയ് ഒമ്പത് വരെയും 2004 ആഗസ്റ്റ് 31 മുതൽ 2006 മേയ് 12 വരെയും 2011 മേയ് 23 മുതൽ 2016 മേയ് 19 വരെയുമാണ് മന്ത്രിയായിരുന്നത്.\nPrevious articleലോകത്ത് ഏറ്റവും കൂടുതല് ഇന്‍റര്‍നെറ്റ് ഷട്ട്‌ഡൗൺ നടപ്പിലാക്കിയ രാജ്യം ഇന്ത്യ\nNext article‘മസ്ജിദിലെ ഉച്ചഭാഷിണി അവിടെ നിന്നോട്ടെ’; പ്രമേയം പാസാക്കി മഹാരാഷ്ട്രയിലെ ഹിന്ദു ഭൂരിപക്ഷ ഗ്രാമം


അറിയാത്തലങ്ങളിലേയ്ക്ക് 03 - Sayahna\nപ്രതീക്ഷിച്ചതു പോലെത്തന്നെ ആരും ഊണു കഴിച്ചിട്ടുണ്ടായിരുന്നില്ല. സമയം രണ്ടേമുക്കാൽ. ഞാൻ വേഗം കുളിമുറിയിൽ പോയി കയ്യും കാലും മുഖവും കഴുകി, ഇന്ദിര കട്ടിലിന്മേൽ എടുത്തുവച്ച അലക്കിയ കസവുമുണ്ടുടുത്തു പുറത്തു കടന്നു.\nപെട്ടെന്നെനിയ്ക്ക് കാര്യങ്ങളുടെ കിടപ്പ് പിടികിട്ടി. ‘നീ അവളെ ചീത്ത പറഞ്ഞു അല്ലെ?’\nഎനിക്ക് ഇന്ദിരയുടെ മറുപടി ആവശ്യമുണ്ടായിരുന്നില്ല. ഞാൻ മുകളിലേയ്ക്കു കയറി. വന്ദന കട്ടിലിൽ മുഖം തിരിച്ച് കിടക്കുകയാണ്.\n‘മോളെ നീയെന്താണ് കെടക്ക്ണത്?’\nഅവൾ മുഖം തിരിച്ചു. അവൾ കരയുകയായിരുന്നെന്നെനിയ്ക്കു മനസ്സിലായി.\n‘വരൂ, ഊണു കഴിക്ക്യാ.’\n‘എനിയ്ക്കു വെശപ്പില്ല അച്ഛാ.’\n‘നല്ല കാര്യായി. പെറന്നാള്കാരൻ, മോളടെ ഒപ്പല്ലാതെ ഊണു കഴിയ്‌ക്ക്യോ? എണീയ്ക്ക്.’\nഅവൾ വീണ്ടും കരയാൻ തുടങ്ങി. ഞാൻ അവളുടെ അടുത്തിരുന്ന് പുറം തലോടി.\n‘നീ എന്തു തൊട്ടാവാടിയാണ്. അമ്മ അങ്ങിനെയൊക്കെ പറയും. അതു കേട്ട് നീ കരയ്യാണോ?’\nഇന്ദിര എന്താണ് പറഞ്ഞതെന്നെനിയ്ക്കറിയില്ല. ആ ചതുരംഗപ്പലകയിൽ എന്തോ അപകടം പതിയിരിക്കുന്നുണ്ടെന്ന് അവൾ വിശ്വസിച്ചു. അത് എന്റെ കയ്യിൽ പെടാൻ പാടില്ലെന്നതുകൊണ്ടായിരിക്കണം അവൾ ഇത്രയും കാലം അതൊളിപ്പിച്ചു വെച്ചത്.\nഞാൻ കുനിഞ്ഞ് അവളുടെ നെറ്റിമേൽ ഉമ്മ വച്ചു. അവൾ എഴുന്നേറ്റിരുന്നുകൊണ്ട് ചോദിച്ചു.\n‘എന്താച്ഛാ ആ ചെസ്സ്‌ബോർഡിന് കുഴപ്പം?’\n‘കുഴപ്പമോ? ഒന്നുംല്ല്യ മോളെ, അമ്മേടെ ഓരോ തോന്നല്കളാണ്.’\n‘എന്തോണ്ട്. എനിക്ക് അമ്മേടെ സംസാരത്തീന്ന് മനസ്സിലായി. അല്ലെങ്കിൽ അമ്മ എന്നെ ഇത്ര ചീത്ത പറയില്ല്യ.’\n‘ഇല്ല മോളെ, അച്ഛനല്ലെ പറയ്ണത്. അച്ഛന്റെ കുട്ടിക്കാലത്ത് തട്ടിൻപുറത്ത്ന്ന് കിട്ടീതാണ്. അച്ഛൻ ഏതുനേരൂം അതോണ്ട് കളിക്ക്യായിരുന്നു. അവസാനം പരീക്ഷേല് തോൽക്കുംന്ന്ള്ള നെല്യായപ്പൊ നിന്റെ മുത്തച്ഛൻ അത് വാങ്ങിവെച്ചതാ. പിന്നെ ഞാൻ അതു കണ്ടിട്ടില്ല.’\n‘പക്ഷെ അച്ഛാ അതില് കളിക്കാൻ പറ്റില്ല്യല്ലോ? അതില് നെറയെ കരുക്കള് വരച്ചിട്ടിരിക്ക്യല്ലെ?’\n‘ചതുരംഗം കളിക്ക്യല്ല. ഏതു നേരും അതും കയ്യില് പിടിച്ചോണ്ട് നടക്ക്വന്നെ. അപ്പൊ പഠിത്തൊന്നും നടക്കില്ല. അതു ശരിയാവില്ലാന്ന് മുത്തച്ഛന് തോന്നി, കാരണം മൂപ്പര് അച്ഛനെ കോഴിക്കോട് കോളജിൽ ചേർക്കാൻ തയ്യാറെടുത്തിരിക്ക്യായിരുന്നു. അത്ര്യള്ളു.’\n‘അതും പിടിച്ചു നടന്നാലെന്താ പഠിച്ചൂടെ? എന്താ വല്ല സ്‌പെല്ലുംണ്ടോ ആ ബോർഡിന്?’\n‘ഇല്ല മോളെ. അതിന് സ്‌പെല്ലൊന്നുംല്ല്യ.’ ആ തകിട് മന്ത്രനിബദ്ധമാണെന്നാണ് വന്ദന കരുതിയത്. ‘അച്ഛൻ സ്വതവേ ഒരൊഴപ്പനായിരുന്നു. കിട്ടണ സമയൊക്കെ പറമ്പിൽ വല്ല മരത്തിമ്മലും കേറും. കൊളത്തിൽ ചാടി നീന്തും. അങ്ങിന്യൊക്ക്യായാൽ പഠിത്തം നടക്ക്വോ. പക്ഷെ മോളടെ മുത്തച്ഛൻ വിചാരിച്ചത് ആ ചതുരംഗപ്പലക്യാണ് കാരണംന്നാ.’\nവന്ദന തൃപ്തയായെന്നു തോന്നുന്നു.\n‘മോള് വാ സമയം എത്ര്യായീന്നാ വിചാരം. അച്ഛന്റെ വെശപ്പ് കെട്ടുതൊടങ്ങി.’\nഅവൾ എഴുന്നേറ്റ് എന്റെ ഒപ്പം താഴെയിറങ്ങി വന്നു.\n‘ഓ കരയ്യായിരുന്നോ? ഞാനവള് കമ്പ്യൂട്ടറില് എന്തോ ചെയ്യാന്നാ വിചാരിച്ചത്.’ ഇന്ദിര പറഞ്ഞു.\n‘കണ്ടില്ലെ,’ ഞാൻ പറഞ്ഞു. ‘അത്ര ഗൗരവേള്ളു അമ്മേടെ ചീത്ത പറച്ചിലിന്.’\n‘ചീത്ത പറയ്യേ?’ ഇന്ദിര പറഞ്ഞു. ‘ഇങ്ങനെ കൊഞ്ചിച്ച് ചീത്തയാക്കിക്കോളു. അവളെ കെട്ടാൻ വരണ പയ്യനാണ് കഷ്ടപ്പെടുക. തൊട്ടാവാടി.’\n‘കുറച്ചു കഷ്ടപ്പെടട്ടെ, ഞാൻ നെന്നെക്കൊണ്ട് കഷ്ടപ്പെട്ടപോലെ.’ ഞാൻ പറഞ്ഞു. പിന്നെ തിരിഞ്ഞ് എന്റെ അടുത്തുതന്നെ ഇലയ്ക്കുമുമ്പിൽ ഇരിക്കുന്ന വന്ദനയെ നോക്കി പറഞ്ഞു. ‘അല്ലെ, അച്ഛന്റെ തൊട്ടാവാടിക്കുട്ടീ? ഇത് അച്ഛന്റെ മുള്ളില്ലാത്ത തൊട്ടാവാടി മകളാണ്.’\nവന്ദനയുടെ പിണക്കം തീർന്നിരുന്നു. പിറന്നാൾ ദിവസം നിലത്ത് പുല്ലുപായയിട്ട് അതിലാണ് മൂന്നു പേരും ഇരിക്കാറ്. വലതുവശത്തായി ഒരു നിലവിളക്കിനു മുമ്പിൽ ഇട്ട ഇലയിൽ ഗണപതിയ്ക്ക് സദ്യ വിളമ്പിയിരുന്നു.\nശനിയാഴ്ച ദിവസം ഞാൻ ഉച്ചയ്ക്ക് മുകളിലെ മുറിയിലാണ് ഉറങ്ങാൻ കിടക്കാറ്. വന്ദന അമ്മയെ അടുക്കളയിൽ പാത്രങ്ങൾ മോറാൻ സഹായിക്കും. താഴത്തെ നിലയിൽ അതിന്റെ ബഹളമായിരിക്കും. മുകളിലാവുമ്പോൾ ശല്യങ്ങളൊന്നുമില്ലാതെ രണ്ടു മണിക്കൂർ കിടക്കാം. ഒരാഴ്ചത്തെ ഓഫീസ് ക്ഷീണം തീർക്കുന്നത് ആ രണ്ടു മണിക്കൂറാണ്. ഇന്നു പക്ഷെ എനിക്കുറങ്ങാൻ കഴിഞ്ഞില്ല. ഞാൻ എഴുന്നേറ്റ് കമ്പ്യൂട്ടർ മേശയുടെ വലിപ്പിൽ ചെമ്പിൽ ആലേഖനം ചെയ്ത ആ ചതുരംഗപ്പലകയ്ക്കു വേണ്ടി തപ്പി. അതവിടെയുണ്ടാകുമെന്ന തോന്നൽ ശരിയായി. എട്ടിഞ്ച് ചതുരത്തിലുള്ള ആ പലകയിൽ ഒരു കളി പകുതിയിൽ നിർത്തിവെച്ചതിന്റെ ചിത്രം. അതൊരു പഴയ വർത്തമാനക്കടലാസിൽ പൊതിഞ്ഞുവച്ചിരിക്കയാണ്. മിഴിവുള്ള കരുക്കളുടെ കറുപ്പു നിറത്തിലുള്ള രേഖാചിത്രം ചെമ്പിന്റെ നിറത്തിൽ ഉദിച്ചുകാണുന്നു. വന്ദന ആ തകിട് നന്നായി കഴുകിയിട്ടുണ്ടാകണം, കാരണം അതിലെ രൂപങ്ങൾക്കൊന്നും വലിയ ഹാനി വരാതെത്തന്നെ ചെമ്പിന്റെ പശ്ചാത്തലത്തിന് നല്ല ഉദിപ്പു വന്നിരിക്കുന്നു. വലത്തുവശത്തു താഴെയായി കുറച്ചു ഭാഗത്തുള്ള എച്ചിങ് കറവന്ന് മൂടിയത് പണ്ടും അങ്ങിനെയായിരുന്നുവെന്ന് ഞാനോർത്തു. അതു പക്ഷെ കളിയെ ബാധിക്കുന്നില്ല. അവിടെ കാലാൾപ്പടയാണ്. അതെത്ര മുന്നോട്ടു പോയിട്ടുണ്ടെന്നു മാത്രം അറിയാൻ പറ്റില്ല. രണ്ടു കൊല്ലക്കാലം ഞാൻ കൊണ്ടു നടന്ന് പെട്ടെന്ന് അപ്രത്യക്ഷമായ ആ ചെമ്പു ചതുരംഗപ്പലക ഞാൻ കൈകൊണ്ട് തലോടി. കരുക്കളുടെ ഭാഗത്തെല്ലാം അല്പം പൊന്തിനിൽക്കുന്നപോലെ തോന്നുന്നു. തോന്നലായിരിക്കും, കാരണം പലക മുഴുവൻ നന്നായി മിനുസപ്പെടുത്തിയിരുന്നു. ഞാനാ പലക മേശവലിപ്പിൽത്തന്നെ തിരിച്ചുവച്ചു കമ്പ്യൂട്ടർ തുറന്നു.\nഇനി വന്ദനയുണ്ടാക്കിയ മാസ്റ്റർപീസ് ഒരിക്കൽക്കൂടി കാണട്ടെ. ഡെസ്‌ക്‌ടോപ്പിലെ ഷോർട്കട്ടിൽ അമർത്തിയപ്പോൾ അനിമേഷൻ തുടങ്ങി. ആദ്യം പശ്ചാത്തലത്തിൽ വരുന്നത് നിർത്തിവെച്ച ഒരു ചതുരംഗക്കളിയുടെ ചിത്രമാണ്. ആ നിശ്ചലചിത്രത്തിലേയ്ക്ക് ഓരോ വാക്കുകളായി ‘ഹാപ്പി’ അടുത്ത വരിയിൽ ‘ബർത്‌ഡേ’ വീണ്ടും അടുത്ത രണ്ടു വരികളിലായി ‘ടു’ ‘ഡാഡി’ എന്നെഴുതിവരുന്നു. എല്ലാ വാക്കുകളും വന്നുകഴിഞ്ഞാൽ ‘ഹാപ്പി ബർത്‌ഡേ ടു ഡാഡി’ എന്ന് നാലഞ്ചു വട്ടം മിന്നിത്തെളിഞ്ഞശേഷം വീണ്ടും ആദ്യം മുതൽ തുടങ്ങുന്നു. എനിക്കദ്ഭുതം തോന്നി. രണ്ടാഴ്ച മുമ്പ് മാത്രമാണ് ഞാനവൾക്ക് ജിഫ് അനിമേറ്ററിന്റെ ബീറ്റാ കോപ്പി ഡൗൺലോഡ് ചെയ്തു കൊടുത്തത്. ഇത്രവേഗം അതവൾ പഠിക്കുകയും ഇങ്ങിനെയൊരു അനിമേഷൻ ഉണ്ടാക്കുകയും ചെയ്തില്ലെ?\nഅനിമേഷൻ നിർത്തിവെച്ച് ഞാൻ ‘ഡി’ ഡ്രൈവിൽ അനിമേഷൻ ഉണ്ടാക്കിവെച്ച ഫോൾഡർ തുറന്ന് ചതുരംഗപ്പലകയുടെ ചിത്രമെടുത്തു നോക്കി. ചിത്രം സ്‌ക്രീൻ നിറഞ്ഞുനിന്നു. നല്ല മിഴിവുള്ള ചിത്രം. അവൾ ഹൈ റെസലൂഷനിൽ സ്‌കാൻ ചെയ്‌തെടുത്തതാണത്. 300 പിക്‌സലെങ്കിലും ഉണ്ടാവും. അനിമേഷനുവേണ്ടി അവൾ ചിത്രത്തിന്റെ സൈസ് ചുരുക്കിയിട്ടുണ്ടാവണം. കാരണം ആ റെസലൂഷനിൽ ജിഫ് അനിമേറ്ററിൽ അനിമേഷന്നുണ്ടാക്കാൻ പറ്റില്ല. ആ ബെൻക്യു ഏസർ സ്‌കാനർ കഴിഞ്ഞ പ്രാവശ്യം കുട്ടേട്ടൻ അമേരിക്കയിൽ നിന്നു വന്നപ്പോൾ മരുമകൾക്ക് വാങ്ങിക്കൊടുത്തവയാണ്. ഓരോ പ്രാവശ്യവും നാട്ടിലേയ്ക്കു വന്നാൽ കുട്ടേട്ടൻ വന്ദനയ്ക്കു വേണ്ടി എന്തെങ്കിലും വാങ്ങാതിരിയ്ക്കില്ല. ഇപ്രാവശ്യവും അയാൾ വന്ദനയോടു ചോദിച്ചു. ‘മോൾക്ക് എന്താണ് വേണ്ടത്?’ അവൾക്ക് സംശയമൊന്നുമുണ്ടായിരുന്നില്ല. എടുത്ത പടിയ്ക്ക് അവൾ പറഞ്ഞു. ‘ഒരു കളർ സ്‌കാനർ.’\n‘നീ ചെറുതെന്തെങ്കിലും പറേ മോളെ.’ ഞാനവളെ ഗുണദോഷിച്ചു. ഒരു സ്‌കാനറിന് ചുരുങ്ങിയത് മൂവ്വായിരത്തഞ്ഞൂറു രൂപയെങ്കിലുമാവുമെന്നെനിയ്ക്കറിയാം.\n‘നീ മിണ്ടാതിരി.’ കുട്ടേട്ടൻ എന്നെ ശാസിച്ചു. അവൾക്കാവശ്യമുള്ളതല്ലെ അവൾ ആവശ്യപ്പെടുക?’\nഉടനെത്തന്നെ അദ്ദേഹം വന്ദനയെയും കൂട്ടി പുറത്തിറങ്ങി. ഒരു മണിക്കൂർ കഴിഞ്ഞ് തിരിച്ചുവന്നത് ഈ സ്‌കാനറുമായിട്ടാണ്. അതിന്റെ വിലയറിഞ്ഞപ്പോൾ ഞാൻ പറഞ്ഞു.\n‘ഇനി കുട്ടമ്മാമ ബലിയിടാനെന്നല്ല ഒരു കാര്യത്തിനും ഇന്ത്യേല് നിന്നെ പേടിച്ച് കാലുകുത്തില്ല.’\nസ്‌നേഹമുള്ള മനുഷ്യനാണ്. എന്റെ അമ്മാവന് എങ്ങിനെ ഇങ്ങിനെയൊരു സന്തതിയുണ്ടായി?\nസ്‌ക്രീനിൽ നിറഞ്ഞുനിന്ന ചിത്രം നോക്കിക്കൊണ്ടിരിക്കെ ഞാൻ അതെല്ലാം ഓർത്തു. കുട്ടിക്കാലം, അതിന്റെ ഗൃഹാതുരത. ചിത്രങ്ങൾ വളരെ മിഴിവുള്ളതായിരുന്നു. മാസത്തിലൊരിക്കലെങ്കിലും നാട്ടിൽ പോകുന്നതുകൊണ്ട് ആ നാലുകെട്ടിന്റെ ചിത്രം മനസ്സിൽ വളരെ സജീവമായിരുന്നു.\nസ്‌ക്രീനിൽ നിറഞ്ഞുനിന്ന ചിത്ര ത്തിൽ നോക്കിയപ്പോഴാണ് ഞാൻ ഒരു കാര്യം ശ്രദ്ധിച്ചത്. ചിത്രത്തി ന്റെ വലത്തുവശത്തായി താഴെ എന്തോ എഴുതിയിരിക്കുന്നു. അ ങ്ങിനെയൊന്ന് ഞാനിതുവരെ ശ്രദ്ധിച്ചിട്ടുണ്ടായിരുന്നില്ല. ഞാൻ ആ ഭാഗം വലുതാക്കിനോക്കി. എഴുത്തുതന്നെയാണ്. വായിക്കാ ൻ പറ്റുന്നതിൽ പരമാവധി വലുതാക്കി. അതൊരു നാലക്കസംഖ്യയാണ്. ഒന്നുകൂടി വലുതാക്കിയപ്പോഴാണ് മനസ്സിലായത് അത് 1131 എന്നെഴുതിയതാണ്. 1131? ഞാൻ വീണ്ടും നോക്കി. അതെ 1131 തന്നെ. അത് ഞാൻ ജനിച്ച കൊല്ലമായിരുന്നു. മലയാള വർഷം. എച്ചിങ്ങിന്റെ സമയത്ത് അബദ്ധത്തിൽ വന്നുപെട്ട ഒരു കരടാണെന്നു കരുതിയിരുന്നത് ഞാൻ ജനിച്ച വർഷം കുറിച്ചു വച്ചതായിരുന്നു. ഞാൻ ജനിക്കുന്നതിനും എത്രയോ മുമ്പ് ഏതോ കാരണവരാണ് ആ ചതുരംഗപ്പലക ഉണ്ടാക്കിവച്ചത്. ആ കാരണവർ മരിച്ചത് ആയിരത്തി എൺപത്തഞ്ചി ലോ മറ്റോ ആണ്. അതിനും മുമ്പ് എന്നോ ഉണ്ടാക്കിവച്ച ഒരു പലകയിൽ എന്റെ ജനന വർഷം എഴുതിവച്ചത് യാദൃശ്ചികമാണോ? ഏതൊക്കെയോ അജ്ഞാതമായ വഴികളിലൂടെ വിധി എനിക്കു വേണ്ടി എ ന്തോ കരുതിവെച്ചിരിയ്ക്കയാണ്. എനിയ്ക്കുവേണ്ടി മാത്രം, കാര ണം അതേവരെ ഒരാളും ആ ചതുരംഗപ്പലക ഗൗരവമായി എടുത്തിട്ടില്ല. അമ്മാവൻ ഒരിക്കൽ പറഞ്ഞത് അതുണ്ടാക്കിയത് അദ്ദേഹത്തിന്റെ രണ്ടാമത്തെ അമ്മാവനാണെന്നാണ്. അദ്ദേഹത്തിന് തലയ്ക്ക് അല്പം അസുഖമാണെന്നും പറഞ്ഞു. തലയ്ക്ക് വട്ടുള്ള ഒരാൾ ചെയ്യുന്നത് ഗൗരവമായി എടുക്കേണ്ടതില്ലല്ലൊ. അതറിഞ്ഞ ശേഷവും ഞാനതു ഗൗരവമായി എടുക്കുകയും അതിന്റെ അർത്ഥമെന്താണെന്ന് അന്വേഷിക്കുകയും എന്റെ രണ്ടു വർഷം പാഴാക്കുകയും ചെയ്തപ്പോഴോ? അതെനിയ്ക്കു മാത്രമുള്ള എന്തോ സന്ദേശമാണ്. അതെടുക്കാനും മനസ്സിലാക്കാനും പക്ഷെ എനിക്കാവുന്നില്ല.\nവന്ദന പിന്നിൽ വന്നു നിന്നത് ഞാനറിഞ്ഞില്ല.\n‘എങ്ങിനെണ്ട് അച്ഛാ?’ ഞാൻ തിരിഞ്ഞുനോക്കിയപ്പോൾ അവൾ ചോദിച്ചു.\n‘നന്നായിട്ട്ണ്ട്.’ ഞാൻ പറഞ്ഞു. ‘നീയിത് ഹൈ റെസലൂഷനില് ചെയ്തതോണ്ട് നല്ല തെളിമണ്ട്.’\n‘അച്ഛാ എനിയ്ക്ക് ത്രീ—ഡി അനിമേഷൻ പഠിച്ചാൽ മതി.’\n‘അത്യോ? പക്ഷെ മോളെ അനിമേഷനില് ചാൻസുകള് വളരെ കുറവല്ലെ ഉള്ളൂ? നേരെ മറിച്ച് ഒരു സോഫ്റ്റ്‌വെയർ എഞ്ചിനീയറാണെങ്കിൽ ഇന്നുതന്നെ ജോലികിട്ടും. നല്ല ശംബളവും ആണ്. സോഫ്റ്റ്‌വെയർ എഞ്ചിനീയർമാർ ആയിരക്കണക്കിന് വേണ്ടിവരുമ്പോൾ അനിമേറ്റേഴ്‌സ് വളരെ കുറച്ചല്ലെ വേണ്ടൂ? വെബ് സൈറ്റുകളിലൊക്കെ ഇപ്പോൾ ഫ്‌ളാഷിലാണ് അനിമേഷൻ. ത്രീഡി അനിമേഷനാണെങ്കിൽ കാർട്ടൂൺ ചിത്രത്തിലും വല്ലപ്പോഴും ആർക്കിടെക്ചറിലും മാത്രേ വേണ്ടിവരൂ. നീ അവരേം അന്വേഷിച്ച് നടക്കണ്ടി വരും.’\n‘അതു സാരല്യ അച്ഛാ.’ അവൾ കുറച്ചുനേരം നിശ്ശബ്ദയായി, പിന്നെ അടുത്തിട്ട കസേലയിൽ ഇരുന്നുകൊണ്ട് ചോദിച്ചു. ‘അച്ഛാ, ഞാനൊരു കാര്യം ചോദിച്ചാൽ അതിന് ശരിക്കുള്ള മറുപടി തര്വോ?’\n‘നീ പറേ.’ അവൾ എന്താണ് ചോദിക്കാനുദ്ദേശിക്കുന്നതെന്ന് എനിക്കു മനസ്സിലായിരിക്കുന്നു.\n‘പ്രോമിസ്.’ അവളുടെ നീട്ടിയ ഉള്ളംകയ്യിൽ അടിച്ചുകൊണ്ട് ഞാൻ പറഞ്ഞു.\n‘എന്താണ് ഈ ചെസ്സ്‌ബോർഡിന്റെ പ്രത്യേകത? എന്തിനാണ് അമ്മ അതൊളിപ്പിച്ചു വെച്ചത്?’\nവന്ദനയോട് നുണ പറയാൻ എനിക്കിഷ്ടമില്ലായിരുന്നു. എങ്കിലും അവളുടെ ഭാവിയെ നോക്കിയെങ്കിലും അതിന്റെ രഹസ്യം അവൾ അറിയരുത്. ഞാൻ പറഞ്ഞു.\n‘അതിലൊന്നുംല്ല്യന്റെ മോളെ. അതൊരു വെറും ചതുരംഗപ്പലക മാത്രാണ്. ഏതോ വട്ടൻ കാരണവര് സമയം കളയാൻ വേണ്ടി ഉണ്ടാക്കിയിട്ടതാണ്.’\n‘അല്ല, അച്ഛൻ നുണ പറയ്യാണ്.’ അവളുടെ സ്വരത്തിൽ പരിഭവം.\n‘അച്ഛൻ ഒരു കാര്യം പറയട്ടെ മോളെ? ഈ ബോർഡ് അച്ഛന്റെ രണ്ടു കൊല്ലം കളഞ്ഞ സാധനാണ്. മോള് അതൊന്നും അറിയണ്ടാ. അറിയാൻ മാത്രൊന്നുംല്ല്യ. നിന്റെ പരീക്ഷയ്ക്ക് ഇനി നാലു മാസേള്ളൂ. അതിനെടയ്ക്ക് വേണ്ടാത്തതിലൊന്നും എടപെട്ട് മനസ്സ് ചിന്നിപ്പോണ്ട. മോള് പോയി പഠിയ്ക്ക്.’\n‘ഇല്ല, ഞാൻ പഠിക്കില്ല. ഇതെന്താന്നറിഞ്ഞാലെ ഞാൻ പഠിയ്ക്കു.’\nവന്ദനയുടെ കൗതുകമുള്ള മുഖത്തു നോക്കിയപ്പോൾ അവൾ കുട്ടിയായിരിക്കുമ്പോഴുണ്ടായ ഒരു കാര്യം ഓർത്തു. മൂന്നു വയസ്സു പ്രായമുള്ളപ്പോഴാണ്. എന്തെങ്കിലും വാശി സാധിപ്പിച്ചു കൊടുത്തില്ലെങ്കിൽ അവൾ ഭീഷണിപ്പെടുത്താറുണ്ട്.\n‘ഞാൻ തുണില്ല്യാതെ മുറ്റത്ത് പോയി നിൽക്കും.’\nഉടുപ്പിടാതെ നടക്കരുത്, പ്രത്യേകിച്ചും പുറത്ത് എന്ന് ഇന്ദിര പറയാറുണ്ട്. ഒരിക്കൽ എന്നോടും ഭീഷണി മുഴക്കിയപ്പോൾ ഞാൻ പറഞ്ഞു.\n‘നിന്നോ, അച്ഛന് കുഴപ്പൊന്നുംല്ല്യ. വല്ല കാക്കേം പറന്നുപോവുമ്പോൾ നെന്നെ കണ്ടാൽ തോലൂപൊളിച്ച പൂവംപഴാണ്ന്ന് കരുതി കൊത്തിക്കൊണ്ടു പോകും. അത്വന്നെ.’\nഒരിക്കൽ അവളുടെ കയ്യിൽനിന്ന് ഒരു കാക്ക പലഹാരം കൊത്തിക്കൊണ്ടു പോയതിൽപ്പിന്നെ അവൾക്കു കാക്കകളെ പേടിയായിരുന്നു. അതിനു ശേഷം അവൾ ആ ഭീഷണി മുഴക്കിയിട്ടില്ല.\n‘എന്താ അച്ഛൻ ചിരിക്കണത്?’\n‘ഒന്നുംല്ല്യ മോളെ.’ ഞാൻ പറഞ്ഞു. ‘നെനക്ക് നിർബ്ബന്ധാണെങ്കിൽ ഞാൻ പറഞ്ഞുതരാം. ഇന്നും നാളെയും വേണ്ടിവരും അതു മുഴുവൻ തീരാൻ. ഒരു വാഗ്ദാനം തരണം. ഈ കഥ കേട്ടു കഴിഞ്ഞാൽ തിരിച്ച് നിന്റെ പഠിത്തത്തിൽ ശ്രദ്ധിക്കണം. ഇതുതന്നെ ആലോചിച്ച് ഇരിക്കര്ത്.’\nRetrieved from "http://ml.sayahna.org/index.php?title=അറിയാത്തലങ്ങളിലേയ്ക്ക്_03&oldid=9043"


'അടിയന്തിരാവസ്ഥ'-കവി ആശാലതയുടെ എഴുതിക്കൊണ്ടിരിക്കുന്ന നോവലിലെ ഒരു അദ്ധ്യായം\n22 Dec 2019 11:20 AM GMT\nകവി ആശാലതയുടെ എഴുതിക്കൊണ്ടിരിക്കുന്ന നോവലിന്റെ ഭാഗമാണിത്. രണ്ടു കാലഘട്ടങ്ങളുള്ള ഈ നോവലിന്റ ഒരു ഭാഗം ആധുനിക കാലത്ത്, ഒരു സ്വേച്ഛാധിപതി ഭരിക്കുന്ന ഒരു രാജ്യത്തും മറ്റേഭാഗം പൗരാണിക ഇന്ത്യയിലുമാണ് നടക്കുന്നത്. അടിയന്തിരാവസ്ഥ എന്ന ഈ അധ്യായം 2016- 17 ല് എഴുതി വെച്ചതാണ്\nഅർദ്ധരാത്രി പത്രക്കാരുമായുള്ള കൂടിക്കാഴ്ചക്കു ശേഷം, ഔദ്യോഗികപാലസിൽ രണ്ട് സന്നദ്ധ സേവകർ വാതിൽപ്പുറമേ കാവൽനില്ക്കുന്ന തന്റെ ഉറക്കറയിൽ ഭയവും ഏകാന്തതയും കൊണ്ട് വീർപ്പുമുട്ടി രാഷ്ട്രത്തലവന് കിടന്നു. നന്നേ ക്ഷീണിതനായിരുന്നു അയാള്. നിരന്തരമായി പല രാപ്പകലുകള് നീണ്ടുപോയ കഠിനാധ്വാനവും കടുത്ത മാനസിക സമ്മര്‍ദ്ദവും ചേര്‍ന്ന് അയാളെ ഭ്രാന്തുപിടിപ്പിച്ചിരുന്നെങ്കിലും അയാള് അത് പുറത്തുകാണിച്ചിരുന്നില്ല. ക്ഷീണമോ അസ്വസ്ഥതയോ പുറത്തു പ്രകടിപ്പിക്കുന്നത് ഒരിക്കലും ഒരു രാഷ്ട്രത്തലവന് ചേര്‍ന്ന പ്രവൃത്തിയല്ലെന്നാണ് അയാള് ഉറച്ചുവിശ്വസിക്കുന്നത്. ഉപജാപകരുടെയും സ്തുതിപാഠകരുടെയും സാന്നിധ്യം അയാളെ ശ്വാസംമുട്ടിച്ചു. രാജ്യത്തെ തന്ത്രപ്രധാനകാര്യങ്ങളില് ചുക്കാന്‍പിടിക്കുന്നതിന് തന്നെ സഹായിക്കേണ്ട ഏറ്റവും തലമുതിര്‍ന്ന ഉദ്യോഗസ്ഥരുടെ പെരുമാറ്റമാവട്ടെ അയാള്‍ക്ക് മനംമറിച്ചിലുണ്ടാക്കി. തനിച്ച് ഒരല്‍പ്പം സമയം കിട്ടുന്നത് ഈ ഉറക്കറയിലാണ്- തനിക്കായിട്ടുമാത്രം കുറച്ചെങ്കിലും സമയം എന്നൊന്നുണ്ടെങ്കില്. അന്നേരമാകട്ടെ, സമാധാനം പോയിട്ട് ഉറക്കം പോലും വരുന്നില്ല. പുറത്ത് കാവല് നില്ക്കുന്ന ആ രണ്ടു കോമാളികള് പോലും ഉറക്കം കെടുത്തുന്നു. ഏത് നശിച്ച നിമിഷത്തിലായിരിക്കും അവര്‍ക്ക് തന്റെ നേര്‍ക്ക് തോക്കു ചൂണ്ടാന് തോന്നുന്നത്? ഈ ഭയത്തില് നിന്ന് ഒരിക്കലും മോചനമില്ലേ?\nആ കിടപ്പില് കിടന്നുകൊണ്ട് അയാള് തന്റെ രാജ്യത്തെയോര്‍ത്തു. പലപല യുദ്ധങ്ങളില് ചിതറിപ്പോയ യൗവനത്തെ ഓര്‍ത്തു. പ്രണയവും സൗഹൃദവും സ്നേഹബന്ധങ്ങളും ഒന്നും പറഞ്ഞിട്ടില്ലാത്ത ഏകാധിപതിയുടെ ജീവിതത്തെക്കുറിച്ചോര്‍ത്തു. (പ്രണയങ്ങളുണ്ടായിരുന്നു. പക്ഷേ, രാഷ്ട്രത്തിനു വേണ്ടി അതൊക്കെ ത്യജിക്കലാണ് തന്റെ ജീവിതം). രാജ്യത്തിന് നാളെ കൈവരാവുന്ന വികസനത്തിന്റെ സൗഭാഗ്യത്തെപ്പറ്റിയും അതില് തന്റെ പങ്കിനെപ്പറ്റിയുമോര്‍ത്തു. ചരിത്രത്തില് തങ്കലിപികളില് എഴുതിവെയ്ക്കുന്ന ഒന്ന്. രാജ്യപുരോഗതിയില് വന്നുവീഴാവുന്ന കരിനിഴലുകളെയും തന്റെ പിന്നാലെ നിഴലുപോലെ നടന്നേക്കാവുന്ന തന്റെ കൊലയാളിസംഘങ്ങളെയും കുറിച്ച് ഓര്‍ത്തു. ആരെയും ഒരൊറ്റയാളെയും വിശ്വസിക്കരുത്. ഒക്കെ ചതിയന്മാരും ഒറ്റുകാരുമാണ്. അടുപ്പിക്കരുത്. എല്ലാവരേയും അകറ്റി നിറുത്തണം. കൂടപ്പിറപ്പുകളെപ്പോലും.\nരാഷ്ട്രത്തലവന് അന്ന് അത്താഴം കഴിക്കാന് മറന്നുപോയിരുന്നു. പേഴ്സണല് സെക്രട്ടറി രണ്ടുമൂന്നുതവണ ഇക്കാര്യം സൂചിപ്പിക്കാന് ശ്രമിച്ചതാണ്. എന്നാല് രാഷ്ട്രത്തലവന് അത് കേട്ടതായിത്തന്നെ നടിച്ചില്ല. വീണ്ടും ആവര്‍ത്തിച്ചാലുണ്ടാവുന്ന പ്രത്യാഘാതം സെക്രട്ടറിക്കറിയാം. അതു ഭയന്ന് പിന്നീടയാള് ഒന്നും പറഞ്ഞതേയില്ല. അയാള് അത്താഴം കഴിക്കാതിരുന്നതുകൊണ്ട് പാലസിലെ അടുക്കള അന്ന് ഉറങ്ങിയതേയില്ല. പാതിരാ കഴിഞ്ഞ് എന്തെങ്കിലും കഴിക്കുന്നത് അയാളുടെ ശീലമല്ലെന്ന് അടുക്കള മേല്‍നോട്ടക്കാര്‍ക്കും ഹൗസ് കീപ്പറിനും നല്ലവണ്ണം അറിയാം. എങ്കിലും വേണ്ടിവന്നാല് എല്ലാം സജ്ജമായിരിക്കണം. പുറത്തുനിന്നുള്ള ഭക്ഷണം അയാള് പറ്റെ ഒഴിവാക്കിയിരുന്നു. ഇനി അഥവാ വേണ്ടിവന്നാലും അങ്ങേയറ്റം കരുതല് നടപടികളെടുത്തുകൊണ്ടു മാത്രം. അങ്ങനെ വേണ്ടി വരുന്നത് വല്ല വിദേശ യാത്രകളിലോ മറ്റോ ആണ്. ആ സമയത്ത് സ്വന്തം പാചകരെയും ഭക്ഷ്യപരിശോധകരെയും അയാള് ഒപ്പം കൊണ്ടുപോകും. കാരണം, സൂക്ഷിക്കണം. കരുതിയിരിക്കണം. ഭക്ഷണത്തില്‍ക്കൂടെയും അവര് തന്നെ ഇല്ലാതാക്കാന് ശ്രമിക്കും. പണ്ട്സ്ക്കൂളില് പഠിക്കുമ്പോള് വായിച്ച ഒരു അറബിക്കഥ ഇപ്പോഴും അയാള് ഓര്‍മ്മയില് സൂക്ഷിച്ചിട്ടുണ്ട്. ആ കഥയില് ശത്രു ഒരു രാജാവിനെ വധിക്കുന്നത് കൊടും വിഷം തേച്ച പുസ്തകം വായിക്കാന് കൊടുത്തിട്ടാണ്. തുപ്പല്‍തൊട്ട് പുസ്തകം മറിക്കുന്ന ദുശ്ശീലമുള്ള രാജാവ്, മുഴുവന് വായിച്ചുതീരുംമുമ്പ് മരിച്ചുവീണു എന്നാണ് കഥ. അയാള് എന്തായാലും ആ മരമണ്ടന് രാജാവിനെപ്പോലെയല്ല. അങ്ങേയറ്റം ശ്രദ്ധിച്ചേ കാര്യങ്ങള് ചെയ്യൂ. വളര്‍ത്തുപൂച്ചകള്‍ക്ക് ഭക്ഷണം നല്കി വിഷപരിശോധന നടത്തുന്ന പണ്ടത്തെ ചക്രവര്‍ത്തിമാരുടെ കഥകളും അയാള്‍ക്കറിയാം. സ്വന്തം പെങ്ങളുടെ വീട്ടില്‍നിന്ന് വിളമ്പിയ ഭക്ഷണമാണെങ്കിലും പരീക്ഷിക്കാതെ കഴിക്കില്ല. വിളമ്പിയവരില്‍ത്തന്നെ പരീക്ഷിച്ചിട്ടേ ഉപയോഗിക്കൂ. അത് പെങ്ങളായാലും അളിയനായാലും ഇനിയിപ്പോള് പെറ്റ തള്ള തന്നെയായാലും. ഒരൊറ്റയാളെയും വിശ്വസിക്കരുത്. അതാണ് ജീവിതം അയാളെ പഠിപ്പിച്ച ഒരു പ്രധാനപാഠം. കുടിച്ച പച്ചവെള്ളത്തെപ്പോലും വിശ്വസിക്കരുത്. താന് രാജ്യത്തെ പുരോഗതിയിലേക്കു നയിക്കുന്നതില് അനിഷ്ടമുള്ള ഒരുപാടു പേരുണ്ട്. രാജ്യത്തിന്റെ ശത്രുക്കള്. അഥവാ തന്റെ ശത്രുക്കള്. അവര് ഏതുവിധേനയും തന്നെ അവസാനിപ്പിച്ചേക്കാം. അതുകൊണ്ട് കരുതിയിരിക്കണം.\nഅന്നത്തെ രാത്രി കഴിഞ്ഞ ദിവസങ്ങളിലേക്കാള് അയാള് വല്ലാതെ ക്ഷീണിച്ചുപോയിരുന്നു. പകല് മുഴുവന് പലതരം കൂടിക്കാഴ്ചകള്. അവ അങ്ങനെ നീണ്ടുനീണ്ടുപോയി. പാര്‍ലമെന്റിന്റെ അടിയന്തിരസമ്മേളനം കഴിഞ്ഞപ്പോള്‍ത്തന്നെ നേരം ഒരുപാട് വൈകി. ഏതാണ്ട് പാതിര വരെ നീണ്ടുപോയി എന്നു പറയാം. എന്തിനാണ് സുരക്ഷാനിയമമെന്ന് സംശയിച്ചത് പ്രതിപക്ഷം മാത്രമല്ല. അയാളുടെ കൂട്ടുകക്ഷികളില് പെട്ടവരും അണികളില്‍ത്തന്നെ എതിര്‍ചേരിയില് നില്ക്കുന്ന പടലപ്പിണക്കക്കാരുമൊക്കെ സംശയിച്ചവരില്‍പെടും. എന്തിനധികം? സ്വന്തം ഇഷ്ടക്കാരില് ചിലരും ചോദിക്കാതിരുന്നില്ല. അവര് ചോദിച്ചത് പരസ്യമായിട്ടല്ലെന്നു മാത്രം. ചിലരൊക്കെ ഫോണിലുടെ ചോദിച്ചു. വേറേ ചിലരാകട്ടെ, നേരിട്ടെത്തി സംശയം ചോദിക്കുന്ന ഭാവത്തില്, മുഖത്ത് അതീവനിഷ്കളങ്കത വരുത്തി. സുരക്ഷാനിയമം പ്രഖ്യാപിക്കേണ്ട എന്തുകാര്യമാണ് ഇപ്പോള് രാജ്യത്തുള്ളത്? പ്രതിപക്ഷം ശക്തമായി എതിര്‍ത്തുകൊണ്ടിരുന്നു. മാധ്യമങ്ങളില് ഇതെപ്പറ്റി ഊഹാപോഹങ്ങള് പരന്നിരുന്നു. എന്തായിരിക്കും വകുപ്പുകള്? അതിന്റെ പ്രത്യാഘാതങ്ങള് എന്തായിരിക്കും? എന്തൊക്കെയാണ് നടപടിക്രമങ്ങള്? ഭരണഘടനാ ഭേദഗതി വേണ്ടി വരുമോ? (എന്തു ഭരണഘടന? ആരുടെ ഭരണഘടന? അയാള് ചിരിയോടെ ഉള്ളിലോര്‍ത്തു.) അങ്ങനെയങ്ങ് ഭേദഗതി വരുത്താനാവുമോ? പ്രതിപക്ഷം നോക്കിനില്‍ക്കുമോ ? ഇതെന്താ വെള്ളരിക്കാപ്പട്ടണമോ?\nപത്രങ്ങളിലും ചാനലുകളിലും ചര്‍ച്ചയോടു ചര്‍ച്ച തന്നെയായിരുന്നു, കുറച്ചുനാളായിട്ട്. അതുകൊണ്ടു തന്നെയാണ് പ്രഖ്യാപനം കഴിയുംവരെ ഒരുത്തനേയും കാണണ്ടെന്ന് അയാള് തീരുമാനിച്ചത്. സത്യം പറഞ്ഞാല് ഇതിന്റെ ആലോചനകള് ഉള്ളില് മുളപൊട്ടിയപ്പോള് മുതല് തന്നെ പത്രക്കാരുമായി മുഖാമുഖം കാണുന്നത് അയാള് ഒഴിവാക്കിയിരുന്നു. ഏതെങ്കിലുമൊക്കെ തെണ്ടികള് അനാവശ്യ ചോദ്യങ്ങള് ചോദിക്കും. വേണ്ടാത്തത് കുത്തിപ്പൊക്കി കുഴപ്പത്തിന്റെ വിത്തുപാകാന് ഇവന്‍മാര്‍ക്കൊക്കെ നല്ല സാമര്‍ഥ്യമാണ്. ആവശ്യമില്ലാതെ മീഡിയയുമായി ബന്ധപ്പെടേണ്ടെന്ന് അയാള് തന്റെ അനുയായി വൃന്ദത്തിനും നിര്‍ദ്ദേശം നല്‍കിയിരുന്നു. സ്വതേ തന്നെ തങ്ങള് സര്‍വ്വജ്ഞരാണെന്നൊരു ഭാവം പത്രക്കാര്‍ക്കുണ്ട്. എന്തെങ്കിലും വായില്‍നിന്ന് വീണാല് വളച്ചൊടിച്ച് വഷളാക്കാന് അവര്‍ക്ക് സാമര്‍ഥ്യം കൂടും. അനുയായികളാണെങ്കിലോ മണ്ടത്തരം വിളിച്ചുപറയാന് മിടുക്കന്മാരും. എന്തായാലും ഇനിയിപ്പോള് പത്രക്കാരെയും ചനലുകാരെയും ഒഴിവാക്കേണ്ട കാര്യമില്ല. എന്നുതന്നെയല്ല, ഇനിയിങ്ങോട്ട് അവരെ കയ്യിലെടുക്കണം.\nഇന്നത്തെ ഒപ്പുവെയ്ക്കല് രാജ്യചരിത്രത്തിലെ ഒരു പ്രധാന സംഭവമാണ്. രാജ്യത്തിന്റെ സുരക്ഷ കണക്കിലെടുത്ത് താന് അവര്‍ക്കു നല്കുന്ന ഒരുറപ്പ്. അതിന് പരമാവധി പ്രാധാന്യം കിട്ടണം. രാജ്യത്തെ പത്രങ്ങളും ചനലുകളും മാത്രമല്ല ഓണ്‍ലൈന് പത്രങ്ങള്, സോഷ്യല് മീഡിയകള് - ഇവരെ ഒക്കെ തൃപ്തിപ്പെടുത്തണം. വേണ്ടപ്പോഴൊക്കെ നിയന്ത്രിക്കണം. പത്രങ്ങള്‍ക്കും ചാനലുകള്‍ക്കും മൂക്കുകയറിടാം. അത്ര വലിയ പ്രയാസമുള്ള കാര്യമൊന്നുമല്ല അത്. അതിന്റെയൊക്കെ മുതലാളിമാരെ വരുതിയില് വരുത്തുന്നതാണോ പ്രശ്നം? എല്ലാവരും തനിക്ക് - അതായത് രാജ്യത്തിന് - വേണ്ടപ്പെട്ടവര്. അങ്ങോട്ടൊരു പാലമിട്ടാല് ഇങ്ങോട്ടുമുണ്ടെന്ന് സദാ ഉറപ്പുള്ളവര്. എന്നാല് മറ്റേക്കൂട്ടര് - ഈ സോഷ്യല് മീഡിയക്കാരും ഒരുഗതിയും പരഗതിയുമില്ലാത്ത വെബ്ബ് പോര്‍ട്ടലുകാരും അങ്ങനെയല്ല. എവിടെയെങ്കിലും ഒരില അനങ്ങിയാല് ചാടി വീഴും. രാഷ്ട്രം തകര്‍ത്തു തരിപ്പണമാക്കാന്, ഒരട്ടിമറിയുടെ വിത്തു പാകാന് ഒക്കെ ഇക്കൂട്ടര് മതി. വരട്ടെ, എല്ലാവരേയും ശരിയാക്കിയെടുക്കണം. ഒതുക്കണ്ടവരെ ഒതുക്കണം. വരുതിയില് നിറുത്തേണ്ടവരെ വരുതിയില് നിറുത്തണം. അപ്പക്കഷണം ഇട്ടുകൊടുക്കേണ്ടവര്‍ക്ക് അത്. പ്രീതിപ്പെടുത്തേണ്ടവരെ പ്രീതിപ്പെടുത്തണം. അല്ലാത്ത കളകളെ പറിച്ചു നീക്കിക്കളയാം. ഏതിനും നയമുണ്ടല്ലോ. ഈ നാലാം എസ്റ്റേറ്റിന്റെ ബലത്തില് വേണം ഇനി തനിക്ക് തന്ത്രം മെനയാന്. അതുകൊണ്ടുതന്നെ ഇനി ഇവരെയൊന്നും കാണുന്നതില് അലംഭാവം പാടില്ല.\nചാനല്‍ക്കാരുടെയും പത്രക്കാരുടെയും നടുവില് ഇരിക്കുമ്പോള് രാഷ്ട്രത്തലവന് ശ്വാസം മുട്ടി. ഇവരുടെ ഓരോ ചോദ്യങ്ങള്! നടപ്പില്ലാത്ത സംശയങ്ങള്! വരട്ടെ. സുരക്ഷാനിയമം എന്താണെന്ന് ഞാന് പഠിപ്പിച്ചു കൊടുക്കാം. എനിക്കറിയാത്തതല്ല ഇവന്‍മാരെ. നടക്കാന് പറഞ്ഞാല് ഇഴയുന്ന കൂട്ടം. ഇന്ന് ഇവര് ചോദ്യമുന്നയിക്കും. നാളെ ഇവര്‍തന്നെ സമാധാനസേനയുടെ വക്താക്കളും സന്നദ്ധ സേവകരും പറയുന്ന നുണകള് വെള്ളംതൊടാതെ വിഴുങ്ങും. അതെനിക്ക് നിശ്ചയമുണ്ട്. ആ പച്ചക്കള്ളങ്ങള് അവര് പെരുപ്പിച്ചു കാണിക്കും. കാണിക്കാന് ഇവന്റെയൊക്കെ മുതലാളി തന്നെ ഉത്തരവിടും. രാഷ്ട്രത്തിന്റെ അഭിവൃദ്ധിയും പുണ്യവുമായിട്ട് ഇവരും ഇവരുടെ മുതലാളിമാരും കൂടി അവയെ വാഴ്ത്തുകയും ചെയ്യും. അയാള്‍ക്ക് പൊടുന്നനെ രക്തസമ്മര്‍ദ്ദം വര്‍ദ്ധിക്കുന്നതുപോലെ തോന്നി.\nരാജ്യം അപകടത്തിലാണ് - പത്രക്കാരോട് അയാള് പറഞ്ഞു. പുറത്തുനിന്നു മാത്രമല്ല അകത്തുനിന്നും ശത്രുക്കള് നമ്മെ ഛിന്നഭിന്നമാക്കാന് നോക്കുന്നു. പുറത്തെ ശത്രുക്കളെ കൂട്ടിനു വിളിക്കുന്ന രാജ്യത്തിനുള്ളിലുള്ളവര്. മാതൃരാജ്യത്തോട് സ്നേഹമില്ലാത്തവര്. നമ്മുടെ പൈതൃകം തകര്‍ക്കാന് ശ്രമിക്കുന്നവര്. നമ്മുടെ രാജ്യത്തെത്തന്നെയാണ് അവര് നാശമാക്കുന്നത്. ഈ രാജ്യത്തിന് വലിയൊരു പൈതൃകമുണ്ട്. ആയിരക്കണക്കിന് വര്‍ഷത്തെ പൈതൃകം. സത്യവും സുന്ദരവും സനാതനവുമാണത്. നമ്മുടെ സ്മൃതികള്, ശ്രുതികള്, വേദങ്ങള്, ഉപനിഷത്തുക്കള്, പുരാണങ്ങള് - അതിലൊക്കെ അധിഷ്ഠിതമാണത്. ആ പൈതൃകം കാത്തുസൂക്ഷിക്കാന് നമ്മള് ഓരോരുത്തരും പ്രതിജ്ഞാബദ്ധരാണ്. അത് തകര്‍ക്കുന്നവരെ അടിയറവ് പറയിക്കാനും നമ്മള് ബാധ്യസ്ഥരാണ്. ജനനീ ജന്മ ഭൂമിശ്ച സ്വര്‍ഗ്ഗാദപി ഗരീയസി - ജന്മഭൂമി എന്ന വാക്കിന് അയാള് ഊന്നല് കൊടുത്തു. ആ വാക്കു പറയുമ്പോള് തന്റെ കണ്ഠം ഇടറുന്നതായി അയാള് ഭാവിച്ചു. ഇതാണ് നമ്മുടെ കരുതല് ധനം. ഇതാര്‍ക്കും കൊടുത്തുകൂടാ. തുടര്‍ന്ന് തന്റെ ആത്മീയഗുരുവും യോഗാചാര്യനും പൂര്‍വ്വാശ്രമത്തില് സംസ്കൃതം പ്രൊഫസ്സറുമായിരുന്ന പ്രേമപൂര്‍ണ്ണാനന്ദസ്വാമി കഷ്ടപ്പെട്ടു പഠിപ്പിച്ച ഒരു ശ്ലോകവും അയാള് ഒരക്ഷരം തെറ്റാതെ വികാരാധീനനായി ചൊല്ലി.\nരാഷ്ട്രത്തോടുള്ള അയാളുടെ സന്ദേശം എല്ലാ ചാനലുകളും ഒരേസമയത്ത് സംപ്രേഷണം ചെയ്തു. പാതിരാ കഴിഞ്ഞ ആ നേരത്ത് പ്രജകള് ടെലിവിഷന്റെ മുന്നിലിരുന്ന് അതത്രയും വള്ളിപുള്ളിവിടാതെ സശ്രദ്ധം കേട്ടു. കേട്ടാല് മാത്രം പോരാ,അനുസരിക്കണം - അയാള് മനസ്സില് പറഞ്ഞു. നിങ്ങളെ എന്തും അനുസരിക്കുന്ന കുഞ്ഞാടുകളായി മാറ്റാന് ഞാന് എത്ര പണിപ്പെട്ടിരിക്കുന്നു!\nപുതിയ രാഷ്ട്രം പിറന്നിരിക്കുന്നു - അയാള് ജനങ്ങളോടായിപ്പറഞ്ഞു. പുതിയ രാഷ്ട്രം പിറന്നിട്ട് സത്യത്തില് കുറച്ചു കൊല്ലങ്ങളായി. അയാള് പണിപ്പെട്ട് അടര്‍ത്തിയെടുത്ത ആ രാജ്യം. ഇപ്പോള് അതിന് പുതിയൊരു അര്‍ഥസംപുഷ്ടി വന്നിരിക്കുകയാണ്. വളരെ പ്രാചീനമായ പാരമ്പര്യം അവകാശപ്പെടുന്ന ഒരു രാജ്യത്തുനിന്ന് തന്റെ നേതൃത്വത്തില് മുറിച്ചെടുത്ത ഈ ചെറുരാജ്യം - അതിന്റെ സമ്പൂര്‍ണ്ണവും ഏകശിലാരൂപമാര്‍ന്നതുമായ അഖണ്ഡ സംസ്കാരം -\nഅതാണ് കാത്തുസൂക്ഷിക്കണ്ടത്, അയാള് അവരോട് ആവശ്യപ്പെട്ടു.\nഏറെക്കാലം പട്ടാളത്തില് ഉന്നതപദവി വഹിച്ചിരുന്നെങ്കിലും അതിനു ചേരുന്ന രൂപഭാവങ്ങളൊന്നുമില്ലായിരുന്നു അയാള്‍ക്ക്. അതീവസൗമ്യമായ മുഖം. അതില് സാത്വികതേജസ്സ് തുടിച്ചു നിന്നു. ശബ്ദം കടുപ്പിച്ച് ആരോടും സംസാരിക്കാത്തവനെന്ന് ഒറ്റ നോട്ടത്തില്‍ത്തന്നെ തോന്നും. എന്നാല് കരിങ്കല്ലിനെക്കാള് ഹൃദയദാര്‍ഢ്യമുള്ളവന്. അയാളെക്കുറിച്ചുള്ള വാഴ്ത്തുപാട്ടുകളെഴുതിയ കവികള് അങ്ങനെയാണ് വര്‍ണ്ണിക്കുന്നത്. പട്ടാള അട്ടിമറിയിലൂടെയല്ല, ജനാധിപത്യ മാര്‍ഗ്ഗത്തിലൂടെ തന്നെയാണ് ഉന്നതാധികാരസ്ഥാനങ്ങളില് എത്തിയത്. ഒരളവുവരെ അന്തര്‍മുഖന്. എങ്ങനെയൊക്കെയാണ് അയാള് ഭരണം വീഴ്ത്തിയത്? പുറത്ത് അറിയപ്പെടുന്ന കാര്യങ്ങളൊന്നുമാവില്ല യഥാര്‍ഥത്തില് നടന്നത്. ജനാധിപത്യം എന്ന് അവര് വിളിച്ചിരുന്ന ആ സമ്പ്രദായമല്ല മികച്ചത്, ശരിക്കു വേണ്ടത് എന്ന് ക്രമേണ ജനങ്ങളെ ബോധവല്ക്കരിച്ചെടുത്തത് എങ്ങനെയാണ്? സൂക്ഷിച്ചു തന്നെയാണ് അയാള് കരുക്കള് നീക്കിയത്. വളരെ വളരെ ശ്രദ്ധിച്ച്. ജാഗ്രത പാലിച്ച്. ഒരു സാധാരണ മുനിസിപ്പല് തെരഞ്ഞെടുപ്പില്‍നിന്നു തുടങ്ങി രാജ്യത്തിന്റെ പരമാധികാരസ്ഥാനം വരെ എത്താനുള്ള കളികള് കളിക്കാന് വേണ്ടത്ര കഴിവും ക്ഷമയും അവധാനതയും അയാള്‍ക്കുണ്ടായിരുന്നു. ആദ്യത്തെ പടിയില് ചവിട്ടിയപ്പോഴേക്കും അത് പൊന്നായി. പിന്നെ തിരിഞ്ഞുനോക്കേണ്ടി വന്നില്ല. കരുത്തനായ ഒരു ഭരണത്തലവന് - അതാണാവശ്യം. ഈ രാജ്യം ഗതിപിടിക്കാന് അതേയുള്ളു ഒരേയൊരു ഒറ്റമൂലി. ജനാധിപത്യം! അതു പോയിത്തുലയട്ടെ. അല്ലെങ്കില് അതായിരുന്നോ ഇവിടെ ഇത്രയും കാലം? അഴിമതിയില് കുളിച്ചുനിന്ന ഒരു രാഷ്ട്രത്തെ രക്ഷിക്കാന് അവതരിച്ച മിശിഹാ ആണ് താനെന്ന് അയാള് പ്രചരിപ്പിച്ചിരുന്നു. ഇതേ മാധ്യമങ്ങള്. ഇതേ വ്യവസായികള്. ഇതേ ആണവ- യുദ്ധ- ആയുധ ലോബികള്. അവരൊക്കെ അത് എടുത്തുപയോഗിച്ചു. അങ്ങനെയാണ് അറിയപ്പെടാത്ത ഒരു മുനിസിപ്പല് കൗണ്‍സിലറില് നിന്ന് അയാള് ഇവിടെയെത്തിയത്.ഈ രാജ്യം ജനായത്തത്തിനപ്പുറത്തുള്ള കരുത്തുറ്റ ഒരു ഘടനയിലേക്ക് നീങ്ങുകയാണ്. എന്റെ പ്രിയപ്പെട്ട ദേശവാസികളേ, ആ ലക്ഷ്യം നമുക്ക് ഒരുമിച്ചുനിന്ന് നേടാം. അതുവരെ നമുക്ക് തെരഞ്ഞെടുപ്പു വേണ്ട. ജനാധിപത്യം വേണ്ട. പ്രതിപക്ഷം വേണ്ട. പ്രതിപക്ഷവും ഭരണപക്ഷവും നമ്മളാണ്. നമ്മള് ഒന്നാണ്! ഇപ്പറഞ്ഞതൊക്കെ ജനങ്ങള് - മുഴുവനുമല്ലെങ്കിലും നല്ലൊരു ശതമാനം - വിശ്വസിച്ചു കാണും. കാരണം അവര് ഇതൊക്കെ ഏറ്റുപാടി.\nപട്ടാളം എന്ന വാക്കാണ് ഒന്നാമതായി അയാള് തുടച്ചു മാറ്റിയത്. കടന്നുവന്ന വഴി അതാണെങ്കിലും ആ പദത്തോട് ആളുകള് ഒട്ടിനില്ക്കില്ലെന്ന് അയാള്‍ക്ക് നന്നായിട്ടറിയാം. സാധാരണ അളുകള്‍ക്ക് മാനസികമായി ഒരകല്‍ച്ച ഉണ്ടാക്കിയേക്കും. പ്രത്യേകിച്ച് അധിനിവേശ പ്രദേശങ്ങളിലും കലാപഗ്രാമങ്ങള് എന്ന് മുദ്രകുത്തിയ സ്ഥലങ്ങളിലുമുള്ളവര്‍ക്ക്. കഴിഞ്ഞ കാലത്ത് പട്ടാളം അവരെ കുറച്ചൊന്നുമല്ല ബുദ്ധിമുട്ടിച്ചത്. പട്ടാളക്കാര് അവരുടെ കുടിയിടകളില് കയറിയിറങ്ങിയതും ദേശവിരുദ്ധരെന്ന് പ്രഖ്യാപിച്ച് ആണുങ്ങളെ വെടിവെച്ചുകൊന്നതും പെണ്ണുങ്ങളെ ബലാല്‍സംഗം ചെയ്തതും കുഞ്ഞുങ്ങളെപ്പോലും കൊന്നൊടുക്കിയതുമൊക്കെ ആ താഴ്വരയുടെ ചരിത്രത്തില് എഴുതാതെ എഴുതിയിട്ടുണ്ട്. അതുകൊണ്ട് അയാളുടെ സന്ദേശം പ്രധാനമായി അവര്‍ക്കുള്ളതായിരുന്നു. താഴ്വരയിലെ എന്റെ പ്രിയസോദരരേ, നിങ്ങള് കലാപം തുടരാത്തിടത്തോളം നമ്മള് ഒന്നാണ്. ഇനിമേല് ഈ രാജ്യത്ത് പട്ടാളമില്ല. പട്ടാള നടപടികളും നിറുത്തിവെയ്ക്കുകയാണ്. രാജ്യത്തിന്റെ സുരക്ഷയാണ് പ്രധാനം. സമാധാനമാണ് ഏറ്റവും ആവശ്യം. അതിനു വേണ്ടി പട്ടാളത്തിനു പകരം നമുക്ക് സന്നദ്ധസേവകരുണ്ടാവും, സമാധാനം പരിപാലിക്കുന്നതിന്. രാജ്യസുരക്ഷക്ക് സുരക്ഷാസൈനികരും. ഇനി ആഭ്യന്തരയുദ്ധമില്ല. രാജ്യപുനര്‍നിര്‍മ്മാണത്തിന് നമുക്ക് ഒന്നിച്ചു ചേരാം. സന്നദ്ധസേവകര് എന്ന വാക്കാണ് പട്ടാളത്തിന് പകരം വെച്ചത്. സമാധാനം, സമാധാനമാണ് വേണ്ടത്- തന്റെ പ്രചരണ പരിപാടികളിലുടനീളം അയാള് ആവര്‍ത്തിച്ചുകൊണ്ടിരുന്നു. യുദ്ധം നമുക്കു വേണ്ടേ വേണ്ട, അയാള് മാധ്യമങ്ങളോടും ജനങ്ങളോടും ആവര്‍ത്തിച്ചു. ഞാന് എന്റെ സ്വന്തം നിലയ്ക്ക് യുദ്ധത്തിനെതിരാണ്. കാരണം യുദ്ധം ചെയ്തു തളര്‍ന്ന ഒരു പാവം പട്ടാളക്കാരനാണ് ഞാന്. 1950ല്, പിന്നെ 52ല്, 62ല്, 64ല്, 70ല്, 72ല്, 95ല് - നമ്മുടെ എത്ര സൈനികരാണ് അതിര്‍ത്തിയില് ശത്രുവിന്റെ തോക്കിനിരയായത്! എപ്പോഴും അതിര്‍ത്തിയില് ജാഗരൂകരായിനില്ക്കുന്ന ആ സാധുമനുഷ്യര് - അവരാണ് നമ്മുടെ രാജ്യത്തിന്റെ കരുത്ത്. അവരെ നമ്മള് ആദരിക്കണം.\nപക്ഷേ, യുദ്ധം നമ്മള് വേണ്ടെന്നു വെയ്ക്കുമ്പോഴും അതിലേക്ക് നമ്മെ പിടിച്ചിടുന്ന ശത്രുക്കള് - അവരെ നമ്മള് എന്തുചെയ്യണം? വിദേശസംസ്കാരത്തിന് നമ്മെ ഒറ്റുന്നവരെ എന്തുചെയ്യണം? അകത്തുനിന്ന് അവര്‍ക്ക് കൂട്ടുനില്ക്കുന്ന വിഘടനവാദികളെ നമ്മള് എന്തു ചെയ്യണം? ....... അതുകൊണ്ട് എന്റെ പ്രിയപ്പെട്ട ദേശവാസികളേ, രാജ്യസ്നേഹികളേ, നമുക്ക് അകത്തുനിന്നും പുറത്തുനിന്നുമുള്ള ഈ ശത്രുക്കളെ തുരത്തണം. അവരെ അവസാനിപ്പിക്കണം. നമ്മുടെ രാജ്യത്തിന്റെ കരുത്ത്, യശസ്സ് ഉയര്‍ത്തിപ്പിടിക്കണം. അതിനെ ഞാന് യുദ്ധമെന്നു വിളിക്കില്ല. ബലിദാനം എന്നേ വിളിക്കൂ.\nഇതൊക്കെ പറയുമ്പോള് അയാളുടെ മനസ്സില് ഈ ചെറുരാജ്യം യാഥാര്‍ഥ്യമാക്കാന് താന് പെട്ട പാടുകളെക്കുറിച്ചുള്ള ഓര്‍മ്മകള് നിറഞ്ഞു. വൈവിധ്യവും നാനാത്വവും നിറഞ്ഞ രാഷ്ട്രം എന്ന മുദ്രാവാക്യം ഒന്ന് മാറ്റിപ്പിടിക്കാന് അയാളുടെ ഗുരു ഒരു ദിവസം ഉപദേശിക്കും വരെ അയാള്‍ക്ക് ആ കേട്ടുമടുത്ത പ്രയോഗത്തില് എന്തെങ്കിലും കുഴപ്പമുണ്ടെന്ന് തോന്നിയിരുന്നില്ല. പ്രത്യേകിച്ച് കഴമ്പുണ്ടെന്നും തോന്നിയിട്ടില്ല. എന്തിന് അതേപ്പറ്റിയൊക്കെ വ്യാകുലനാവണം എന്നായിരുന്നു അതു വരെ അയാള് കരുതിയിരുന്നത്. മഹാരാജ്യത്തിന്റെ അതിര്‍ത്തി കാത്തുരക്ഷിക്കാനുള്ള യുദ്ധങ്ങളില് നിയോഗിക്കപ്പെട്ടപ്പോഴൊന്നും അയാള് അഭിമാനം കൊണ്ട് പുളകിതനൊന്നുമായിരുന്നില്ല. വെറുമൊരു ജോലി. ഗുമസ്തനോ അധ്യാപകനോ ഒക്കെ ആവുന്നപോലെ. കിട്ടിയ ജോലി താന് ചെയ്യുന്നു. അത്ര തന്നെ. മരണം തൊട്ടടുത്തു നില്ക്കുന്ന തരം ജോലിയാണെങ്കിലും. അയല്‍രാജ്യത്ത് ചാരപ്പണി ചെയ്തിട്ടുണ്ട്. പിടിക്കപ്പെടാതെ വളരെ വിദഗ്ധമായി അതു നിര്‍വ്വഹിക്കാനും സാധിച്ചു. അതിലൊക്കെ സന്തോഷം. പക്ഷെ, അതു കഴിഞ്ഞുപോയി. രാജ്യം സമാധാനപരമായി പുന:സ്ഥാപിച്ചു. എങ്ങനെയാണ് പുതിയ രാഷ്ട്രം എന്ന ചിന്ത മുളപൊട്ടിയതെന്ന് ഇപ്പോള് അയാള്‍ക്ക് ഓര്‍മ്മയില്ല. ഒരു ചെറു സംഘത്തില് നിന്നാണ് തുടക്കം. മഹത്തായ പാരമ്പര്യം രാജ്യത്തിന്റെ വൈവിധ്യത്തിലെ സംപൂര്‍ണ്ണതയാണെന്ന് വിശ്വസിക്കരുത്- അയാളുടെ ഗുരു അവരോടെല്ലാവരോടും ഉപദേശിച്ചു. നമുക്ക് ഒരു സംസ്കാരം മതി - സനാതനവും പവിത്രവുമായ നമ്മുടെ സംസ്കാരം. അതിന്റെ പുറത്തുള്ളവര് അശുദ്ധര്. അതുകൊണ്ട് നമുക്ക് വംശശുദ്ധിയുള്ളവരുടെ ഒരു രാഷ്ട്രം ഉണ്ടാക്കണം. ഒരു സനാതന രാഷ്ടൃം. യൂണിവേഴ്സിറ്റി പരീക്ഷ ബഹിഷ്കരിച്ച് രാഷ്ട്രീയത്തിലിറങ്ങാന് തയ്യാറെടുക്കുന്ന സമയം. മരച്ചുവട്ടില് ധ്യാനസ്ഥനെന്നോണമിരുന്ന് അയാളുടെ ഗുരു പറഞ്ഞു. പക്ഷെ, സമയമായില്ല. സമയമാകുമ്പോള്, നിങ്ങള്‍ക്കു മനസ്സിലാവും. സനാതനവും പൗരാണികതയില് ബദ്ധമായതുമായ ഒരു രാജ്യം എങ്ങനെയിരിക്കണമെന്ന് ഗുരു അയാള്‍ക്ക് ഉപദേശിച്ചുകൊടുത്തു. ഉള്ളതു പറഞ്ഞാല് അയാള്‍ക്ക് ആ ഗുരുവിനെയോ അയാളുടെ വേദപാണ്ഡിത്യത്തെയോ പോലും വിശ്വാസമില്ലായിരുന്നു. അങ്ങനത്തെ അനുഭവങ്ങളാണ് ചാരപ്പണി ചെയ്യുമ്പോള് അയാള്‍ക്കുണ്ടായത്. സനാതന ധര്‍മ്മത്തില് തെല്ലും വിശ്വാസമില്ലാത്ത മുഴു ഭൗതികവാദി. പിന്നെ എങ്ങനെ? അതിന്റെ ഉത്തരമാണ് അയാള് സ്വയം വിശ്വസിപ്പിച്ചുകൊണ്ടിരിക്കുന്നത്. അത് കണക്കില് കൂട്ടണ്ട, ഗുരു അയാളെ ഉദ്‌ബോധിപ്പിച്ചു. നീ യുക്തിവാദിയോ നിരീശ്വരവാദിയോ അന്യദൈവ വിശ്വാസിയോ എന്തുവേണെങ്കില് ആയിക്കോളൂ. വിശ്വാസം വേറെ, പ്രവൃത്തിപഥത്തില് എത്തിക്കേണ്ടത് വേറെ. നമ്മുടെ സനാതന രാഷ്ട്രം, അത് നിന്റെ രാഷ്ട്രീയ ഭാവിക്കു വേണ്ടിയാണ് ഞാന് ആവശ്യപ്പെടുന്നത്. എനിക്കും ഇതിലൊന്നും വലിയ വിശ്വാസമില്ലെന്ന് കൂട്ടിക്കോ. അതല്ല കാര്യം. നമുക്ക് അഭ്യുന്നതി വേണം. ഈ നാനാസംസ്കാരക്കാരുടെ രാജ്യത്ത് അതൊന്നും പറ്റില്ല.\nദേശസ്നേഹികളേ, മാതൃഭൂമിയുടെ കരങ്ങള്‍ക്ക് ശക്തി പകരൂ. കരുത്തനായ ഒരു നേതാവാണ് നമുക്കു വേണ്ടത്. തല്ക്കാലം - അതേ, തല്‍ക്കാലത്തേക്കു മാത്രം - ഞാന് ആ സ്ഥാനമേറ്റെടുക്കുന്നു. എന്നെക്കാള് കരുത്തനായവന് എന്റെ പിന്നാലെ വരും. അവന്റെ ചെരുപ്പിന്റെ വാറഴിക്കാന്‍പോലും ഞാന് യോഗ്യനല്ല. അവന് വരുമ്പോള് ഞാന് ഈ പട്ടമഴിച്ച്, അവനെ സര്‍വ്വാധിപതിയായി വാഴിക്കും. അതുവരെ ഞാനായിരിക്കും രാഷ്ട്രത്തിന്റെ അധിപന്. അദ്ദേഹം വരുന്നതുവരെ മാത്രം. കാബിനറ്റ് ഉണ്ടാകില്ല. പകരം നമ്മുടെ മന്ത്രിമാര് നമ്മുടെ ഉപദേശകരായി നമ്മെ സേവിക്കും. രാജ്യം സുരക്ഷ നേടട്ടെ ആദ്യം. ഇതൊക്കെ അതുവരെ മാത്രം. അതിനുശേഷം, എന്റെ ദൗത്യം തീരും. എന്റെ ദേശവാസികളേ, ആ ദൗത്യം അവസാനിച്ചുകഴിഞ്ഞാല് ഞാന് രാഷ്ട്രീയവാനപ്രസ്ഥം സ്വീകരിക്കും. പ്രിയപ്പെട്ട ദേശവാസികളേ, നമ്മുടെ മഹാഭാരതത്തിലെ യുധിഷ്ഠിരന്റെ പോലെ, പാണ്ഡവരുടെ പോലെ ഞാന് വാനപ്രസ്ഥം സ്വീകരിക്കും. നമ്മുടെ നാടിന്റെ മഹത്തായ പാരമ്പര്യം അതാണ്. മഹാഭാരതത്തിന്റെ പാരമ്പര്യം. പക്ഷേ അതുവരെ, ഞാന് നിങ്ങളുടെ ദാസനാണ്. പാദസേവകന്. അതുവരെ മാത്രം. നിങ്ങള്‍ക്കു വേണ്ടിയാണത്. അതുകൊണ്ട്, നിങ്ങള് നിങ്ങളുടെ അവകാശങ്ങള് കുറച്ചുനാളത്തേക്ക് മാറ്റിവെക്കൂ. നമ്മുടെ നാടിനു വേണ്ടി. നമുക്ക് നാവടക്കി, മുണ്ടുമുറുക്കിയുടുത്ത്, അദ്ധ്വാനിച്ച് ആ ലക്ഷ്യം നേടാം.\nചാനലുകളുടെ മുന്നിലിരുന്ന് ആളുകള് വികാരനിര്‍ഭരരായി പ്രസംഗം കേട്ടു.\nനമുക്ക് ഒന്നിച്ചു നീങ്ങാം - സുരക്ഷാനിയമം പ്രഖ്യാപിച്ചുകൊണ്ടുള്ള അത്ര ദീര്‍ഘമല്ലാത്ത പ്രസംഗം ഉപസംഹരിച്ചുകൊണ്ട് അയാള് പറഞ്ഞു.\nപ്രസംഗം തീര്‍ന്നപ്പോള് അയാള് തികച്ചും അവശനായിരുന്നു. എന്നാല് കരുത്തനായ ഒരു ഏകാധിപതി ക്ഷീണം പ്രകടിപ്പിക്കരുതല്ലോ. വൈകുന്നേരമെപ്പൊഴോ കഴിച്ച ഒരു ഗ്ലാസ്സ് പഴസ്സത്തായിരുന്നു പ്രാതലിനു ശേഷം അയാള് ആകെക്കഴിച്ചത്.\nരണ്ടുമണി കഴിഞ്ഞിട്ടാണ് അയാള് പാലസിലെ തന്റെ ഉറക്കറയില് എത്തിയത്. സാധാരണഗതിയില് കിടക്കുമ്പോഴേ ഉറങ്ങിപ്പോകേണ്ടതാണ്. എന്നാല് എന്തുകൊണ്ടോ രാഷ്ട്രത്തലവന് അന്ന് ഉറക്കം അകന്നു കളിച്ചു. രാജ്യം നേരിടാന് പോകുന്ന പ്രതിസന്ധികള് മാത്രമല്ല, തന്റെ സ്വകാര്യജീവിതത്തിലെ ഓരോ കൊച്ചുകാര്യങ്ങളും ആ കിടപ്പില് അയാളോര്‍ത്തു.\nഉറക്കമില്ലാത്ത രാത്രികളില് അയാള്‍ക്ക് കിടക്കയില് തിരിഞ്ഞും മറിഞ്ഞും കിടക്കാന് തീരെ താല്പര്യമില്ല. ഉറക്കമില്ലായ്മയെ കര്‍ത്തവ്യനിരതത്വമെന്ന് മറ്റുള്ളവര് കരുതണം. രാഷ്ട്രത്തിന്റെ ഭരണാധിപന് നിദ്രാവിഹീനനാണെന്ന് ആള്‍ക്കാരെക്കൊണ്ട് പറയിക്കാന് അയാള്‍ക്ക് ഇഷ്ടമില്ല. മറിച്ച് ഉറക്കം പോലുമുപേക്ഷിച്ച് രാജ്യത്തിന്റെ അഭിവൃദ്ധിക്കായി പ്രവര്‍ത്തിക്കുന്ന നേതാവായി തന്നെ അവര് കാണണം. അത് അങ്ങനെതന്നെ പ്രചരിപ്പിക്കുകയും വേണം.ഉറങ്ങാനാവാതെ കിടക്കുമ്പോള് മുമ്പൊക്കെ അയാള്‍ക്ക് അരിശവും പകയും പുകഞ്ഞുകത്തുമായിരുന്നു. പിന്നെപ്പിന്നെ അയാള് അത് മറികടക്കാന് ഒരു സൂത്രം കണ്ടെത്തി. തന്റെ പേഴ്സണല് കമ്പ്യൂട്ടര് തുറന്ന് അജ്ഞാതനായ ഒരു എതിരാളിയോട് ചെസ്സ് കളിക്കുക. ചെസ്സിന്റെ കരുക്കള് സുസൂക്ഷ്മമായി നീക്കുമ്പോള് അയാള് സാമ്രാജ്യങ്ങള് വെട്ടിപ്പിടിക്കുന്നതിനെപ്പറ്റി ചിന്തിച്ചു. എതിരാളിയുടെ ബിഷപ്പും കാലാളും കുതിരയും രാജ്ഞിയും അയാളുടെ നീക്കത്തില് തെറിച്ചു. എതിരാളിയുടെ രാജാവിന് ചെക്കുവെച്ചു. അയാളുടെ കുതിര ചെരിഞ്ഞു നീങ്ങി യുദ്ധം ജയിച്ചു. കരുക്കള് കളങ്ങള് ചാടിക്കടന്ന് രാജ്യതന്ത്രത്തിന് മൂര്‍ച്ച കൂട്ടി. എതിരാളിയുടെ നീക്കങ്ങള് അതിസൂക്ഷ്മം നിരീക്ഷിച്ചു. പല്ലും നഖവും രാകി കാവലിരുന്നു. പണ്ട് സ്ക്കൂളില് പഠിക്കുമ്പോള് അയാള്‍ക്ക് ചെസ്സുകളിക്കാരനായ ഒരു കൂട്ടുകാരനുണ്ടായിരുന്നു. അവനാണ് ചെസ്സില് താല്‍പര്യം ഉണ്ടാക്കിക്കൊടുത്തത്. അന്നൊക്കെ അവനെ തറ പറ്റിക്കാന് കച്ചകെട്ടി ഒരുമ്പെട്ടിട്ടും ഒരിക്കല്‍പ്പോലും അതിനായില്ല.\nഒരിക്കലും സാധിക്കാതിരുന്ന ആ വിജയം രാത്രികളില് സാങ്കല്‍പ്പിക എതിരാളിയോട് പോരടിച്ച് അയാള് സ്വാധീനപ്പെടുത്തി. അന്നത്തെ ചെസ്സുകൂട്ടുകാരന് ഇപ്പോള് എവിടെയുണ്ടാകുമെന്ന് അറിയില്ല. എന്തായാലും സര്‍വ്വാധിപന് ആവാന്‍മാത്രം ബുദ്ധി രാകിയെടുക്കാന് അവന് പറ്റിയിട്ടില്ലെന്നോര്‍ത്തപ്പോള് അയാള്‍ക്ക് വൈകിയാണെങ്കിലും വിജയം കൈവന്ന പോലെ തോന്നി.\nNovelChapter AshaLatha Poet


40 രാജ്യങ്ങളിലെ അംബാസഡര്‍മാര് സിയാല് സൗരോര്‍ജ പദ്ധതി കാണാനെത്തുന്നു - Janayugom Online\nHome / News / Kerala / 40 രാജ്യങ്ങളിലെ അംബാസഡര്‍മാര് സിയാല് സൗരോര്‍ജ പദ്ധതി കാണാനെത്തുന്നു\nPosted on May 20, 2019, 4:22 pm\nകൊച്ചി :ഇന്റര്‍നാഷണല് സോളാര് അലയന്‍സിന്റെ ആഭിമുഖ്യത്തില് 40 രാജ്യങ്ങളുടെ അബാംസഡര്/ഹൈക്കമ്മിഷണര്‍മാര് സിയാല് സന്ദര്‍ശനത്തിനെത്തുന്നു. ലോകത്തിലെ ആദ്യത്തെ സമ്പൂര്‍ണ സൗരോര്‍ജ വിമാനത്താവളമായ സിയാലിന്റെ സൗരോര്‍ജ പദ്ധതിയെക്കുറിച്ച് മനസ്സിലാക്കാനാണ് മെയ് 22 ന് രാഷ്ട്ര പ്രതിനിധികളുടെ സംഘം കൊച്ചിയില് എത്തുന്നത്.\nഇന്ത്യയും ഫ്രാന്‍സും മുന്‍കൈയെടുത്ത് 2015‑ല് രൂപവത്ക്കരിച്ച ആഗോള സംഘടനയാണ് ഇന്റര്‍നാഷണല് സോളാര് അലയന്‍സ് (ഐ.എസ്.എ). 74 രാജ്യങ്ങള് ഇതില് അംഗമാണ്. പരമാവധി രാജ്യങ്ങളില് സൗരോര്‍ജ പ്ലാന്റുകള് സ്ഥാപിച്ച് ഫോസില് ഇന്ധനങ്ങളോടുള്ള ആശ്രയം കുറയ്ക്കുക, ഇതിനായി മികച്ച മാതൃകകള് അന്വേഷിക്കുക, 2030 ഓടെ ആയിരം കോടി ഡോളറിന്റെ ഫണ്ട് രൂപവത്ക്കരിക്കുക എന്നിവയാണ് ഐ.എസ്.എയുടെ ലക്ഷ്യങ്ങള്. വലിയ തോതില് ഊര്‍ജ ഉപഭോഗം വേണ്ടിവരുന്ന സ്ഥാപനങ്ങളിലും സൗരോര്‍ജം ഉപയുക്തമാക്കാമെന്ന ആശയം പ്രാവര്‍ത്തികമാക്കിയ സിയാലിനെമികച്ച മാതൃകയായി ഐ.എസ്.എ കാണുന്നു. സമാന പദ്ധതി വിവിധ രാജ്യങ്ങളില് നടപ്പിലാക്കാനുള്ള സാധ്യത ആരാഞ്ഞാണ് 40 രാഷ്ട്രങ്ങളുടെ അംബാസഡര്/ഹൈക്കമ്മിഷണര്‍മാരെ ഐ.എസ്.എ സിയാലില് എത്തിക്കുന്നത്.\nബുധനാഴ്ച രാവിലെ 10 ന് എത്തുന്ന സംഘം സിയാല് അധികൃതരുമായി ചര്‍ച്ച നടത്തും. തുടര്‍ന്ന് പ്രധാന സൗരോര്‍ജ പ്ലാന്റ് സന്ദര്‍ശിക്കും.\n2015 ഓഗസ്റ്റ് മുതല് പൂര്‍ണമായും സൗരോര്‍ജത്താലാണ് കൊച്ചി അന്താരാഷ്ട്ര വിമാനത്താവളം പ്രവര്‍ത്തിക്കുന്നത്. വിപ്ലവകരമായ ആശയം നടപ്പിലാക്കിയതിന് 2018‑ല് ഐക്യരാഷ്ട്ര സഭയുടെ പരമോന്നത പരിസ്ഥിതി പുരസ്‌ക്കാരമായ ’ ചാമ്പ്യന്‍സ് ഓഫ് എര്‍ത്ത് ” ന് സിയാല് അര്‍ഹമായിരുന്നു. നിലവില് എട്ട് പ്ലാന്റുകളിലായി 40 മെഗാവാട്ടിന്റെ മൊത്തം സ്ഥാപിതശേഷിയുണ്ട്. പ്രതിദിനം ശരാശരി 1.63 ലക്ഷം യൂണിറ്റ് വൈദ്യുതി ഇവ ഉത്പാദിപ്പിക്കുന്നു.\n1.53 ലക്ഷം യൂണിറ്റാണ് സിയാലിന്റെ പ്രതിദിന ഊര്‍ജാവശ്യം.\nകോതമംഗലത്തും അടിമാലിയിലും മിന്നല് പണിമുടക്ക്


വിവാഹവഞ്ചിയില് ക്രിസ്തുവുണ്ട്, മറക്കാതിരിക്കുക\n28 Dec, 2021, 8:53 am\nവിവാഹമെന്ന ദൈവവിളി, ചിലപ്പോള് പ്രക്ഷുബ്ധമാകാറുള്ള കടലിലൂടെ വഞ്ചിയില് സഞ്ചരിക്കുന്നതിനു സമാനമാണ്. പക്ഷേ മറക്കാതിരിക്കുക, വൈവാഹിക കൂദാശയിലൂടെ ആ വഞ്ചിയില് ക്രിസ്തു കയറുന്നുണ്ട്. അവിടുന്നു നിങ്ങളെ കുറിച്ചു കരുതലുള്ളവനാണ്. കൊടുങ്കാറ്റടിക്കുമ്പോള് അവന് നിങ്ങളുടെ അരികിലുണ്ടാകും.\nദമ്പതിമാരില് ക്രിസ്തു ചൊരിയുന്ന കൃപകളില് നിന്നു ജനിക്കുന്ന വരദാനമാണ് ക്ഷമ. വിവാഹത്തില് എപ്പോഴും ക്രിസ്തു വസിക്കുന്നു. നിങ്ങളുടെ ഹൃദയം തനിക്കായി തുറന്നു കിട്ടാന് അവന് എപ്പോഴും കാത്തിരിക്കുന്നു. അവിടുന്നു നിങ്ങളില് നിലനില്‍ക്കുന്നതിന് ഇതാവശ്യമാണ്. നമ്മുടെ മാനുഷീകസ്‌നേഹം ബലഹീനമാണ്. യേശുവിന്റെ വിശ്വസ്തസ്‌നേഹത്തിന്റെ കരുത്ത് അതിനാവശ്യമാണ്. അവനോടു കൂടെ ചേര്‍ന്നാല്, പാറമേലുള്ള ഭവനം പണിയാന് നിങ്ങള്‍ക്കു സാധിക്കും.\nകുഞ്ഞുങ്ങളെ വളര്‍ത്തുന്നത് എളുപ്പമല്ല. പക്ഷേ അവര് എപ്പോഴും ഒരു സമ്മാനമാണ്. എല്ലാ കുടുംബങ്ങളുടെയും ചരിത്രം അവര് തിരുത്തിയെഴുതുന്നു. അവര് സ്‌നേഹത്തിനും ആദരവിനും വിശ്വാസത്തിനുമായി ദാഹിക്കുന്നു. അവര് ദൈവത്തിന്റെ മക്കളാണെന്നു തിരിച്ചറിയുന്നതിന്റെ സന്തോഷം അവരിലേയ്ക്കു പകരാന് മാതാപിതാക്കളെന്ന നിലയില് നിങ്ങള് വിളിക്കപ്പെട്ടിരിക്കുന്നു.\n(അമോരിസ് ലെത്തീസ്യ കുടുംബവര്‍ഷാചരണത്തിന്റെ ഭാഗമായി ദമ്പതിമാര്‍ക്കയച്ച കത്തില് നിന്ന്)\nPope to the spouses


കമന്റ് ബോക്സ്: മതമില്ലാത്ത തീവ്രവാദം\nശിഥിലചിന്തകളില് എഴുതിയ കമന്റ് :\nഎനിക്ക് ഇസ്ലാമിനെക്കുറിച്ച് മാത്രമല്ല എല്ലാ മതങ്ങളോടും അനല്പമായ വിദ്വേഷമുണ്ട്. മതം മനുഷ്യമനസ്സിനെ വികൃതമാക്കുന്ന വിഷമാണെന്നും അഭിപ്രായമുണ്ട്. ഒരു മനുഷ്യന് ജനിക്കുമ്പോള് അവന് മതമില്ല. മനുഷ്യനോടുള്ള സ്നേഹം നിമിത്തമാണ് എനിക്ക് മതത്തോട് വെറുപ്പ് തോന്നുന്നത്. മതം എന്നത് മനുഷ്യമനസ്സില് കടന്നു കൂടുന്ന വിശ്വാസം മാത്രമാണ്. മനസ്സിന്റെ പുറത്ത് മതത്തിന് നിലനില്‍പ്പില്ല. ഞാന് ഇന്ന മതക്കാരനാണ് എന്ന് കരുതുമ്പോള് അയാള് ആ മതക്കാരനാവുന്നു. ഞാന് വെറും ഒരു മനുഷ്യന് മാത്രമാണെന്ന് കരുതിയാല് അയാള് മനുഷ്യനായി. പിന്നെ ശേഷിക്കുന്നത് കിത്താബുകളും എടുപ്പുകളും ആണ്. അതൊക്കെ മനുഷ്യന്റെ കൈ കൊണ്ട് അച്ചടിക്കുന്നതും പടുത്തുയര്‍ത്തപ്പെടുന്നതുമാണ്. മനുഷ്യന് ജീവിയ്ക്കാന് മതം ആവശ്യമില്ല എന്നും പകരം ഉയര്‍ന്ന സാമൂഹ്യബോധവും കളങ്കരഹിതമായ മന:സാക്ഷിയുമാണ് ആവശ്യം എന്നും കിട്ടാവുന്ന സന്ദര്‍ഭങ്ങളിലെല്ലാം ഞാന് പറയുന്നുണ്ട്. ഇതൊരു പുതിയ വര്‍ത്തമാനവുമല്ല. എത്രയോ മനുഷ്യസ്നേഹികള് നൂറ്റാണ്ടുകളായി പറഞ്ഞുവരുന്നത് ഞാനും ഏറ്റുപറയുന്നു എന്ന് മാത്രം.\nഇതൊന്നും നമ്മുടെ വ്യക്തിപരമായ കാര്യങ്ങളല്ല എന്നതിനാല് വ്യക്തിപരമായി എടുക്കാതിരിക്കുക.\nPosted by K.P. Sukumaran at Sunday, December 07, 2008\nYou said it master.I felt my thought put into words.Polite request to follow the link below. http://www.faithfreedom.org\nതീവ്രവാദികള് - ഭീകരവാദികള് , രണ്ടും വ്യത്യസ്തങ്ങളല്ലേ? ഭീകരവാദി ഒരു തീവ്രവാദി ആയിരിക്കാം, പക്ഷെ തീവ്രവാദി ഒരു ഭീകരവാദി ആകേണമോ? ഉദാഹരണത്തിന് ഞാനൊരു "സ്വതന്ത്ര സോഫ്റ്റ്‌വെയര് തീവ്രവാദിയാണ്". എന്നെ "സ്വതന്ത്ര സോഫ്റ്റ്‌വെയര് ഭീകരവാദി" എന്ന് വിളിക്കുന്നതില് അര്‍ത്ഥമുണ്ടോ?\nനന്ദി ചാപ്പൂണ്ണീ ,ഞാ‍ന് ആ സൈറ്റ് വായിക്കാറുണ്ട്...\nതീവ്രവാദികള് - ഭീകരവാദികള് രണ്ടും വ്യത്യസ്തങ്ങല്ലെ എന്ന ചോദ്യം ഭാഷാപരമായോ വൈയ്യാകരണീയമായോ പരിശോധിക്കേണ്ടതല്ലെ “ഞാന്”? അതവിടെ നില്‍ക്കട്ടെ. എന്തിനാണ് “ഞാന്” സ്വതന്ത്രസോഫ്റ്റ്വേര് തീവ്രവാദിയാവുന്നത് , അതിന്റെ പ്രചാരകനായാല് പോരേ? സ്വതന്ത്രസോഫ്റ്റ്വേറും പ്രചരിക്കട്ടെ,സ്വകാര്യസോഫ്റ്റ്വേറും നിലനിന്നോട്ടെ. സ്വതന്ത്രസോഫ്റ്റ്വേര് മാത്രം മതി എന്ന മനോഭാവമാണോ സ്വതന്ത്രസോഫ്റ്റ്വേര് തീവ്രവാദം എന്ന പ്രയോഗം കൊണ്ട് “ഞാന്” അര്‍ത്ഥമാക്കുന്നത്? എങ്കില് കരുതിയിരിക്കുക അത് അപകടകരമായ ഭീകരവാദമായി പരിണമിക്കാനിടയുണ്ട്. ശരിക്ക് പറഞ്ഞാ‍ല് ഭീകരവാദികള് എന്ന പ്രയോഗം തന്നെയാണ് ശരി. ഇത് പലരും ചൂണ്ടിക്കാട്ടിയിട്ടുമുണ്ടെന്ന് തോന്നുന്നു :)\nഅതൊരു ഉദാഹരണത്തിന് ഞാന് പറഞ്ഞതാണ്. എന്നിരുന്നാലും ഒരു സ്വതന്ത്ര സോഫ്റ്റ്‌വെയര് തീവ്രവാദിയാകുന്നതില് തെറ്റൊന്നുമില്ല. പ്രൊപ്രൈറ്ററി സോഫ്റ്റ്‌വെയറുകളുടെ ഉപയോഗം മൂലമുണ്ടാകുന്ന ദോഷങ്ങളെ കുറിച്ചുള്ള അറിവില്ലായ്മ, പ്രൊപ്രൈറ്ററി സോഫ്റ്റ്‌വെയറുകള് എന്റെ, നിന്റെ, അവന്റെ എന്നൊക്കെയുള്ള വികാരങ്ങളല്ലാതെ നമ്മുടെ എന്നൊന്ന് സൃഷ്ടിക്കുന്നില്ല. സ്വതന്ത്ര സോഫ്റ്റ്‌വെയറുകളെ പറ്റി റിച്ചാര്‍ഡ് സ്റ്റാള്‍മാന് കുറെയേറെ ലേഖനങ്ങള് എഴുതിയിട്ടുണ്ട്. അതൊക്കെ ഒന്ന് വായിക്കുകയാണെങ്കില് പ്രൊപ്രൈറ്ററി സോഫ്റ്റ്‌വെയറുകള് സമൂഹത്തിലുണ്ടാക്കുന്ന അസമത്വങ്ങളെ പറ്റിയൊക്കെ ഒരു വിവരം ലഭിക്കും.\nഇതൊന്ന് വായിക്കണം സമയം കിട്ടുമ്പോള്. ഇവിടെ സ്റ്റാള്‍മാന്റെ വളരെയധികം ലേഖനങ്ങള് മലയാളത്തില് തര്‍ജ്ജമ ചെയ്ത് വെച്ചിട്ടുമുണ്ട്.\nഅപ്പോള് വര്‍ഗ്ഗീയവാദത്തെയൊക്കെപ്പോലെ തന്നെ പ്രൊപ്രൈറ്ററി വാദത്തെയും എതിര്‍ക്കപ്പെടേണ്ടതാണ് എന്ന് മനസ്സിലാക്കാം.\nപിന്നെ ഞാനിപ്പോള് ഒരു സ്വതന്ത്ര സോഫ്റ്റ്‌വെയര് പ്രചാരകനാണ്. എന്നാലും തീവ്രവാദിയാകുന്നതില് തെറ്റില്ല എന്ന് തന്നെയാണ് എന്റെ നിലപാട്.\nHi. I do not know the script for Malayalam.\nYou are pointing my Blog : vijaybalajithecitizen (Blog tech)\nSharepoint The Great(VBTC)


surat Archives - BIGNEWSLIVE | Latest Malayalam News\nHome Tag surat\nസൂറത്തിലെ ഒഎന്‍ജിസി പ്ലാന്റില് വന് തീപിടുത്തം; തീ അണയ്ക്കാനുള്ള ശ്രമം തുടരുന്നു\nസൂറത്ത്: ഗുജറാത്തിലെ സൂറത്തിലെ ഒഎന്‍ജിസി പ്ലാന്റില് വന് തീപിടുത്തം. ഇന്ന് പുലര്‍ച്ചയാണ് തീപിടുത്തമുണ്ടായത്. ഒഎന്‍ജിസി പ്ലാന്റില് ഒന്നിലധികം പൊട്ടിത്തെറിയുണ്ടായതായും ഇത് വന്‍തീപിടുത്തത്തിലേക്ക് നയിച്ചുവെന്നുമാണ് ഉദ്യോഗസ്ഥര് പറഞ്ഞത്. പ്ലാന്റിലെ ...\nസൂറത്തിലെ രഘുവീര് മാര്‍ക്കറ്റില് വന് തീപിടുത്തം\nസൂറത്ത്: ഗുജറാത്തിലെ സൂറത്തിലെ രഘുവീര് മാര്‍ക്കറ്റില് വന് തീപിടുത്തം. ഇന്ന് പുലര്‍ച്ചെ രാവിലെയാണ് മാര്‍ക്കറ്റില് തീപിടുത്തം ഉണ്ടായത്. നാല്‍പതോളം അഗ്‌നിശമന യൂണിറ്റുകളാണ് തീ അണയ്ക്കുന്നതിനായി സംഭവസ്ഥനത്ത് എത്തിയിട്ടുള്ളത്. ...\nസൂറത്തില് ട്രക്കുകള് കൂട്ടിയിടിച്ച് വന്‍തീപിടുത്തം; അപകടം ഉണ്ടായത് സിലിണ്ടറുകള് പൊട്ടിത്തെറിച്ച്\nസൂറത്ത്: സൂറത്തില് ട്രക്കുകള് കൂട്ടിയിടിച്ച് വന്‍തീപിടുത്തം. അപകടത്തില്‍പ്പെട്ട ട്രക്കിലെ എല്‍പിജി സിലിണ്ടറുകള് പൊട്ടിത്തെറിച്ചാണ് തീപിടുത്തം ഉണ്ടായത്. അപകടത്തില് ഇരുവാഹനങ്ങളും പൂര്‍ണ്ണമായി കത്തി നശിച്ചു. അതേസമയം അപകട സമയത്ത് ...\nകാമുകനുമായി ചേര്‍ന്ന് ഭര്‍ത്താവിനെ കൊലപ്പെടുത്താന് ശ്രമിക്കുന്നതിനിടെ ഭര്‍ത്താവും കാമുകനും മരിച്ചു; യുവതി അറസ്റ്റില്\nസൂറത്ത്: സൂറത്തില് കാമുകനുമായി ചേര്‍ന്ന് ഭര്‍ത്താവിനെ കൊലപ്പെടുത്താന് ശ്രമിക്കുന്നതിനിടെ ഭര്‍ത്താവും കാമുകനും മരിച്ചു. സൂറത്ത് വരിയാവ് റോഡിലെ കോസം കാന്താര ഗ്രാമത്തിനടുത്തുള്ള തടാകത്തില് കഴിഞ്ഞ തിങ്കളാഴ്ച രാത്രിയിലാണ് ...\nജന്മദിനത്തില് വാളുപയോഗിച്ച് കേക്ക് മുറിച്ചു; പോലീസുകാരനെതിരെ അച്ചടക്കനടപടി, വീഡിയോ\nസൂറത്ത്: ഗുജറാത്തില് ജന്മദിനം ആഘോഷമാക്കാന് വാളുപയോഗിച്ച് കേക്ക് മുറിച്ചു. സൂറത്തിലെ അമരോളി പോലീസ് സ്റ്റേഷനില് എസ്‌ഐ ആയ എംപി പധിയാരാണ് വാളുപയോഗിച്ച് കേക്ക് മുറിച്ചത്. സംഭവത്തിന്റെ ദൃശ്യങ്ങള് ...\nഭാര്യ വീട്ടുകാര് സൈക്കിള് റിക്ഷ വാങ്ങാന് പണം നല്‍കിയില്ല; ഭര്‍ത്താവ് ഭാര്യയെ മുത്തലാഖ് ചൊല്ലി, പരാതിയുമായി യുവതി\nസൂറത്ത്: സൈക്കിള് റിക്ഷ വാങ്ങാന് ഭാര്യ വീട്ടുകാര് പണം നല്‍കാത്തതിനെ തുടര്‍ന്ന് യുവാവ് ഭാര്യയെ മുത്തലാഖ് ചൊല്ലി. ഇതേ തുടര്‍ന്ന് യുവതി പരാതിയുമായി പോലീസിനെ സമീപിച്ചിരിക്കുകയാണ്. സൂറത്തിലാണ് ...\nഅഹമ്മദാബാദ്: സൂററ്റിലെ കോച്ചിംഗ് സെന്ററിലുണ്ടായ തീപിടുത്തത്തിന്റെ അന്വേഷണം എസിപി റാങ്കിലുള്ള ഉദ്യോഗസ്ഥന് കൈമാറി. ക്രൈംബ്രാഞ്ചും ഈ കേസ് അന്വേഷിക്കും. സൂററ്റ് പോലീസ് കമ്മീഷണര് സതീഷ് ശര്‍മയാണ് ഇക്കാര്യം ...


| ആഞ്ഞുവീശി ലത്തീന് സഭ; സര്‍ക്കാര് സമ്മര്‍ദക്കടലില് | Mangalam\nTuesday, October 16, 2018 Last Updated 25 Min4Sec ago English Edition\nആഞ്ഞുവീശി ലത്തീന് സഭ; സര്‍ക്കാര് സമ്മര്‍ദക്കടലില്\nതിരുവനന്തപുരം/കൊച്ചി : ഓഖി ദുരന്തത്തിന്റെ പേരില്, മത്സ്യത്തൊഴിലാളികളെ അണിനിരത്തി, ലത്തീന് കത്തോലിക്കാ സഭ സംസ്‌ഥാനസര്‍ക്കാരിനെതിരേ രംഗത്ത്. ദുരന്തത്തില്‍പെട്ടു മരിച്ച മത്സ്യത്തൊഴിലാളികളുടെ കുടുംബങ്ങള്‍ക്ക് 20 ലക്ഷം രൂപവീതം ധനസഹായമാണു സര്‍ക്കാര് പ്രഖ്യാപിച്ചത്.\nസംസ്‌ഥാനചരിത്രത്തിലെ ഏറ്റവും ഉയര്‍ന്ന നഷ്‌ടപരിഹാര പാക്കേജുകളില് ഒന്നാണിത്. എന്നാല്, പാക്കേജ് പ്രഖ്യാപിച്ചപ്പോള് തങ്ങളോട് ആലോചിച്ചില്ലെന്നും തുക 25 ലക്ഷമാക്കണമെന്നും ആവശ്യപ്പെട്ടാണു സഭാനേതൃത്വം സര്‍ക്കാരിനെതിരേ തിരിഞ്ഞത്.\nസര്‍ക്കാര് പ്രഖ്യാപിച്ച പുനരധിവാസ പാക്കേജ് പുനഃപരിശോധിക്കണമെന്നു ലത്തീന് സഭ തിരുവനന്തപുരം അതിരൂപത വികാരി ജനറാള് മോണ്. യൂജിന് എച്ച്. പെരേര ആവശ്യപ്പെട്ടു. ചുഴലിക്കാറ്റിനെ നേരിടുന്നതില് സര്‍ക്കാര് സംവിധാനങ്ങള് തുടക്കത്തിലേ പരാജയപ്പെട്ടു. സര്‍ക്കാരിനു കഴിയില്ലെങ്കില് കടലില് പോയവര്‍ക്കായി സ്വന്തനിലയില് അന്വേഷണം നടത്തുമായിരുന്നു. ഉത്തരവാദിത്വപ്പെട്ടവരുമായി ആലോചിച്ച് പാക്കേജ് തയാറാക്കണം. സര്‍ക്കാര് ഇങ്ങനെ മുന്നോട്ടുപോയാല് മൃതദേഹങ്ങളുമായി സെക്രട്ടേറിയറ്റിനു മുന്നില് സമരം ചെയ്യുമെന്നും അദ്ദേഹം പറഞ്ഞു.\nഓഖിയുടെ പേരില് കേന്ദ്രത്തിലെ ബി.ജെ.പി. സര്‍ക്കാരിനെതിരേ സഭ കാര്യമായ ആരോപണങ്ങള് ഉന്നയിച്ചിട്ടില്ലെന്നതും ശ്രദ്ധേയമാണ്. സംസ്‌ഥാനസര്‍ക്കാരിനെ പ്രത്യക്ഷത്തില് എതിര്‍ക്കുന്നില്ലെന്ന ധാരണ പരത്താന് അതിരൂപതാധ്യക്ഷന് ആര്‍ച്ച് ബിഷപ് ഡോ. സൂസെപാക്യം പ്രസ്‌താവനയുമായി രംഗത്തുവന്നെങ്കിലും പിന്നീടു മോണ്. യൂജിന് പെരേരയുടെ നേതൃത്വത്തില് സര്‍ക്കാരിനെ കടന്നാക്രമിക്കുകയാണ്.\nതിരുവനന്തപുരത്തും എറണാകുളത്തെ ചെല്ലാനത്തും ആലപ്പുഴയിലുമൊക്കെ മത്സ്യത്തൊഴിലാളികള് പ്രക്ഷോഭം തുടരുന്ന സാഹചര്യത്തില് സര്‍ക്കാര് വന്‍സമ്മര്‍ദത്തിലായി. കേരള-തമിഴ്‌നാട് അതിര്‍ത്തിയിലും ലത്തീന് സഭയുടെ നേതൃത്വത്തില് പ്രക്ഷോഭം നടക്കുന്നുണ്ട്. കുഴിത്തുറയില് ഇന്നലെ ആയിരക്കണക്കിനു സമരക്കാര് റോഡ്-റെയില് ഗതാഗതം തടസപ്പെടുത്തി.\nചെല്ലാനത്ത് ഇന്നലെ സമരക്കാരുമായി നടത്തിയ ചര്‍ച്ചയില് എറണാകുളം ജില്ലാ കലക്‌ടര് നല്‍കിയ ഉറപ്പ് ലത്തീന് സഭ തള്ളി. മൂന്നുമാസം കൊണ്ടു പ്രശ്‌നങ്ങള് പരിഹരിക്കാമെന്നായിരുന്നു കലക്‌ടറുടെ വാഗ്‌ദാനം. സമരക്കാര് ആദ്യം\nഇതംഗീകരിച്ചെങ്കിലും പിന്നീടു നാടകീയമായി തള്ളിക്കളയുകയായിരുന്നു. മേഖലയില് കടല്‍കയറി നശിച്ച വീടുകളിലേക്ക് എങ്ങനെ തിരിച്ചുപോകുമെന്നു പ്രദേശവാസികള് ചോദിക്കുന്നു. മൂന്നുമാസത്തിനുള്ളില് പ്രശ്‌നങ്ങള്‍ക്കു പരിഹാരം കാണാമെന്നാണു സമരനേതാക്കളും ജനപ്രതിനിധികളടക്കമുള്ള അധികൃതരുമായി ഇന്നലെ കലക്‌ടറേറ്റില് നടന്ന യോഗത്തില് ധാരണയായത്. തീരുമാനം ഉച്ചകഴിഞ്ഞ് മൂന്നിനു കെ.ജെ. മാക്‌സി എം.എല്.എ. സമരപ്പന്തലിലെത്തി പ്രഖ്യാപിക്കുമെന്നും അതോടെ സമരം അവസാനിപ്പിക്കുമെന്നുമായിരുന്നു ധാരണ. എന്നാല്, നേതാക്കളുമായുണ്ടാക്കിയ ഒത്തുതീര്‍പ്പുവ്യവസ്‌ഥകള് അംഗീകരിക്കാന് സമരക്കാര് തയാറായില്ല. തകര്‍ന്ന കടല്‍ഭിത്തി പുനര്‍നിര്‍മിക്കുക, പുലിമുട്ട് നിര്‍മാണം ആരംഭിക്കുക തുടങ്ങിയ ആവശ്യങ്ങള് അംഗീകരിക്കാതെ പിന്‍വാങ്ങില്ലെന്നാണു സമരക്കാരുടെ നിലപാട്. ഫാ. സെബാസ്‌റ്റ്യന് പുത്തന്‍വീട്ടില്, ഫാ. പ്രസാദ് കണ്ടത്തിപ്പറമ്പ്, ഫാ. ആന്റണി കുഴിവേലി എന്നിവരുടെ നേതൃത്വത്തില് 16 വൈദികരാണ് ഇന്നലെ സെന്റ് മേരീസ് ക്യാമ്പില് ഉപവാസസമരം നടത്തിയത്.


ഗവിയിലേക്കു വിനോദ സഞ്ചാരികളെ പ്രവേശിപ്പിച്ചു തുടങ്ങി; പ്രത്യേക പാക്കേജുമായി വനംവകുപ്പും | Tourists allow to enter gavi picnic spot in kerala – News18 Malayalam\nഗവിയിലേക്കു വിനോദ സഞ്ചാരികളെ പ്രവേശിപ്പിച്ചു തുടങ്ങി; പ്രത്യേക പാക്കേജുമായി വനംവകുപ്പും\nപത്തനംതിട്ട ജില്ലയിലെ ഒരു നിത്യഹരിത വനപ്രദേശമാണ് വിനോദസഞ്ചാരികൾക്ക് ഏറെ പ്രിയങ്കരമായ ഗവി\nLast Updated : November 02, 2020, 09:38 IST\nപത്തനംതിട്ട: വിനോദസഞ്ചാരകേന്ദ്രമായ ഗവിയിലേക്കു സഞ്ചാരികളെ പ്രവേശിപ്പിച്ചു തുടങ്ങി. ഗവി യാത്രയ്ക്കായി വനംവകുപ്പിന്‍റെ പ്രത്യേക പാക്കേജുകളുമുണ്ട്. പീരുമേട് വള്ളക്കടവിൽനിന്ന് ദിവസേന ഗവിയിലേക്കു മൂന്നു തവണ ജംഗിൾ സഫാരി എന്ന പേരിൽ ബസ് സർവീസ് ഉണ്ടാകും. കൂടാതെ ഗവി പ്രത്യേക പാക്കേജും വനംവകുപ്പ് വാഗ്ദാനം ചെയ്തിട്ടുണ്ട്. മുൻകൂട്ടി ബുക്ക് ചെയ്ത് വള്ളക്കടവ് വഴി എത്തുന്ന നിശ്ചിത എണ്ണം സഞ്ചാരികൾക്കുള്ള സൗകര്യങ്ങളാണ് ഇവിടെയുള്ളത്\nപത്തനംതിട്ട ജില്ലയിലെ ഒരു നിത്യഹരിത വനപ്രദേശമാണ് ഗവി. പശ്ചിമഘട്ടത്തിലെ പെരിയാർ കടുവ സങ്കേതത്തിന്റെ ഭാഗമായ ഇവിടെ വനം വികസന കോർപ്പറേഷൻ ഒരുക്കുന്ന നിയന്ത്രിത വിനോദസഞ്ചാര സൗകര്യങ്ങൾ നിലവിലുണ്ട്.\nസമുദ്രനിരപ്പിൽനിന്ന് ഏകദേശം 3,400 അടി ഉയരത്തിൽ സ്ഥിതി ചെയ്യുന്ന ഗവിയിൽ കൊടുംവേനലിൽപ്പോലും വൈകിട്ടായാൽ ചൂട് 10 ഡിഗ്രിയിലേക്ക് എത്തുന്ന പ്രദേശമാണ്. പുൽമേടുകളാൽ സമ്പന്നമായ മൊട്ടക്കുന്നുകളാണ് ഗവിയുടെ മറ്റൊരു പ്രത്യേകത. ഇവിടെ ഒരു കുന്നിൻ പുറത്തു നിന്ന് നോക്കിയാൽ ശബരിമലയുടെ ഒരു വിദൂര ദർശനം ലഭിക്കും. അത്യപൂർവ്വങ്ങളായ പുഷ്പങ്ങളും മരങ്ങളും ഇവിടെയെത്തുന്ന പ്രകൃതിസ്നേഹികളെ ആകർഷിക്കാറുണ്ട്.\nപക്ഷിനിരീക്ഷകർക്കും ഏറ്റവും അനുയോജ്യമായ ഒരു പ്രദേശമാണ് ഗവി. മലമുഴക്കി വേഴാമ്പൽ, മരംകൊത്തി മുതലായ 323 തരം പക്ഷികളുടെ ഒരു സഞ്ചയം തന്നെയുണ്ടിവിടെ. കടുവ, ആന, പുലി, കരടി തുടങ്ങി വന്യമൃഗങ്ങളുടെ ആവാസ കേന്ദ്രം കൂടിയാണ് ഈ മേഖല. 63 തരം മൃഗങ്ങളും 45 തരം ഉരഗങ്ങളും ഈ പ്രദേശത്തുള്ളതായി കണക്കാക്കപ്പെടുന്നു.\nപത്തനംതിട്ടയിൽ നിന്നും ഗവി വഴി കുമളിയിലേക്ക് കെ.എസ്. ആർ.ടി.സി ബസ് സർവ്വീസുണ്ട്. പത്തനംതിട്ട നിന്ന് വടശ്ശേരിക്കര, പെരിനാട്, പുതുക്കട, മണക്കയം വഴിയാണ് ഈ സർവീസ്. രാവിലെ 6.30-നും ഉച്ചയ്ക്ക് 12.30-നുമാണ് ഈ സർവ്വീസുകൾ.\nFirst published: November 02, 2020, 09:38 IST\nGavigavi tourismkerala tourism


thikinayi murder | മകൾക്ക് ചരടുകെട്ടി പൂജ നടത്താൻ മന്ത്രവാദിക്ക് അടുത്ത് എത്തി; ഗാന്ധി ജയന്തി ദിനത്തിൽ ബിവറേജസ് ഇല്ലാത്തതിനാൽ മദ്യം തേടി യാത്ര; പൂജയ്ക്കിടെ മന്ത്രവാദിയും ഭാര്യയും മക്കളും മദ്യം കഴിക്കണമെന്ന അന്ധവിശ്വാസം ദുരന്തമായി; തികിനായിയും മകനും മരുമകനും കഴിച്ചത് സൈനയ്ഡ് കലർത്തിയ ലഹരി; വാരാമ്പറ്റ പുഴയുടെ തീരത്തെ കണ്ണീരിലണിയിച്ച് ഒരു കുടുംബത്തിലെ മൂന്ന് പേരുടെ മരണം; ദുരൂഹതയ്ക്ക് ഉത്തരം തേടി പൊലീസും - MarunadanMalayalee.com\nമകൾക്ക് ചരടുകെട്ടി പൂജ നടത്താൻ മന്ത്രവാദിക്ക് അടുത്ത് എത്തി; ഗാന്ധി ജയന്തി ദിനത്തിൽ ബിവറേജസ് ഇല്ലാത്തതിനാൽ മദ്യം തേടി യാത്ര; പൂജയ്ക്കിടെ മന്ത്രവാദിയും ഭാര്യയും മക്കളും മദ്യം കഴിക്കണമെന്ന അന്ധവിശ്വാസം ദുരന്തമായി; തികിനായിയും മകനും മരുമകനും കഴിച്ചത് സൈനയ്ഡ് കലർത്തിയ ലഹരി; വാരാമ്പറ്റ പുഴയുടെ തീരത്തെ കണ്ണീരിലണിയിച്ച് ഒരു കുടുംബത്തിലെ മൂന്ന് പേരുടെ മരണം; ദുരൂഹതയ്ക്ക് ഉത്തരം തേടി പൊലീസും\nOctober 05, 2018 | 08:07 AM IST | Permalink\nകൽപ്പറ്റ: വിഷമദ്യം കഴിച്ച് മന്ത്രവാദിയും മകനും ബന്ധുവും മരിച്ചതിന് കാരണം സയനൈഡ് പോലുള്ള മാരകവിഷം മദ്യത്തിൽ കലർത്തിയതു കാരണമെന്ന് പ്രാഥമിക നിഗമനം. വെള്ളമുണ്ട മൊതക്കരയ്ക്കു സമീപം കൊച്ചറ കാവുംകുന്ന് കോളനിയിലെ മന്ത്രവാദിയായ തികിനായി (75), മകൻ പ്രമോദ് (30), മരുമകൻ പ്രസാദ് (35) എന്നിവരാണു മരിച്ചത്. ഇവർക്ക് മദ്യം നൽകിയ മാനന്തവാടി സ്വദേശി പഴശ്ശിനഗർ സജിത്കുമാർ (39), ഇയാളുടെ സുഹൃത്തും മാനന്തവാടി ടൗണിലെ സ്വർണപ്പണിക്കാരനുമായ സന്തോഷ് (46) എന്നിവരാണു പൊലീസ് കസ്റ്റഡിയിലുള്ളത്. പോസ്റ്റമോർട്ടം റിപ്പോർട്ടിൽ മദ്യത്തിൽ വിഷം കലർന്നതായി കണ്ടെത്തിയിരുന്നു. ഇതു ശരിവയ്ക്കുന്നു. സ്വർണത്തിനു മഞ്ഞനിറം നൽകാൻ സയനൈഡ് ഉപയോഗിക്കാറുണ്ട്.\nവാരാമ്പറ്റ പുഴയുടെ തീരത്താണ് കൊച്ചാറ ഗ്രാമം. ബാണാസുര സാഗറിലെ വെള്ളം തുറന്ന് വിട്ടപ്പോൾ കഴിഞ്ഞ മഴക്കാലത്ത് ഗ്രാമം തന്നെ മുങ്ങി പോയിരുന്നു. ഈ ദുരന്തത്തെ അതിജീവിച്ച് മുന്നോട്ട് വരുമ്പോഴാണ് ദുരൂഹ മരണങ്ങൾ ഉറക്കം കെടുത്താനെത്തുന്നത്. സ്ഥിരം മദ്യപാനികളുടെ പട്ടികയിലൊന്നും ഇടംപിടിക്കാത്ത യുവാക്കളാണ് മരിച്ചത്. പ്രളയകാലത്ത് ഓടിനടന്ന് നാടിന്റെ കാര്യങ്ങൾക്കെല്ലാം പ്രസാദും പ്രമോദും മുന്നിലുണ്ടായിരുന്നു. പ്രളായനന്തര പ്രവർത്തനങ്ങളിലും ഇവർ സജീവമായിരുന്നു. പ്രസാദ് കെട്ടിടനിർമ്മാണവും അതില്ലാത്തപ്പോൾ ഓട്ടോറിക്ഷ ഓടിച്ചുമാണ് ജീവിച്ചിരുന്നത്. പ്രസാദിന്റെ അച്ഛൻ മാധവൻ ഒന്നരവർഷംമുമ്പും മകൻ കഴിഞ്ഞ വർഷവും രോഗംവന്ന് മരിച്ചിരുന്നു.\nമരിച്ച പ്രമോദും ഊർജസ്വലനായ ചെറുപ്പക്കാരനായിരുന്നു. റേഷൻകടയിലെ സഹായിയായ പ്രമോദ് സുപരിചിതനാണ്. പിന്നീട് താത്കാലികമായി വൈത്തിരി ഹോസ്റ്റലിലെ സഹായിയായും ജോലി ചെയ്തുവരികയായിരുന്നു. ഞായറാഴ്ച വീട്ടിലെത്തിയ പ്രമോദ് തിരിച്ചുപോകാനൊരുങ്ങവേയാണ് അച്ഛൻ തികിനായി മരിച്ചത്. മരണവാർത്തയറിഞ്ഞ് ഇവിടേക്ക് നാട്ടുകാർ ഒഴുകിയെത്തുമ്പോഴും തികിനായിയെക്കൂടാതെ മറ്റു രണ്ടുപേരെയും ദുരന്തം തട്ടിക്കൊണ്ടുപോയത് അടുത്ത ബന്ധുക്കൾ അിറഞ്ഞിരുന്നില്ല. ഇവർ രണ്ടുപേരും ആശുപത്രിയിൽ ചികിത്സയിലാണെന്നാണ് പറഞ്ഞിരുന്നത്.\nകഴിഞ്ഞ ദിവസം രാവിലെ 11 ന് മന്ത്രവാദം ചെയ്യിക്കാനെത്തിയ സജിത്കുമാർ നൽകിയ മദ്യം കഴിച്ച് അവശനിലയിലായ തികിനായി സജിത്തിന്റെ കാറിൽ ആശുപത്രിയിലേക്ക് കൊണ്ടുപോകുമ്പോഴാണ് മരിച്ചത്. വാർധക്യസഹജമായ രോഗങ്ങൾ ഉണ്ടായിരുന്ന ആളായിരുന്നതിനാൽ മരണകാരണം മദ്യം കഴിച്ചതായിരിക്കില്ലെന്നു ബന്ധുക്കൾ ആദ്യം കരുതി. പിറ്റേദിവസം സംസ്‌കാരം നടത്താൻ നിശ്ചയിക്കുകയും ചെയ്തു. ബാക്കിവന്ന മദ്യം രാത്രി പത്തോടെ പ്രസാദും പ്രമോദും കഴിച്ചു. കഴിച്ചയുടൻ ഇരുവരും നിലത്തേക്കു പിടഞ്ഞുവീണു. ഇരുവരേയും മാനന്തവാടി ജില്ലാ ആശുപത്രിയിലെത്തിച്ചെങ്കിലും പ്രമോദ് യാത്രാമധ്യേയും പ്രസാദ് ആശുപത്രിയിലും മരിച്ചു.\nകുപ്പിയിൽ ബാക്കി വന്ന മദ്യം എക്‌സൈസ് സംഘം പരിശോധനയ്ക്കായി കണ്ടെടുത്തു. അത്യന്തം നിഗൂഢമായ മക്കിയാട് ഇരട്ടക്കൊലപാതകം തെളിഞ്ഞതിന്റെ ആശ്വാസത്തിലായിരുന്നു ഇവിടുത്തുകാർ. ഇതിനിടെയാണ് മൊതക്കരയ്ക്കു സമീപം കൊച്ചറ കോളനിയിലെ മന്ത്രവാദിയുടെയും മകന്റെയും ബന്ധുവിന്റെയും ദുരൂഹമരണം. അതിനിടെ, വെള്ളമുണ്ട എട്ടേനാലിൽ സ്വർണപ്പണി ചെയ്തിരുന്ന തരുവണ സ്വദേശിയായ നെല്ലിയാട്ട് കുന്നുമ്മൽ പ്രവീഷിനെ കണ്ണൂരിൽ മയ്യിൽ പൊലീസ് സ്റ്റേഷൻ പരിധിയിലെ പറശ്ശിനിക്കടവ് പുഴയിലെ പാമ്പുരുത്തി ദ്വീപിനു സമീപം മരിച്ച നിലയിൽ കണ്ടെത്തുകയും ചെയ്തു. ഇത് നാട്ടുകാരിൽ ഭയവും ഉണ്ടാക്കുന്നുണ്ട്. പ്രമോദ് ഗ്ലാസ് തട്ടിക്കളഞ്ഞു ഷാജു രക്ഷപ്പെട്ടു\nകൊച്ചറ കാവുംകുന്ന് കോളനിയിലെ മദ്യം കഴിച്ചുള്ള മരണം ഏറെ ദുരൂഹമാണ്. തികിനായിയുടെ മൃതദേഹം ആശുപത്രിയിൽനിന്നു വീട്ടിലെത്തിച്ചശേഷം അവശേഷിച്ച മദ്യവുമായി പ്രമോദ് അമ്മ ഭാരതിയുടെ സഹോദരന്റെ മകനായ പ്രസാദിന്റെ വീട്ടിലെത്തി. അവിടെവച്ച് മറ്റൊരു ബന്ധുവായ ഷാജുവും ഒപ്പംകൂടി. രണ്ടു ഗ്ലാസേ ഉണ്ടായിരുന്നുള്ളൂവെന്നതിനാൽ പ്രമോദും പ്രസാദും ആദ്യം മദ്യപിച്ചു. മദ്യം അകത്തുചെന്നയുടൻ തന്നെ പ്രമോദ് , ഇതു കഴിക്കരുത്, എന്തോ കലർത്തിയിട്ടുണ്ടെന്നു പറഞ്ഞ് ഒരു ഗ്ലാസിലെ മദ്യം തട്ടിക്കളഞ്ഞു. അതിനിടയിൽ, പ്രസാദ് മറ്റൊരു ഗ്ലാസിൽ മദ്യം അകത്താക്കിയിരുന്നു. പ്രമോദ് മദ്യം തട്ടിക്കളഞ്ഞിരുന്നുവെന്നതിനാൽ ഷാജു കഴിച്ചില്ല. രണ്ടു പേരും പിടയുന്നതു കണ്ട ഷാജു ഉടൻ തന്നെ വിവരം മറ്റുള്ളവരെ അറിയിക്കുകയായിരുന്നു. ഇരുവരും മദ്യം അകത്തുചെന്ന് അധികം വൈകാതെ തന്നെ മരിച്ചു. കണ്ണ് തള്ളിയനിലയിലാണെന്നതു സയനൈഡ് ഉള്ളിൽച്ചെന്നതിന്റെ തെളിവായാണ് അന്വേഷണസംഘം കാണുന്നത്.\nമകൾക്കു ചരടുകെട്ടി പൂജ നടത്താനാണ് സജിത്കുമാർ സുഹൃത്തായ സന്തോഷിനെയും കൂട്ടി തികിനായിയുടെ അടുത്തെത്തിയത്. മദ്യം കൊടുക്കുന്നതും കഴിക്കുന്നതും മന്ത്രവാദത്തിന്റെ ഭാഗമാണ്. പൂജയ്ക്കിടെ മന്ത്രവാദിയും ഭാര്യയും മക്കളും മദ്യം കഴിക്കണമെന്നാണു കീഴ്‌വഴക്കമത്രെ. ഗാന്ധിജയന്തിയും ഒന്നാം തീയതിയും ഞായറാഴ്ചയും അടുപ്പിച്ചുവന്നതിനാൽ എവിടെയും മദ്യം കിട്ടിയില്ല. തുടർന്നാണു സജിത്കുമാർ സുഹൃത്ത് സന്തോഷിനെ കൂട്ടി മദ്യം തേടി ഇറങ്ങിയത്. പട്ടാളക്കാരുടെ ക്വാട്ടയിലെ മദ്യം തേടിയായിരുന്നു യാത്ര. എങ്ങനേയോ സംഘടിപ്പിച്ചു. ഇയാൾക്കു മദ്യം ലഭിച്ചത് കുറ്റ്യാടിയിൽനിന്നാണെന്നും കർണാടകയിൽനിന്നാണെന്നും റിപ്പോർട്ടുകളുണ്ട്. 375 മില്ലി മദ്യവുമായെത്തിയെങ്കിലും നേരത്തെ അടപ്പ് തുറന്നിരുന്നതായി പറയുന്നു.\nതികിനായിയെ കൊലപ്പെടുത്താൻ വൈരാഗ്യമുള്ള ശത്രുക്കൾ ആരുമില്ലെന്നാണു നാട്ടുകാർ പറയുന്നത്. അബദ്ധം പറ്റിയിരിക്കാമെന്ന സാധ്യതയും പൊലീസ് പരിശോധിക്കുന്നു. മറ്റാരെങ്കിലും സംഭവത്തിൽ ഉൾപ്പെട്ടിരിക്കാനുള്ള സാധ്യതയും അന്വേഷിക്കുന്നുണ്ട്. സംഭവദിവസം തികിനായിയുടെ വീട്ടിൽ മന്ത്രവാദത്തിനെത്തിയ എല്ലാവരെയും പൊലീസ് ചോദ്യം ചെയ്യുന്നുണ്ട്.


എന്റെ ആഗ്രഹം അതല്ലായിരുന്നു, കല്യാണി പ്രിയദര്‍ശന്റെ ആഗ്രഹം മാറ്റിയത് നാഗാര്‍ജ്ജുന്!! | I wish to debut with Malayalam film says Kalyani Priyadarshan - Malayalam Filmibeat\n» എന്റെ ആഗ്രഹം അതല്ലായിരുന്നു, കല്യാണി പ്രിയദര്‍ശന്റെ ആഗ്രഹം മാറ്റിയത് നാഗാര്‍ജ്ജുന്!!\nUpdated: Wednesday, November 29, 2017, 10:10 [IST]\nഎൻറെ ആഗ്രഹം അതല്ലായിരുന്നു, കല്യാണി പറയുന്നു! | filmibeat Malayalam\nമലയാള സിനിമാ ലോകത്തെ ഉറ്റസുഹൃത്തുക്കളാണ് മോഹന്‍ലാലും പ്രിയദര്‍ശനും. ഇരുവരുടെയും മക്കള് ഒരേ സമയം സിനിമയില് എത്തുന്നു എന്ന വാര്‍ത്ത ആരാധകര്‍ക്ക് ഏറെ കൗതുകമായിരുന്നു. എന്നാല് പ്രണവ് മോഹന്‍ലാല് മലയാളത്തിലൂടെയും കല്യാണി പ്രിയദര്‍ശന് തെലുങ്കിലൂടെയുമാണ് അരങ്ങേറുന്നത്.\nമലയാളത്തിന്റെ ഹിറ്റ് സംവിധായകന് പ്രിയദര്‍ശന്റെയും ആദ്യകാല സൂപ്പര്‍നായിക ലിസിയുടെയും മകള് എന്തുകൊണ്ട് മലയാളം വിട്ട് തെലുങ്കില് അരങ്ങേറ്റം കുറിയ്ക്കുന്നു? അതിനുള്ള ഉത്തരം കല്യാണി തന്നെ പറയുന്നു.\nമലയാള സിനിമയിലൂടെ തന്നെ അരങ്ങേറ്റം കുറിക്കാനായിരുന്നുവത്രെ കല്യാണിയുടെ ആഗ്രഹം. എന്നാല് ആ ആഗ്രഹം മാറ്റിയത് തെലുങ്ക് സൂപ്പര്‍സ്റ്റാര് നാഗാര്‍ജ്ജുനാണെന്ന് കല്യാണി പറയുന്നു.\nഹലോ എന്ന ചിത്രം\nഹലോ എന്ന ചിത്രത്തിലൂടെയാണ് കല്യാണിയുടെ സിനിമാ പ്രവേശനം. നാഗാര്‍ജ്ജുന്റെ മകനും തെലുങ്ക് സിനിമാ ലോകത്തെ യുവ സൂപ്പര്‍താരവുമായ അഖില് അക്കിനേനിയാണ് ചിത്രത്തിലെ നായകന്. ചിത്രം നിര്‍മിയ്ക്കുന്നത് നാഗാര്‍ജ്ജുനാണ്.\nഹലോ എന്ന ചിത്രത്തിലേക്ക് തന്നെ വിളിച്ചത് നാഗാര്‍ജ്ജുനാണെന്ന് കല്യാണി പറയുന്നു. നാഗാര്‍ജ്ജുനോട് നോ പറയാന് ഞങ്ങള്‍ക്ക് കഴിയില്ല. അത്രയ്ക്ക് അടുപ്പമാണ് ആ കുടുംബവുമായി ഉള്ളത്- കല്യാണി വ്യക്തമാക്കി.\nതെലുങ്ക് സിനിമാ ലോകത്ത് തരംഗമാണ് ഇപ്പോള് ഹലോ. രണ്ട് ഇന്റസ്ട്രിയിലെ താരപുത്രനും പുത്രിയും ഒന്നിയ്ക്കുന്ന ചിത്രം എന്നത് കൊണ്ട് മാത്രമല്ല, ചിത്രത്തിന്റെ ടീസര് പ്രേക്ഷകര്‍ക്ക് ഏറെ പ്രതീക്ഷ നല്‍കിയിരുന്നു.\nകല്യാണി പ്രിയദര്‍ശന്റെ സിനിമാ അരങ്ങേറ്റത്തെ കുറിച്ച് വളരെ മുന്‍പ് തന്നെ വാര്‍ത്തകള് വന്നിരുന്നു. വിക്രമിന്റെ ഇരുമുഖന് എന്ന ചിത്രത്തില് അസോസിയേറ്റ് ഡയറക്ടറായി പ്രവൃത്തിച്ച കല്യാണിയുടെ അഭിനയാരങ്ങേറ്റത്തിന് കാത്തിരിക്കുകയായിരുന്നു ആരാധകര്.\nഎന്തായാലും കല്യാണിയുടെ അരങ്ങേറ്റ ചിത്രത്തിന്റെ ടീസര് ഒരിക്കല് കൂടെ കാണാം... ഈ ടീസര് പറയും, സിനിമ വിജയം ഉറപ്പാണ്!!\nRead more about: kallyani priyadarshan hello malayalam movie malayalam cinema malayalam film കല്യാണി പ്രിയദര്‍ശന് ഹലോ സിനിമ\nI wish to debut with Malayalam film says Kalyani Priyadarshan


കളിഭ്രാന്ത് : തൃപ്പൂണിത്തുറ വൃശ്ചികോത്സവം 2011(ഭാഗം 3)\nതൃപ്പൂണിത്തുറ വൃശ്ചികോത്സവം 2011(ഭാഗം 3)\nതൃപ്പൂണിത്തുറ ശ്രീപൂർണ്ണത്രയീശക്ഷേത്രത്തിലെ വൃശ്ചികോത്സവത്തിന്റെ\nനാലാം ദിവസമായ 26/11/2011ന് രാത്രി 12:30മണിയോടുകൂടി കഥകളി ആരംഭിച്ചു. മാസ്റ്റർ പ്രണവ്, പി.ശ്രീകുമാർ എന്നിവർ അവതരിപ്പിച്ച പുറപ്പാടിനെ തുടർന്ന് കംസവധം കഥയാണ് അന്നേദിവസം അവതരിക്കപ്പെട്ടത്.\nപത്മഭൂഷൺ മടവൂർ വാസുദേവൻ നായരാണ് കംസവേഷത്തിലെത്തിയത്.\nതിരനോട്ടത്തെ തുടർന്നുള്ള ആട്ടത്തിലൂടെ പ്രിയസോദരിയായ ദേവകിയുടെ വിവാഹം മുതൽ ശത്രുക്കളെ വകവരുത്തുവാനായി താൻ നിയോഗിച്ചവരായ പൂതന ബകാദികളായ അസുരന്മാരെല്ലാം ഗോകുലത്തിൽ വെച്ച് വധിക്കപ്പെട്ടതുവരേയുള്ള പൂർവ്വകഥകളെല്ലാം അവതരിപ്പിച്ചു.\nതുടർന്ന് നാരദൻ തന്റെ സമീപത്തേയ്ക്ക് വരുന്നതുകണ്ട്\nകംസൻ അദ്ദേഹത്തെ സ്വീകരിച്ചിരുത്തി കുശലപ്രശ്നം ചെയ്യുന്നു. നന്ദഗേഹത്തിൽ വസിക്കുന്ന രാമകൃഷ്ണന്മാർ നന്ദസുതന്മാരല്ല, മറിച്ച് വസുദേവനന്ദനന്മാരായ നിന്റെ ശത്രുക്കളാണേന്നും, നീ അയച്ച പൂതനബകാദികളെ കാലപുരിക്കയച്ചത് കൃഷ്ണനാണെന്നും, നിന്നേയും നിഗ്രഹിക്കാൻ കൃഷ്ണന് ആഗ്രഹമുണ്ടെന്ന് കേട്ടു എന്നും നാരദൻ കംസനെ അറിയിക്കുന്നു. ഇതുകേട്ട് ക്രുദ്ധനായ കംസൻ ഉടനെതന്നെ കുട്ടികളെ ഒളിപ്പിച്ചുവെച്ച സോദരിയെ വധിക്കുവാൻ പുറപ്പെടുന്നു. ഇപ്രകാരം സാഹസം ചെയ്യരുതെന്നും, വീരനായ നീ ശത്രുക്കളെ യുദ്ധത്തിൽ നശിപ്പിക്കുകയാണ് വേണ്ടതെന്നും പറഞ്ഞ് നാരദൻ കംസനെ തടയുന്നു.\nനാരദൻ മടങ്ങിയശേഷം നാരദവാക്ക്യങ്ങളെ ചിന്തിച്ചിരിക്കുന്ന\nകംസന് വേണുഗാനം കേൾക്കുന്നതായി തോന്നുന്നു. അത് എവിടെനിന്ന് എന്ന് ശ്രദ്ധിക്കവെ പീതാമ്പരധാരിയായി പീലിത്തിരുമുടിചൂടി ഓടക്കുഴലൂതി ശ്രീകൃഷ്ണൻ തന്റെമുന്നിൽ നിൽക്കുന്നതായി തോന്നുന്നു. സൂത്രത്തിൽ അവന്റെ സമീപമെത്തി വാളുകൊണ്ട് വെട്ടാൻ ഓങ്ങുമ്പോൾ കൃഷ്ണനെ കാണാതെയാകുന്നു. വീണ്ടും വേണുഗാനം കേട്ട് ശ്രദ്ധിക്കവെ കംസന് തനിക്കുചുറ്റും അനവധി കൃഷ്ണന്മാർ നിൽക്കുന്നതായി തോന്നുന്നു. കംസന്റെ 'ഭയഭക്തി' വെളിവാക്കുന്ന ഈ ആട്ടം മടവൂരാശാന്റെ കംസന്റെ പ്രത്യേകതയാണ്. ഭയചികിതനാവുന്ന കംസൻ ഉടൻ തന്നെ രാമകൃഷ്ണന്മാരെ വരുത്തി വധിക്കുവാൻ എന്താണ് വേണ്ടത് എന്ന് ആലോചിക്കുന്നു. തുടർന്ന് മഥുരയിൽ ഒരു ചാപപൂജ നടത്തുവാനും, അതുകാണുവാനായി രാമകൃഷ്ണന്മാരെ ക്ഷണിച്ചുവരുത്തി വകവരുത്തുവാനും കംസൻ തീരുമാനിക്കുന്നു.\n'സാഹസങ്ങളേവമിന്നു മാ കൃതാ വിഭോ'\nരണ്ടാം രംഗത്തിൽ കംസന്റെ ആശ്രിതരും മല്ലന്മാരുമായ\nചാണൂരനും മുഷ്ടികനും കൈത്തരിപ്പ് അടക്കുവാനായി മല്ലയുദ്ധത്തിൽ ഏർപ്പെട്ടുകൊണ്ടിരിക്കെ കംസൻ അവരെ അന്യൂഷിക്കുന്നതായി ഒരു ദൂതൻ വന്ന് അറിയിക്കുന്നു. തുടർന്ന് വിളിച്ചുവരുത്തപ്പെട്ട മല്ലന്മാരോടും ആനക്കാരോടും കംസൻ ചാപപൂജയുടെ വിവരം ധരിപ്പിക്കുകയും, അതുകാണുവാൻ വരുന്ന രാമകൃഷ്ണന്മാരെ വധിക്കുവാൻ കൽപ്പിക്കുകയും ചെയ്യുന്നു. പ്രവേശനദ്വാരത്തിൽത്തന്നെ കുവലയാപീഠത്തെ നിർത്തുവാനും, രാമകൃഷ്ണന്മാർ വരുമ്പോൾത്തന്നെ അവരെ ആനയേക്കൊണ്ട് കൊല്ലിക്കുവാനും കംസൻ ആനക്കാരനെ ചട്ടംകെട്ടുന്നു. ഗജശ്രേഷ്ഠനിൽ നിന്നും രക്ഷപ്പെടുകയാണേങ്കിൽ അവരെ മല്ലയുദ്ധത്തിൽ വധിക്കുവാൻ മല്ലന്മാരോടും ഏർപ്പാടുചെയ്യുന്നു.\nചാണൂരനായിവേഷമിട്ടിരുന്ന ഫാക്റ്റ് ബിജുഭാസ്ക്കർ പാത്രബോധത്തോടെ\nനല്ല പ്രകടനം കാഴ്ച്ചവെച്ചു. മുഷ്ടികനായി ആർ.എൽ.വി.സുനിൽ കുമാറും സഹഹസ്തിപനായി ബിജോയ്‌യും രംഗത്തെത്തി.\nചാപപൂജയ്ക്ക് വേണ്ട ഒരുക്കങ്ങൾ നടത്തിയശേഷം യാദവശ്രേഷ്ഠനായ\nഅക്രൂരനെ വരുത്തി ഗോകുലത്തിൽ പോയി രാമകൃഷ്ണന്മാരെ ചാപപൂജയ്ക്കായി ക്ഷണിച്ച് കൂട്ടിക്കൊണ്ടുവരുവാൻ കൽപ്പിക്കുന്നു. ഭഗവത്ഭക്തനായ അക്രൂരൻ ശ്രീകൃഷ്ണസമീപത്തേയ്ക്ക് പോകുവാനുള്ള ആജ്ഞ തന്റെ ഭാഗ്യമായി കരുതി അനുസരിക്കുന്നു. കംസൻ തന്റെ രഥംതന്നെ നൽകി അക്രൂരനെ ഗോകുലത്തിലേയ്ക്ക് യാത്രയാക്കുന്നു. ഇവിടെ അക്രൂരവേഷത്തിലെത്തിയിരുന്നത് ചെങ്ങാരപ്പള്ളി അനുജൻ ആയിരുന്നു. രാമകൃഷ്ണന്മാരെ കപടംചൊല്ലി വരുത്തുന്നത് അവരെ വധിക്കുവാൻ ഉദ്ദേശിച്ചാണ് എന്ന് മനസ്സിലാക്കിയ അക്രൂരൻ വല്ലാതെ പരിഭ്രമിക്കുകയും, അതിന് താൻ തന്നെ അവരെ കുട്ടിക്കൊണ്ടുവരേണമോ എന്ന് കംസനോട് പലവട്ടം ചോദിക്കുകയും ഉണ്ടായി. എന്നാൽ പരമഭക്തനായ അക്രൂരന് ഈ സംശയത്തിന്റെ ആവശ്യം ഇല്ല. വൈഷ്ണവാവതാരമായ ശ്രീകൃഷ്ണനെ വധിക്കുവാൻ കംസനാൽ സാധ്യമല്ലെന്നും, ഭഗവാനെ ഹനിക്കുവാൻ പുറപ്പെടുന്നത് കംസന്റെ നാശത്തിനാണന്ന് അക്രൂരന് ബോദ്ധ്യമുണ്ട്.\nകലാമണ്ഡലം രാമൻ നമ്പൂതിരി, കലാനിലയം രതീഷ് എന്നിവർ ചെണ്ടയിൽ\nനല്ലമേളമൊക്കിയിരുന്നു. കലാനിലയം സജി, കലാമണ്ഡലം നിഖിൽ എന്നിവരായിരുന്നു ഈ ദിവസം ചുട്ടി കലാകാരന്മാർ.\nപതിവുപോലെ തൃപ്പൂണിത്തുറ കഥകളികേന്ദ്രത്തിന്റെ കളിയോഗം\nഉപയോഗിച്ച ഈ ദിവസവും അരങ്ങിലും അണിയറയിലും സഹായികളായി വർത്തിച്ചിരുന്നത് എരൂർ ശശി, എരൂർ സുരേന്ദ്രൻ, എം.നാരായണൻ, തൃപ്പൂണിത്തുറ ശശിധരൻ, ചേർത്തല സുരേന്ദ്രൻ, ചേർത്തല പൊന്നപ്പൻ എന്നിവരായിരുന്നു.\nഎഴുതിയത് മണി,വാതുക്കോടം ല് 11/27/2011\nAMBUJAKSHAN NAIR പറഞ്ഞു...\nഅക്രൂരന്റെ ഒരു ഫോട്ടോ പോലും കണ്ടില്ല?\n11/28/2011 06:24:00 AM\nകംസന്റെ ഭാഗം വരെയെ ഞാൻ കളി കൺറ്റിരുന്നുള്ളു. അക്രൂരന്റെ ഒരു ചിത്രം ഉണ്ടായിരുന്നു. അത് പോസ്റ്റ് ചെയ്തപ്പോൾ വിട്ടുപോയതാണ്. ഇപ്പോൾ ചേർത്തിട്ടുണ്ട്.\n11/28/2011 10:52:00 AM\nഞാന് ഇതുവരെ ഈ കംസവധം കളി കണ്ടിട്ടില്ല.ഇനി ആരുടെ, എന്ന് താരവും എന്നും അറിയില്ല........ ഏതായലും വിവരണം നന്നായി മണി.\n12/10/2011 03:00:00 PM\nതൃപ്പൂണിത്തുറ വൃശ്ചികോത്സവം 2011(ഭാഗം 4)\nതൃപ്പൂണിത്തുറ വൃശ്ചികോത്സവം 2011(ഭാഗം 2)\nതൃപ്പൂണിത്തുറ വൃശ്ചികോത്സവം 2011(ഭാഗം 1)


ദൈവ-മനുഷ്യ സ്നേഹഗീത: യേശു വിശ്വൈക ഗുരുനാഥന് - 4\nശ്രദ്ധ യേശുവിന്റെ അധ്യാപനത്തില്\nഒരു മനസ് മറ്റൊന്നില് വിലീനമാകാന് അവശ്യഘടകമാണ് ശ്രദ്ധ. ശ്രദ്ധിക്കപ്പെടാന്‍വേണ്ടി സാധാരണ സംഭാഷണങ്ങളില് വാക്ക്, അംഗവിക്ഷേപങ്ങള്, സ്‌പര്‍ശനം, ശബ്‌ദനിയന്ത്രണം തുടങ്ങിയ മാധ്യമങ്ങള് ഉപയോഗിക്കാറുണ്ട്. ഒരു ക്ലാസിലാണെങ്കില് വിദ്യാര്‍ത്ഥികളുടെ ശ്രദ്ധ പിടിച്ചു പറ്റുകയും നിലനിറുത്തുകയും ചെയ്യുക അധ്യാപകന്റെ പ്രധാനാവശ്യമാണ്. മറ്റുള്ളവരെ സ്വാധീനിക്കാന് ശ്രമിക്കുന്ന ഓരോ വ്യക്തിയും വാഗ്മിയോ നേതാവോ അധ്യാപകനോ ആരായിരുന്നാലും ആദ്യമായി ശ്രദ്ധ ഉറപ്പു വരുത്തേണ്ടതുണ്ട്.\nയേശുവിനെപ്പോലെ ശ്രോതാക്കളുടെ ശ്രദ്ധ നേടിയെടുത്തിട്ടുള്ള ആരുണ്ടീ ലോകത്തില്? എന്തുകൊണ്ടാണ് അതു സാധിച്ചത്? പ്രധാന കാരണം അവിടുന്ന് വിശ്വഗുരുഭൂതനാണ് എന്നതുതന്നെ. ജനശ്രദ്ധ ആകര്‍ഷിക്കുക യേശുവിന് ഒരു പ്രശ്‌നമേ ആയിരുന്നില്ല. അവിടുത്തേക്ക് മറഞ്ഞിരിക്കാന് കഴിയുമായിരുന്നില്ലെന്ന് സുവിശേഷങ്ങള് സാക്ഷ്യപ്പെടുത്തുന്നു. ജനങ്ങള് യേശുവിനെത്തേടി തിരക്കി എത്തുകയാണ്, വചനം ശ്രവിക്കാനും അടയാളങ്ങള്‍ക്കു സാക്ഷികളാകാനും (യോഹ. 6:24, മത്തായി 14:13). മനുഷ്യരെ തന്നിലേക്കാകര്‍ഷിക്കുന്ന പലതും ആ ജീവിതത്തിലുണ്ടായിരുന്നു. ശ്രദ്ധിക്കപ്പെടാന് എന്തു ചെയ്യണമെന്നും അറിയാമായിരുന്നു ഗുരുവിന്. അതിനു പല മാര്‍ഗങ്ങളും അവിടുന്ന് സ്വീകരിച്ചിട്ടുണ്ട്.\n1. പലപ്പോഴും യേശു ശ്രോതാക്കളുടെ ശ്രദ്ധ ക്ഷണിച്ചിട്ടുണ്ട്. ചില ഉദാഹരണങ്ങള് ചൂണ്ടിക്കാണിക്കാം. ചെവിയുള്ളവന് കേള്‍ക്കട്ടെ (മത്തായി 13:43). അതിനാല്, വിതക്കാരന്റെ ഉപമ നിങ്ങള് കേട്ടുകൊള്ളുവിന് (മത്തായി 13:18). ഇതാ! നമ്മള് ജറുസലേമിലേക്കു പോകുന്നു (മത്തായി 20:18). ഗ്രഹിക്കാന് കഴിവുള്ളവന് ഗ്രഹിക്കട്ടെ (മത്തായി 19:12). നിങ്ങള് ശ്രദ്ധിച്ചു കേള്‍ക്കുവിന് (മര്‍ക്കോസ് 4:24).\n2. തന്റെ ആഗമനത്തെ സംബന്ധിച്ച പൂര്‍വസൂചന നല്‍കാന് വേണ്ടി യേശു പട്ടണങ്ങളിലേക്കും ഗ്രാമങ്ങളിലേക്കും ശിഷ്യന്മാരെ അയയ്‌ക്കുന്നു (ലൂക്കാ 10:1). ശ്രോതാക്കളെ സംബന്ധിച്ചിടത്തോളം യേശുവിനെ ശ്രവിക്കാനുള്ള നല്ലൊരു തയ്യാറെടുപ്പിനു അവസരമൊരുക്കുകയാണ് ഈ പ്രേഷണം. ഗുരു എത്തിക്കഴിയുമ്പോള് അവര് അവിടുത്തെ ശ്രദ്ധിച്ചു കേള്‍ക്കാതിരിക്കുമോ?\n3. ഗുരുവിന്റെ നില്‌പ്പും ഇരിപ്പും എടുപ്പും ശ്രദ്ധിക്കപ്പെടാന് നിമിത്തമാകുന്നു. അവന് ഇരുന്നപ്പോള് ശിഷ്യന്മാര് അടുത്തെത്തി. അവന് അവരെ പഠിപ്പിക്കാന് തുടങ്ങി (മത്തായി 5:2). അവന് ശിഷ്യരുടെ നേരെ കണ്ണുകളുയര്‍ത്തി അരുളിച്ചെയ്‌തു (ലൂക്കാ\n6:20). അവന് നിവര്‍ന്ന് അവരോടു പറഞ്ഞു (യോഹ. 8:7). വള്ളത്തില് ഇരുന്ന് അവന് ജനങ്ങളെ പഠിപ്പിച്ചു (ലൂക്കാ 5:4). പുസ്‌തകം അടച്ച് ശുശ്രൂഷകനെ ഏല്‍പ്പിച്ചതിനുശേഷം അവന് ഇരുന്നു (ലൂക്കാ 4:20). തന്റെ ശിഷ്യരുടെ നേരെ കൈചൂണ്ടിക്കൊണ്ട് അവന് പറഞ്ഞു (മത്തായി 12:49).\n4. ഭാവനയെ ഉദ്ദീപ്‌തമാക്കുന്ന രീതിയില് അവന് സംസാരിച്ചു. ഉദാഹരണത്തിന് വിശുദ്ധ ലൂക്കാ 5:10-ല് നാം വായിക്കുന്നു: ``നീ ഇപ്പോള്‍മുതല് മനുഷ്യരെ പിടിക്കുന്നവനാകും.'' വലിയ ചാകര കണ്ട് അത്ഭുതസ്‌തംബ്‌ധനായിത്തീര്‍ന്ന ശിമയോനില് വിസ്‌മയത്തിന്റെ മറ്റൊരു തരംഗം ഉതിര്‍ക്കുന്ന അനുഭവം. മത്സ്യബന്ധനത്തിനു പകരം മനുഷ്യബന്ധനമോ! അതെങ്ങനെയായിരിക്കുമോ എന്നു കണ്ടറിയേണ്ടിയിരിക്കുന്നു.\n5. ശ്രോതാക്കള്‍ക്ക് അജ്ഞാതമായവ വിശദീകരിക്കാന് സുപരിചിതമായ കാര്യങ്ങള് യേശു ഉപയോഗിക്കുന്നു. നിന്റെ ശിഷ്യന്മാര് ഉപവസിക്കാതിരിക്കുന്നതെന്തുകൊണ്ട്? എന്ന ചോദ്യത്തിനു മണവാളന് അകറ്റപ്പെടുന്ന സന്ദര്‍ഭത്തില് മണവറത്തോഴര് ഉപവസിക്കുമെന്നും ആരും പുതിയ വീഞ്ഞ് പഴയ തോല് ക്കുടങ്ങളില് സൂക്ഷിച്ചുവയ്‌ക്കാറില്ലെന്നും പുതിയ തുണിക്കഷണം പഴയ വസ്‌ത്രത്തോടു ചേരില്ലെന്നും അവിടുന്ന് പ്രത്യുത്തരിക്കുന്നു. മണവാളന്, മണവറ, വീഞ്ഞ്, പുതിയത്, പഴയത്, വസ്‌ത്രം, തോല്‍ക്കുടം തുടങ്ങിയ പ്രയോഗങ്ങള് ശ്രോതാക്കളില് താല്‍പര്യം ജനിപ്പിക്കാനും ശ്രദ്ധയോടെ ശ്രവിക്കാനും ഏറെ സഹായകരമാണെങ്കില് തെല്ലും സംശയം വേണ്ടല്ലോ.\nഅധ്യാപകന്റെ വേഗതയും ശൈലിമാറ്റവും ഒരേ പ്രബോധനം പകരുന്നതില് പ്രയോഗിക്കുന്ന രൂപവൈവിധ്യവും വിഷയങ്ങളിലെ വ്യതിയാനങ്ങളുമൊക്കെ ശ്രദ്ധ നിലനിറുത്താന് ഉപകരിക്കുന്ന ഘടകങ്ങളാണ്. നഷ്‌ടപ്പെട്ട നാണയത്തിന്റെയും (ലൂക്കാ 15:8-10) കാണാതായ ആടിന്റെയും (ലൂക്കാ 15:1-7) ധൂര്‍ത്തപുത്രന്റെയും (ലൂക്കാ 15:11-32) ഉപമകള് ഒരേ സന്ദേശമാണല്ലോ ശ്രോതാക്കള്‍ക്കു നല്‍കുക.\nമറ്റു റബ്ബിമാരുടെ പ്രബോധനങ്ങളില്‍നിന്ന് യേശുവിന്റെ പഠനങ്ങള്‍ക്കുള്ള വ്യത്യസ്‌തതയും അവിടുത്തെ ആധികാരികതയും ശ്രോതാക്കളുടെ ആവശ്യങ്ങളോടും പ്രശ്‌നങ്ങളോടും പ്രവൃത്തികളോടുമുള്ള പ്രതിബദ്ധതയുമെല്ലാം ശ്രദ്ധ പിടിച്ചുപറ്റാന് പര്യാപ്‌തമായിട്ടുണ്ട്. മൊബൈല് ഡിസ്‌പെന്‍സറിയുടെയും മൊബൈല് ബുക്ക്‌സ്റ്റാളിന്റെയുമായ ഇക്കാലത്ത് യേശുവില് ഒരു മൊബൈല് അധ്യാപകനെ കണ്ടെത്താനാവും. ഇന്ന് ദൈവാലയത്തിലെങ്കില് നാളെ വീട്ടിലും മറ്റന്നാള് കടല്‍ക്കരയുമാവും യേശുവിന്റെ അധ്യാപനവേദി. ഇന്ന് ഗ്രാമത്തിലെങ്കില് നാളെ പട്ടണത്തിലാവും അവിടുന്ന് പഠിപ്പിക്കുക. ചടുലമായിട്ടുള്ള ഈ നീക്കങ്ങള് യേശുവിനെ ശ്രദ്ധാകേന്ദ്രമാക്കുന്നു.\nചേതോഹരവും പ്രഭാവപൂര്‍ണ്ണവുമായ ആ വ്യക്തിത്വം ജനശ്രദ്ധയാര്‍ഷിച്ചിരുന്നു. ജനമധ്യത്തില് അവിടുത്തെ അതുല്യനും അന്യാദൃശനുമാക്കി മാറ്റിയിരുന്നു. ജറുസലേമിലോ ഗലീലിയിലോ ഒരു സ്‌കൂളിലും പഠിച്ചിട്ടില്ലാത്ത യേശുവിന്റെ വചോവിലാസത്താല് ആകൃഷ്‌ടരായി ഊണും ഉറക്കവുമുപേക്ഷിച്ച് അവിടുത്തെ അനുഗമിച്ച ജനതതി ആ പ്രബോധനത്തെപ്പറ്റി മാത്രമല്ല, `ഇവന് മിശിഹാ ആയിരിക്കുമോ' എന്ന് പ്രതികരിച്ചുകൊണ്ട് (യോഹ. 4:30) അവിടുത്തെ വ്യക്തിത്വത്തെപ്പറ്റിയും വിസ്‌മയിക്കുകയായിരുന്നില്ലേ? യേശുവിന്റെ പ്രബോധനങ്ങളിലെ `മെസ്സയാനിക്' മാനം ശ്രോതാക്കള്‍ക്കു താല്‍പര്യമുള്ള വിഷയവുമായിരുന്നു.\nഫരിസേയ നൈയ്യാമികതയോടുള്ള എതിര്‍പ്പും പിതാവിന്റെ വ്യവസ്ഥയില്ലാത്ത സ്‌നേഹത്തിനും ബലിയേക്കാള് കരുണയ്‌ക്കും നല്‍കിയ ഊന്നലും അനുകമ്പാര്‍ദ്രമായി പ്രവ ര്‍ത്തിച്ച അടയാളങ്ങളും സൗഖ്യപ്രാപ്‌തിയെപ്പറ്റി ആരോടും പറയരുതെന്ന താക്കീതുമെല്ലാം യേശു വളരെയേറെ ശ്രദ്ധിക്കപ്പെടാന് ഇടയാക്കിയിട്ടുണ്ട്. ചുങ്കക്കാരോടും പാപികളോടുമുള്ള സൗഹൃദവും ശിമയോന്റെ വീട്ടില് വിരുന്നുമേശയ്‌ക്കടുത്തെത്തിയ പാപിനിയോടുള്ള ദയാവായ്‌പ്പും മോശയുടെ നിയമത്തോടു കൂറുള്ളപ്പോഴും സാബത്തിന്റെ കപടസദാചാരത്തോടുള്ള അവജ്ഞയുമൊക്കെ യേശുവില് ശ്രോതാക്കളുടെ ശ്രദ്ധ പതിയാന് പോരുന്ന സാഹചര്യങ്ങള് തന്നെ.\nഫലപ്രദമായ എല്ലാ ബോധന പ്രക്രിയയിലും അധ്യാപകനും വിദ്യാര്‍ത്ഥികളും തമ്മിലുണ്ടായിരിക്കേണ്ട ബന്ധം അതിപ്രധാനമാണ്. ബുദ്ധിയും ബുദ്ധിയും മനസും മനസും സംഗമിക്കുന്ന വേദിയാണല്ലോ അത്. ഇരുകൂട്ടരുടെയും മനസുകള് സന്ധിക്കണമെങ്കില് സമന്വയത്തിന്റെ സമീപനവും നയചാതുരിയുമൊക്കെ അധ്യാപകനു കൈമുതലായിട്ടുണ്ടാവണം. ശിഷ്യഗണത്തെ അറിയണം അദ്ദേഹം. പാഠ്യവിഷയത്തില് അവഗാഹവും നേടിയിരിക്കണം.\nഗുരുനാഥനായ യേശു ഊഷ്‌മളബന്ധങ്ങളുടെ ഉടമയാണ് സുവിശേഷങ്ങളില്. അന്ത്രയോസിനോടും പത്രോസിനോടും പീലിപ്പോസിനോടും നഥാനിയേലിനോടും അവിടുന്നു ബന്ധപ്പെടുന്നതെങ്ങനെ എന്നു നോക്കാം.\nതന്റെ സാന്നിധ്യം സ്‌നാപകയോഹന്നാന് ശ്രദ്ധിക്കാന് കഴിയുന്നത്ര ദൂരത്തില് യേശു നടന്നു. അവിടുത്തെ നേത്രങ്ങള് വളരെ കൃത്യതയോടെ എല്ലാം നിരീക്ഷിക്കുകയാണ്. അന്ത്രയോസിനോടും പത്രോസിനോടും നഥാനിയേലിനോടുമുള്ള സംഭാഷണം ആരംഭിച്ചത് യേശുതന്നെ. തന്നെ അനുഗമിച്ച ശിഷ്യന്മാരോട് `നിങ്ങള് എന്തന്വേഷിക്കുന്നു' എന്നു ചോദിക്കുകയും (യോഹ. 1:38), `വന്നു കാണുക' എന്നു പ്രത്യുത്തരിച്ചകൊണ്ട് (യോഹ.1:39) സൗഹൃദത്തിലേക്ക് അവരെ ക്ഷണിക്കുകയും ചെയ്‌തു. പേരുചൊല്ലി വിളിക്കുന്ന രീതി ഗുരുവിനു സ്വതസിദ്ധമായിത്തന്നെയുണ്ട്. അവിടുന്ന് പലപ്പോഴും ആ രീതി സ്വീകരിക്കുന്നതായി കാണാം. ബന്ധപ്പെടല് ഹൃദ്യവും സുദൃഢവുമാക്കാന് അത് പ്രധാനപ്പെട്ടൊരു ഘടകമാണ്. ശിഷ്യരുടെ സ്വഭാവം ശരിക്കു മനസിലാക്കിയിട്ടുണ്ട് ഗുരു തന്റെ ഇടപെടലുകളില്. അതുകൊണ്ടാണ് നഥാനിയേലിനെ കണ്ടപ്പോഴേ `ഇതാ നിഷ്‌കപടനായ ഒരു യഥാര്‍ത്ഥ ഇസ്രായേല്‍ക്കാരന്' (യോഹ.1:47) എന്ന് അവിടുന്ന് വിശേഷിപ്പിച്ചത്. ആ ശിഷ്യനു ലഭിച്ച വലിയൊരംഗീകാരം! അത്തിവൃക്ഷത്തിന്റെ ചുവട്ടില്‍വച്ച് യേശു നഥാനിയേലിനെ കണ്ടിരുന്നു. ആ ശിഷ്യന് ശ്രദ്ധിക്കാതെ പോയ കാര്യം. ഗുരുവിന്റെ വാക്കുകള് നഥാനിയേലിനെ വിസ്‌മയഭരിതനാക്കുന്നു. അതുകൊണ്ടാണ് ആ ശിഷ്യന് ഇങ്ങനെ പ്രതികരിച്ചത്: നീ എന്നെ എങ്ങനെ അറിയുന്നു? (യോഹ.1:48). ഹൃദയത്തിനു ചൂടും ചൂരും പകര്‍ന്ന ആ ബന്ധപ്പെടല് നഥാനിയേലിന്റെ ആത്മസമര്‍പ്പണത്തിലും വിശ്വാസപ്രഘോഷണത്തിലുമാണ് കലാശിച്ചത്: റബ്ബീ, അങ്ങു ദൈവപുത്രനാണ്, ഇസ്രായേലിന്റെ രാജാവാണ് (യോഹ.1:49).\nസാമുദായികഭ്രഷ്‌ടിന്റെ കനത്ത ഭിത്തികള് തകര്‍ത്തുകൊണ്ട് സമരിയാക്കാരിയുമായും മനസിലെ ഇരുള് നീക്കുന്നവനാണ് `ഗുരു' എന്നു വെളിപ്പെടുത്തിക്കൊണ്ട് നിക്കൊദേമോസുമായും എപ്രകാരമാണ് യേശു ബന്ധപ്പെട്ടതെന്ന് നാം കണ്ടുകഴിഞ്ഞു. വാക്കില് കുടുക്കുക എന്ന ദുഷ്‌ട ലാക്കോടെ തന്നെ സമീപിച്ച ഹേറോദേസ് പക്ഷക്കാര്‍ക്കും ഫരിസേയരുടെ ശിഷ്യന്മാര്‍ക്കും അവിടുന്ന് നല്‍കിയ ഉത്തരം കേട്ട് ``വിസ്‌മയഭരിതരായി അവര് അവനെ വിട്ടുപോയി'' (മത്തായി 22:15-22).\nഎന്നാല് വിദ്വേഷാഗ്നിയില് ജ്വലിക്കുന്ന അക്കൂട്ടരുടെ മുന്‍പില് യേശു തിരസ്‌കൃതനാവുകയാണ്. തീവ്രമായ വ്യക്ത്യന്തരബന്ധങ്ങളിലൂടെ മുന്നേറുന്ന യേശുവിന് എന്തുകൊണ്ട് ഇത്തരം അനുഭവങ്ങളുണ്ടാകുന്നു? അവയുടെ കാരണങ്ങള് മറ്റു പലതുമാണ്. സത്യത്തിന്റെ കാവലാള്‍ക്ക് പീഡനം ഏല്‍ക്കേണ്ടി വരുന്നു. അത് ഒഴിവാക്കണമെങ്കില് അവസരസേവകനാകണം, തിന്മയുടെ ശക്തികളുമായി ഒത്തുതീര്‍പ്പിന് തയ്യാറാവണം. സത്യം തന്നെയായവന് അതിനൊന്നും നിന്നുകൊടുക്കില്ല.\nശ്രോതാവിന് ഏറ്റം താല്‍പര്യമുള്ളതും ഏറ്റം ആവശ്യകവുമായ വിഷയം പരാമര്‍ശിച്ചുകൊണ്ട് ബന്ധപ്പെടുക യേശുവിന്റെ സവിശേഷതയാണ്. ബേത്സഥായിലെ കുളക്കരെ കിടക്കുന്ന തളര്‍വാതരോഗിയോട് അവിടുത്തെ ചോദ്യം `സുഖം പ്രാപിക്കാന് നിനക്ക് ആഗ്രഹമുണ്ടോ?' എന്നാണ് (യോഹ. 5:6). `ഞാന് നിങ്ങള്‍ക്ക് എന്തു ചെയ്യണമെന്നാണ് നിങ്ങള് ആഗ്രഹിക്കുന്നത്?' (മത്തായി 20:32). ഈ ചോദ്യവുമായിട്ടാണ് ജറീക്കോയിലെ രണ്ട് അന്ധന്മാരുടെ ഇരുള്‍നിറഞ്ഞ ജീവിതത്തിലേക്ക് അവിടുന്ന് കടന്നുചെല്ലുക. ശ്രോതാക്കളുടെ മനസിലിരുപ്പ് എന്താണെന്നറിഞ്ഞു സംവദിക്കാന് കഴിയുമ്പോള് അവരോടുള്ള അടുപ്പം വളരെ ഗാഢമായിത്തീരുന്നു. മലകളിലും താഴ്‌വാരങ്ങളിലും ജനക്കൂട്ടം ഇരുമ്പുകാന്തത്തിലേക്ക് എന്നപോലെ ആകൃഷ്‌ടരായി യേശുവിനെ പിഞ്ചെന്നത് അടയാളങ്ങള് കണ്ടതുകൊണ്ടും അപ്പം ഭക്ഷിച്ചു തൃപ്‌തരായതുകൊണ്ടും മാത്രമാണോ? അവിടുത്തെ ഊര്‍ജ്ജസ്വലമായ ബന്ധങ്ങള് രാസത്വരകമെന്നപോലെ ആ പ്രതിഭാസങ്ങള്‍ക്കു പിന്നില് പ്രവര്‍ത്തിച്ചിട്ടുമുണ്ട്. വള്ളത്തിലിരുന്നുകൊണ്ട് വിത്തു വിതറുന്നവനെ ചൂണ്ടിക്കാണിക്കുന്നു (മത്തായി 13:2-3). സാധാരണക്കാര്‍ക്കു ദുര്‍ഗ്രഹമായവ ഉപമകളിലൂടെ വിശദീകരിക്കുന്നു. ആലങ്കാരികഭാഷയുടെ പ്രയോഗം നിരവധിയാണ് ആ പ്രബോധനങ്ങളില്. ഉദാഹരണത്തിന് മുന്‍പു സൂചിപ്പിച്ചതുപോലെ, ഉപവാസത്തെപ്പറ്റിയുള്ള തര്‍ക്കത്തില് `ആരും പഴയ വസ്‌ത്രത്തില് പുതിയ തുണിക്കഷണം തുന്നിപ്പിടിപ്പിക്കാറില്ലെന്ന്' (മത്താ. 9:16) യേശു പറയുന്നു. ഇത്തരം സമീപനങ്ങളിലൂടെ വളര്‍ന്നത് ഹൃദ്യമായ ബന്ധങ്ങളാണ്. യേശുവിന്റെ വിരുന്നുമേശകള് സൗഹൃദത്തിന്റെയും ഐക്യദാര്‍ഢ്യത്തിന്റെയും വേദികളായിരുന്നില്ലേ? ``സക്കേവൂസ് വേഗം ഇറങ്ങിവരിക'' (ലൂക്കാ 19:5) എന്ന വിളിയും ആഹ്വാനവും അയാളുടെ കീറി, നാറിയ ജീവിതത്തെ തുന്നിച്ചേര്‍ക്കാന് പര്യാപ്‌തമായിരുന്നു. അതിന്റെ പരിസമാപ്‌തി ഗുരുശിഷ്യബന്ധത്തിലാണ് ഇതള് വിരിക്കുക. കഴുതപ്പുറത്തെഴുന്നള്ളുന്ന യേശുവിന്റെ പ്രതീകാത്മക ജറുസലെം പട്ടണപ്രവേശം ജനങ്ങള് മനസില് സൂക്ഷിക്കുന്ന `മെസ്സയാ' സങ്കല്‍പ്പവുമായി ഇഴുകിച്ചേരുന്നു. ഇത്തരം നാടകീയ സംഭവങ്ങളും യേശുവിന് പ്രബോധനോപാധിതന്നെ. അതിലുമുപരിയായി അവ തീവ്രബന്ധങ്ങളുടെ ആവിഷ്‌കാരവുമാണ്.\nഗാഢബന്ധങ്ങള് ശിഷ്യരെ പശ്ചാത്താപത്തിലേക്കും ഹൃദയപരിവര്‍ത്തനത്തിലേക്കും നയിക്കുന്ന സന്ദര്‍ഭങ്ങളുമുണ്ട്. പത്രോസിന്റെ അനുഭവംതന്നെ ഉദാഹരണം. യേശു പത്രോസിനെ നോക്കിയപ്പോള് അവന് പുറത്തുപോയി മനംനൊന്തു കരഞ്ഞു (ലൂക്കാ 22:61-62).


മദ്യപാനികള്‍ക്ക് 'ആഘോഷരാവുകള്'; ബിയറിനും വൈനിനും വില കുറയും, ; ഹരിയാനയില് ബാറുകളുടെ പ്രവര്‍ത്തന സമയം നീട്ടി | Beer and wine cheaper and bars working time extended in Haryana\nHaryana, First Published 21, Feb 2020, 8:45 AM IST\nബാറുകളുടെ പ്രവര്‍ത്തന സമയം നീട്ടിയും ബിയറിനും വൈനിനും വില കുറച്ചും ഹരിയാനയിലെ പുതിയ എക്സൈസ് നയം.\nഛണ്ഡീഗഢ്: പുതിയ എക്സൈസ് നയപ്രകാരം ഹരിയാനയിലെ ബാറുകള് ഇനി രാത്രി ഒരു മണി വരെ തുറന്നു പ്രവര്‍ത്തിക്കും. ഗൂര്‍ഗോണ്, ഫരീദാബാദ്, പഞ്ച്കുള എന്നിവിടങ്ങളിലെ ബാറുകളാണ് പ്രവര്‍ത്തന സമയം നീട്ടിയത്. ബിയറിനും വൈനിനും വില കുറയുന്നതിനൊപ്പം മദ്യം വില്‍ക്കാനുള്ള ഹോട്ടലുകളുടെയും റസ്റ്റോറന്‍റുകളുടെയും ലൈസന്‍സ് ഫീസും കുറയും.\nമണിക്കൂറിന് 10 ലക്ഷം രൂപ വീതം വര്‍ഷാവാര്‍ഷം അധിക ലൈസന്‍സ് തുക നല്‍കുന്ന ബാറുകള്‍ക്ക് രാത്രി ഒരു മണിക്ക് ശേഷവും രണ്ടു മണിക്കൂര് സമയത്തേക്ക് തുറന്നു പ്രവര്‍ത്തിക്കാനും അനുമതിയുണ്ട്. വ്യാഴാഴ്ച മുഖ്യമന്ത്രി മനോഹര് ലാല് ഖട്ടര് അധ്യക്ഷനായ ക്യാബിനറ്റ് സമ്മേളനത്തിന് ശേഷമാണ് 2020-21 കാലയളവിലെ പുതിയ എക്സൈസ് നയം പുറത്തുവിട്ടത്.\nബിയറിന്‍റെ എക്സൈസ് ഡ്യൂട്ടിയില് ലിറ്ററിന് 10 രൂപയാണ് കുറവ് വരുത്തിയത്. 3.5 ശതമാനം മുതല് 5.5 ശതമാനം വരെ ആല്‍ക്കഹോള് അടങ്ങിയിട്ടുള്ള ബിയറിന് ലിറ്ററിന് 50 രൂപയായിരുന്നത് ഇനി മുതല് 40 രൂപയായി കുറയും. രാജ്യത്ത് തന്നെ ഉത്പാദിപ്പിക്കുന്ന മദ്യത്തിന് എക്സൈസ് തീരുവ വര്‍ധിക്കും. ഇന്ത്യന് മേഡ് ഫോറിന് ലിക്കറിന്(ഐഎംഎഫ്എല്) പഴയ വില തന്നെ തുടരും. പാര്‍ട്ടികളിലും മറ്റും മദ്യം വിളമ്പുന്നതിനായി താല്‍ക്കാലിക ലൈസന്‍സ് നേടുകയും ഇനി എളുപ്പമാകും. ഇതിനായുള്ള അപേക്ഷ ഫോം ഓണ്‍ലൈന് വഴി പൂരിപ്പിക്കാം. ഫോര് സ്റ്റാര് ഹോട്ടലുകളില് ബാര് നടത്തുന്നതിന് വര്‍ഷാവര്‍ഷം നല്‍കുന്ന ലൈസന്‍സ് തുക 38 ലക്ഷത്തില് നിന്ന് 22.5 ലക്ഷമായി കുറച്ചെന്നും ഉപമുഖ്യമന്ത്രി ദുഷ്യന്ത് ചൗട്ടാല അറിയിച്ചു.


നേരനുഭവകാലം :: Janmabhumi Daily\nനോട്ട് റദ്ദാക്കല് ദേശീയ രാഷ്ട്രീയരംഗത്തെ അമ്പരപ്പിച്ച നാളുകളിലായിരുന്നു 2017 ന്റെ പിറവി. രാജ്യത്തിന്റെ സാമ്പത്തിക പരിഷ്‌കരണ പരിശ്രമങ്ങളുടെ ചരിത്രത്തില് ചങ്കുറപ്പോടെ ഒരു ഭരണാധികാരി നടത്തിയ ചുവടുവെയ്പ് അഴിമതിയുടെയും കള്ളപ്പണത്തിന്റെയും അവസാനം കുറിക്കുമെന്ന് അറിവുള്ളവരൊക്കെ പറഞ്ഞിട്ടും അന്ധമായ രാഷ്ട്രീയവിരോധം കൊണ്ട് പ്രതിപക്ഷ കക്ഷികള് അതിനെ എതിര്‍ത്തുകൊണ്ടേയിരുന്നു. അത്തരം എതിര്‍പ്പുകള്‍ക്ക് മോദി ഭരണകൂടത്തിന്റെ ശോഭ കെടുത്താനാവില്ലെന്ന് പ്രഖ്യാപിക്കുന്നതായിരുന്നു കടന്നുപോകുന്ന വര്‍ഷത്തിന്റെ ജാതകക്കുറിപ്പ്.\nരാംനാഥ് കോവിന്ദ് രാഷ്ട്രപതിയായി. വെങ്കയ്യ നായിഡു ഉപരാഷ്ട്രപതിയായി. നിര്‍മ്മല സീതാരാമന് പ്രതിരോധ മന്ത്രിയായി. ഗോരഖ്പൂരിലെ സംന്യാസി, യോഗി ആദിത്യനാഥ് യുപി മുഖ്യമന്ത്രിയായി അവരോധിക്കപ്പെട്ടതിലൂടെ ദേശത്തിന്റെ പുത്തന് പ്രതീക്ഷയായി. കോണ്‍ഗ്രസ് അടക്കമുള്ള പാര്‍ട്ടികള് ജാതി രാഷ്ട്രീയത്തിന്റെയും മതപ്രീണനത്തിന്റെയും ദേശവിരുദ്ധതയുടെയും വക്കാലത്തേറ്റെടുത്തു. സോണിയഗാന്ധി വിരമിച്ചു. വര്‍ഷാവസാനത്തില് രാഹുല് കോണ്‍ഗ്രസ് പ്രസിഡന്റായി ചുമതലയേറ്റു. അല്‍പേഷും ജിഗ്നേഷും ഹാര്‍ദ്ദിക്കുമൊക്കെ കോണ്‍ഗ്രസ് രാഷ്ട്രീയത്തിന്റെ വഴികാട്ടികളാകുന്ന ദയനീയതയാണ് ഒടുവിലത്തെ ചിത്രം.\nലോകരാഷ്ട്രീയത്തില് ഭാരതത്തിന്റെയും പ്രധാനമന്ത്രിയുടെയും സ്വാധീനം അരക്കിട്ടുറപ്പിച്ച വര്‍ഷമാണ് കഴിഞ്ഞുപോകുന്നത്. ലോക്‌സഭയിലേക്കു നടന്ന ഉപതെരഞ്ഞെടുപ്പുകള്, യുപിയിലും ഗുജറാത്തിലും ഗോവയിലും ഉത്തരാഖണ്ഡിലും ഹിമാചലിലും അടക്കം നടന്ന നിയമസഭാ തെരഞ്ഞെടുപ്പുകള്, തദ്ദേശസ്ഥാപനങ്ങളിലേക്കുള്ള തെരഞ്ഞെടുപ്പുകള്… നോട്ട് മാറാന് ക്യൂ നിന്നു തളര്‍ന്നുവെന്ന് രാഷ്ട്രീയബുദ്ധികേന്ദ്രങ്ങളും മാധ്യമങ്ങളും പരിതപിച്ച സാധാരണക്കാര് വോട്ട് കൊണ്ട് ദേശീയ സാമ്പത്തിക പരിഷ്‌ക്കരണങ്ങള്‍ക്ക് തുല്യം ചാര്‍ത്തി. ആ ഊര്‍ജ്ജമാണ് ഒരു രാജ്യം ഒരു നികുതി എന്ന സാമ്പത്തികവിപ്ലവത്തിലേക്ക് കുതിക്കാന് ഭരണാധികാരികള്‍ക്ക് പ്രേരണയായത്.\nജൂണ് 30ന് അര്‍ധരാത്രിയിലാണ് ചരക്കുസേവന നികുതി ഏകീകരിച്ചുകൊണ്ടുള്ള പ്രഖ്യാപനം പ്രധാനമന്ത്രി നടത്തിയത്. 2016 നവംബര് എട്ടിന്റെ രാത്രി കടന്നപ്പോഴെന്നപോലെ ഇക്കുറിയും പ്രതിപക്ഷം സാധാരണക്കാരന്റെയും വ്യാപാരികളുടെയും പേരില് മുറവിളി കൂട്ടി. ജിഎസ്ടി ഗുജറാത്തില് മോദിപ്രഭാവത്തിന് തിരിച്ചടിയാകുമെന്നായിരുന്നു അവലോകന വിദഗ്ധരുടെ പ്രവചനം. എന്നാല് ഡിസംബര് 18 ന് ആറാം തവണയും ഗുജറാത്ത് മോദിയുടെ വികസനരാഷ്ട്രീയത്തെ തുണച്ചു. ഒപ്പം ഒരിക്കല് കൈവിട്ട ഹിമാചലും ബിജെപി കൈപ്പിടിയിലൊതുക്കി. ഒടുവില് 2017 അവസാനിക്കുമ്പോള് രാജ്യത്തിന്റെ സാമ്പത്തിക നിലയില് വന് കുതിച്ചുചാട്ടമെന്ന് മൂഡീസ് റേറ്റിങും ഐഎംഎഫും ഒരേ സ്വരത്തില് പറയുന്നു.\nബ്രിട്ടനെ മറികടന്ന് ലോകസാമ്പത്തിക ശക്തികളില് ആറാം സ്ഥാനത്തേക്ക് ഇന്ത്യ കടന്നു എന്നാണ് റിപ്പോര്‍ട്ട്. ഗുജറാത്ത് തെരഞ്ഞെടുപ്പ് പ്രചാരണത്തില് സാമ്പത്തിക പരിഷ്‌കരണ വിവാദങ്ങള് കൊടുമ്പിരികൊണ്ടിരിക്കെ പ്രധാനമന്ത്രി നരേന്ദ്രമോദി നടത്തിയ പ്രതികരണവും ശ്രദ്ധേയമായിരുന്നു, ‘എത്ര എതിര് വികാരമുയര്‍ന്നാലും പരിഷ്‌കരണ നടപടികള് മുന്നോട്ടുതന്നെ പോകും’ എന്ന വിട്ടുവീഴ്ചയില്ലാത്ത പ്രഖ്യാപനമായിരുന്നു അത്. ബീഹാറിലെ അഴിമതി രാഷ്ട്രീയത്തോടുള്ള ബാന്ധവം മതിയാക്കി നിതീഷ്‌കുമാര് വീണ്ടും എന്‍ഡിഎയില് ചേക്കേറിയത് ഇതേ കാലത്താണ്.\nരാജ്യസുരക്ഷയ്ക്ക് ഭീഷണി സൃഷ്ടിക്കുന്ന ഒന്നിനെയും വച്ചുപൊറുപ്പിക്കില്ല എന്നതുമാത്രമല്ല, പിന്‍തുടര്‍ന്ന് ഇല്ലാതാക്കും എന്നതായി രാജ്യത്തിന്റെ ഔദ്യോഗിക നയം. ജമ്മുകശ്മീരില് മാത്രം 205 ഭീകരരെയാണ് ഇല്ലാതാക്കിയത്, അതും ലഷ്‌കറെ തൊയ്ബ കമാന്‍ഡര് അബു ദുജാന അടക്കമുള്ളവര്. നഗരങ്ങളില് സ്‌ഫോടനങ്ങള് തുടര്‍ക്കഥയായിരുന്ന കാലം ഇപ്പോള് പഴങ്കഥയായി. ദേശവിരുദ്ധരുടെ ലാവണങ്ങളായിരുന്ന കേന്ദ്ര സര്‍വകലാശാലകള് ശുദ്ധീകരിക്കപ്പെട്ടു.\nഅതേസമയം രാഷ്ട്രീയവിരോധം എത്രകണ്ട് രാഷ്ട്രവിരുദ്ധമാകുന്നു എന്നതിനും ഈ വര്‍ഷം തെളിവുകള് തന്നു. രാജ്യത്തെ പ്രധാന പാര്‍ട്ടികളിലൊന്നായ കോണ്‍ഗ്രസ് രാഷ്ട്രീയനേട്ടം ലാക്കാക്കി പാക്കിസ്ഥാനോടുപോലും സഹായം തേടുന്നതിന്റെ വാര്‍ത്തകളും ചിത്രങ്ങളും നാടിനെ ഞെട്ടിച്ചു. ജാതിവാദവും മതഭീകരതയും രാഷ്ട്രീയത്തിലെ കുറുക്കുവഴികളായി പരസ്യമായി അംഗീകരിച്ചുകൊണ്ടാണ് അവര് ഗുജറാത്ത് തെരഞ്ഞെടുപ്പിനെ നേരിട്ടത്.\nപ്രാദേശിക രാഷ്ട്രീയത്തിന്റെയും ജാതി രാഷ്ട്രീയത്തിന്റെയും ഈറ്റില്ലമായിരുന്ന ഉത്തര്‍പ്രദേശില് കണ്ടതായിരുന്നു ഹിന്ദുത്വദേശീയതയുടെ കരുത്ത്. സാധാരണ മുസ്ലിം, ഹിന്ദുത്വത്തിനെതിരാണെന്ന വായ്ത്താരിയെ തകര്‍ത്തുകളഞ്ഞു ഉത്തരപ്രദേശിലെ ജനങ്ങള്. ഒറ്റ മുസ്ലിം സ്ഥാനാര്‍ത്ഥിയെപ്പോലും അണിനിരത്താതെ ഒറ്റയ്ക്ക് ജയിച്ചുകയറുകയായിരുന്നു ബിജെപി. വിജയത്തിന് ശേഷം മുഖ്യമന്ത്രിയായി അവരോധിക്കപ്പെട്ടതോ കടുത്ത വര്‍ഗീയവാദിയെന്ന് എതിരാളികളുടെ നുണപ്രചാരണത്തിനിരയായ ഗോരഖ്പൂരിലെ യോഗി ആദിത്യനാഥും. പോയവര്‍ഷത്തെ ദുരന്തകാഴ്ചകളിലൊന്നായി ഗോരഖ്പൂര് മെഡിക്കല് കോളേജിലെ പിഞ്ചുകുഞ്ഞുങ്ങളുടെ മസ്തിഷ്‌കജ്വരം മൂലമുള്ള മരണം.\nമധുര്‘ഭണ്ഡാര്‍ക്കറിന്റെ ‘ഇന്ദു’ എന്ന സിനിമയ്‌ക്കെതിരെ വാളോങ്ങിയവര് ‘പത്മാവതി’യുടെ പേരില് കേന്ദ്രസര്‍ക്കാരിനെതിരെ തിരിയുന്നത് രാജ്യം കണ്ടു. ബെംഗളൂരുവില് കൊല്ലപ്പെട്ട മാധ്യമപ്രവര്‍ത്തക ഗൗരിയുടെ ചോരയില് നിന്ന് മുതലെടുപ്പിന് ഇറങ്ങിയവര് ത്രിപുരയില് കൊലചെയ്യപ്പെട്ട ശന്തനുഭൗമിക്കിനെ കണ്ടില്ലെന്ന് നടിച്ചു.\nതമിഴകരാഷ്ട്രീയം ജയലളിതയുടെ വിടവാങ്ങലിനുശേഷം നാഥനില്ലാത്ത തൊഴുത്തായി മാറുന്ന കാഴ്ചയും പോയവര്‍ഷത്തിന്റേതായുണ്ട്. ജയയുടെ പിന്‍ഗാമിയാകാന് കച്ചകെട്ടിയിറങ്ങി വി.കെ. ശശികല അധികാരത്തിന്റെ പടിചവിട്ടും മുമ്പ് അഴികള്‍ക്കുള്ളിലായി. ‘അമ്മ’യുടെ ശവകുടീരത്തില് കൈ ഉയര്‍ത്തിയടിച്ച് ‘തിരുമ്പി വറേന്’ എന്ന് പ്രതിജ്ഞ ചെയ്ത് അകത്തുപോയ ശശികലയുടെ അനന്തരവന് ടി.ടി. ദിനകരന് ജയയുടെ മണ്ഡലത്തില്‍നിന്ന് സ്വതന്ത്രനായി ജയിച്ചുകയറുന്നതും വര്‍ഷാന്ത്യകാഴ്ചയായി. ദിനകരന്റെ ജയം മുഖ്യമന്ത്രി എടപ്പാടിക്കും പനീര് ശെല്‍വത്തിനും മാത്രമല്ല, താരപ്രഭാവം മുതലാക്കി രാഷ്ട്രീയക്കളിക്കൊരുമ്പെട്ട കമലഹാസന്റെ മോഹങ്ങള്‍ക്കുകൂടിയാണ് തിരിച്ചടിയാകുന്നത്. തമിഴകരാഷ്ട്രീയത്തില് മന്നാര്‍ഗുഡിമാഫിയ വാഴ്ച തുടരുമെന്ന സൂചനകളുണ്ട് ദിനകര വിജയത്തില്.\nഭാരതത്തിന്റെ കുതിപ്പായിരുന്നു ശാസ്ത്രരംഗത്തും ദൃശ്യമായത്. ആണവ മിസൈല് അഗ്നി4ന്റെ വിജയകരമായ വിക്ഷേപണത്തോടെ തുടങ്ങിയ കുതിപ്പ് ഉപഗ്രഹവിക്ഷേപണത്തില് വിപ്ലവം സൃഷ്ടിച്ചു. ഫെബ്രുവരി 15 ന് 31 ഉപഗ്രഹങ്ങളുമായി കുതിച്ച പിഎസ്എല്‍വി-സി 38 ഐഎസ്ആര്‍ഒയുടെ വിജയചരിത്രത്തില് നാഴികക്കല്ലായി. വിക്ഷേപിക്കപ്പെട്ട 31ല് 29 ഉപഗ്രഹങ്ങളും മറ്റ് രാജ്യങ്ങളുടേതായിരുന്നു. വിവരസാങ്കേതികരംഗത്തും വിസ്മയം സൃഷ്ടിച്ച മുന്നേറ്റമാണ് ഐഎസ്ആര്‍ഒ നടത്തിയത്. ജി സാറ്റ്7എ, ജി സാറ്റ് 9, ജി സാറ്റ് 11, ജി സാറ്റ് 17, ജി സാറ്റ് 19 ഇങ്ങനെ ഉപഗ്രഹവിക്ഷേപണ ചരിത്രത്തില് സമാനതകളില്ലാത്ത വിജയഗാഥ.\nഇച്ഛാശക്തി കൈമുതലാക്കിയ ദേശീയ നേതൃത്വത്തിന്റെ ഇടപെടലുകളാണ് പോയവര്‍ഷത്തിന്റെ പ്രതീക്ഷകളായി ബാക്കിനില്‍ക്കുന്നത്. മുത്തലാഖ് ക്രിമിനല്‍ക്കുറ്റമാക്കിയതും ഹരിയാനയിലെ കള്ളസ്വാമി ഗുര്‍മീത് റാം റഹിമിനെ കയ്യാമംവച്ചതും അത്തരം കരുത്തുറ്റ ഇടപെടലുകളുടെ സൂചനകളാണ്. ടുജി സ്‌പെക്ട്രം കേസിലെ എല്ലാ പ്രതികളെയും വെറുതെ വിട്ട കോടതി വിധി അതിന്റെ തെളിവാണ്.\nരാഷ്ട്രം പരമവൈഭവ പ്രാപ്തിയിലേക്കുള്ള ചുവടുവെയ്പിലാണ്. ഒരു രാഷ്ട്രം ഒരു നിയമം എന്ന വിപ്ലവത്തിലേക്ക് അധിക ദൂരമില്ല. ലക്ഷ്യം നിര്‍ണയിക്കപ്പെട്ടിരിക്കുന്നു. അതിലേക്ക് അതിവേഗമുള്ള കുതിപ്പ്. പുതുവര്‍ഷം നന്മകളുടെ വിളവെടുപ്പ് കാലമാകും. ഒരു ഭാവാത്മക ‘ഭരണകൂടം ജനങ്ങള്‍ക്ക് നേരനുഭവമാകുന്ന കാലം.


സ്വന്തം വീട്ടിൽ പോലും ന്യായീകരിക്കാനാകുന്നില്ല; ഇന്ധന വില വർധനവിൽ പ്രതിസന്ധിയിലാകുന്നത് സാധാരണ ബിജെപി പ്രവർത്തകർ – Media Mangalam\nതിരുവനന്തപുരം: സംസ്ഥാനത്ത് പ്രതിദിനം ഇന്ധനവില വർധിക്കുമ്പോൾ പ്രതിസന്ധിയിലാകുന്നത് സാധാരണക്കാരായ ബിജെപി പ്രവർത്തകർ. തങ്ങളുടെ പോക്കറ്റും കാലിയാകുന്നതിനൊപ്പം പ്രദേശത്തും സ്വന്തം വീട്ടിൽ പോലും നേരിടേണ്ടി വരുന്ന ചോദ്യങ്ങൾക്ക് മറുപടി നൽകാനാകാതെ വലയുകയാണ് പ്രാദേശിക ബിജെപി പ്രവർത്തകർ. സംസ്ഥാനം നികുതി കുറച്ചാൽ പെട്രോൾ വില കുറയുമെന്ന പതിവ് പല്ലവിയും പൊളിഞ്ഞതോടെ എന്ത് പറഞ്ഞ് പിടിച്ചു നിൽക്കും എന്നറിയാത്ത അവസ്ഥയിലാണ് ഇവർ. തങ്ങൾ ബിജെപിയിൽ വന്നത് എന്തെങ്കിലും മോഹിച്ചല്ലെന്നും സംഘപരിവാർ ആശയങ്ങളിൽ ആകൃഷ്ടരായാണ് എന്നും ഇവർ വ്യക്തമാക്കുമ്പോഴും ഇന്ധനവില വർധനവിൽ ന്യായം കണ്ടെത്താനാകാതെ വലയുകയാണ്.\nഎല്ലാ ജില്ലകളിലും ബിജെപിയുടെ സാധാരണ പ്രവർത്തകർ വ്യക്തമാക്കുന്നത് ഇത്തരം മാനസിക സമ്മർദ്ദങ്ങളെ കുറിച്ച് തന്നെയാണ്. സംസ്ഥാന സർക്കാരിന്റെ നികുതിയാണ് പെട്രോളിന് ഇത്രയധികം വില വർധിക്കാൻ കാരണമെന്നായിരുന്നു ബിജെപി പ്രവർത്തകരും നേതാക്കളും ഇതുവരെ ന്യായീകരിച്ചിരുന്നത്. എന്നാൽ, ദിനംപ്രതി ഇന്ധനവില വർധിപ്പിക്കുന്നത് ഇന്ധന കമ്പനികളാണെന്ന തിരിച്ചറിവ് അവർക്കുമുണ്ട്.\nപെട്രോളും ജിഎസ്ടിയുടെ പരിധിയിൽ കൊണ്ടുവന്നാൽ തീരുന്ന പ്രശ്നമേയുള്ളൂ എന്നാണ് സമൂഹ മാധ്യമങ്ങളിലൂടെ സംഘപരിവാർ കേന്ദ്രങ്ങൾ ഇപ്പോൾ പ്രചരിപ്പിക്കുന്നത്. എന്നാൽ, ദിവസേന ഇന്ധന വില കൂടുന്നതിന് അതും ഒരു പരിഹാരം അല്ലെന്ന തിരിച്ചറിവ് ബിജെപി പ്രവർത്തകർക്കുണ്ട്. വിവിധ നിയമസഭാ തെരഞ്ഞെടുപ്പ് സമയങ്ങളിൽ ഇന്ധനവില രണ്ടും മൂന്നും ആഴ്ച്ച വർധിക്കാതെ നിൽക്കുന്നതും വില വർധിക്കുന്നതല്ലാതെ കുറയുന്നില്ല എന്നതും എണ്ണ കമ്പനികൾക്ക് മാത്രമല്ല, ഇക്കാര്യത്തിൽ ബിജെപി നേതൃത്വത്തിന്റെ അറിവും ഇടപെടലും ഉണ്ടെന്ന കാര്യവും പ്രവർത്തകർ ഇപ്പോൾ രഹസ്യമായി എങ്കിലും സമ്മതിക്കുന്നുണ്ട്.\nഇന്ധന വിലയുടെയും പാചക വാതകത്തിന്റെ വിലയുടെയും വർധനവ് പ്രതിസന്ധിയിലാക്കുന്നത് കേരളത്തിലെ ഇടത്തരം കുടുംബങ്ങളെയാണ്. നിർഭാഗ്യവശാൽ ബിജെപിയുടെ പ്രവർത്തകരിൽ ഭൂരിഭാഗവും ഇടത്തരം കുടുംബങ്ങളിൽ നിന്നുള്ളവരാണ്. അതുകൊണ്ടു തന്നെ ഇനിയും പിടിച്ചു നിൽക്കാനും ന്യായീകരിക്കാനും കഴിയില്ലെന്ന നിലപാടിലാണ് ഭൂരിപക്ഷം പ്രവർത്തകരും. സൈബർ ഇടങ്ങളിലെ ചർച്ചകളിൽ പോലും സംഘപരിവാർ അനുകൂലികൾ നിശബ്ദത പാലിക്കുന്നതും അതുകൊണ്ടാണെന്നും ഇവർ ചൂണ്ടിക്കാട്ടുന്നു.\nസംസ്ഥാന നേതൃത്വം ഇക്കാര്യത്തിൽ സ്വീകരിക്കുന്നത് കുറ്റകരമായ മൗനമാണെന്നാണ് നിരവധി പ്രവർത്തകർ പ്രതികരിച്ചത്. ഞങ്ങൾക്ക് സ്വന്തം വീടുകളിൽ പോലും ബിജെപിയെയോ ഇന്ധന വില വർധനവിനെയോ ന്യായീകരിക്കാൻ കഴിയുന്നില്ല. പ്രധാന നേതാക്കളെല്ലാം രാഷ്ട്രീയ പ്രവർത്തനത്തിൽ നിന്നും കോടികളാണ് സമ്പാദിക്കുന്നത്. ഈ പണം ദേശീയ നേതൃത്വം കണ്ടെത്തി നൽകുന്നത് കോർപ്പറേറ്റുകൾ നൽകുന്ന ഭീമമായ സംഭാവനകളിലൂടെയാണ്. കോർപ്പറേറ്റുകളാകട്ടെ, ഈ പണം കണ്ടെത്തുന്നതിന് സാധാരണ ജനത്തിനെ കൊള്ളയ‌ടിക്കുന്നു. കേന്ദ്ര സർക്കാരും ബിജെപി നേതൃത്വവും അതിന് മൗനാനുവാദം നൽകുന്നു – അടുത്തിടെ ബിജെപി വിട്ട ഒരു പ്രവർത്തകൻ മീഡിയ മംഗളത്തോട് പറഞ്ഞു.\nകോൺഗ്രസിന്റെ തകർച്ചക്ക് കാരണമായത് അഴിമതി ആയിരുന്നെങ്കിൽ, ബിജെപിക്ക് തിരിച്ച‌ടി ആകുക ഇന്ധന വില വർധനവാകും എന്നാണ് പ്രവർത്തകർ തന്നെ ചൂണ്ടിക്കാട്ടുന്നത്. കോൺഗ്രസിൽ നിന്നും അകന്നത് പരമ്പരാഗതമായി അവർക്ക് വോട്ട് ചെയ്തിരുന്ന ജനങ്ങളാണ്. എന്നാൽ ബിജെപിയിൽ നിന്നും അകലുന്നത് വർഷങ്ങളായി ലാഭേച്ഛ കൂടാതെ പാർട്ടിക്ക് വേണ്ടി പണിയെടുത്ത പ്രവർത്തകരും. ഈ സാഹചര്യം മനസ്സിലാക്കി ദേശീയ നേതൃത്വത്തിനെ ധരിപ്പിക്കുന്നതിൽ സംസ്ഥാന നേതൃത്വം പരാജയപ്പെട്ടെന്നും പ്രവർത്തകർ പറയുന്നു.\nഇതോടെ നിരവധി പേരാണ് പാർട്ടി പ്രവർത്തനം സ്വമേധയാ അവസാനിപ്പിച്ചിരിക്കുന്നത്. സമൂഹ മാധ്യമങ്ങളിലും പരിഹാസത്തിന് പാത്രമാകേണ്ടി വരുന്നു എന്ന പരാതിയും നിരവധി പേർ പങ്കുവെക്കുന്നു. കുടുംബ വാട്സാപ്പ് ഗ്രൂപ്പുകൾ മുതൽ ഓഫീസ് ഗ്രൂപ്പുകളിൽ വരെ ബിജെപി അനുഭാവികളും പ്രവർത്തകരും ആയിട്ടുള്ളവർക്ക് നേരേ കുടുംബാംഗങ്ങളും സുഹൃത്തുക്കളും സഹപ്രവർത്തകരും പരിഹാസശരങ്ങൽ എയ്യുന്നത് പെട്രോളിന്റെയും പാചകവാതകത്തിന്റെയും വിലവർധനവിന്റെ പേരിലാണ് എന്നും ഇവർ ചൂണ്ടിക്കാട്ടുന്നു.\nbjp BJP WORKERS Petrol Diesel Price ഇന്ധനവില വർധനവ് പ്രതിസന്ധി ബിജെപി ബിജെപി പ്രവർത്തകർ\nമരണനിരക്കിന്റെ പേരിൽ ഇനി പോര് വേണ്ട; കൊവിഡ് ബാധിച്ച് മരിച്ചവരുടെ പേരും വിവരങ്ങളും പ്രസിദ്ധീകരിക്കുമെന്ന് ആരോഗ്യ മന്ത്രി


ബിജെപി വെബ്‌സൈറ്റ് ഡിസൈന് അടിച്ചുമാറ്റിയതെന്ന് ആരോപണം - Janayugom Online\nHome / News / India / ബിജെപി വെബ്‌സൈറ്റ് ഡിസൈന് അടിച്ചുമാറ്റിയതെന്ന് ആരോപണം\nPosted on March 25, 2019, 10:30 pm\nഹൈദരാബാദ്: അടുത്തിടെ ഹാക്ക് ചെയ്യപ്പെട്ട സ്വന്തം വെബ്‌സൈറ്റിന് വേണ്ടി ഭാരതീയ ജനതാപാര്‍ട്ടി കടപ്പാട് വയ്ക്കാതെ വെബ് ഡിസൈന് ഉപയോഗിച്ചുവെന്ന പരാതിയുമായി ആന്ധ്രാപ്രദേശില് പ്രവര്‍ത്തിക്കുന്ന സ്റ്റാര്‍ട്ട് അപ്പ്.\nഹാക്ക് ചെയ്യപ്പെട്ട് രണ്ടാഴ്ചകള്‍ക്ക് ശേഷം വെള്ളിയാഴ്ചയാണ് ബിജെപിയുടെ വെബ്‌സൈറ്റ് ‘മെയ്ന്റനന്‍സ്’ മോഡില് നിന്നും മാറി തിരികെയെത്തിയത്. ഒരു പേജ് മാത്രമാണ് വെബ്‌സൈറ്റിലുള്ളത്.\nതിരിച്ചെത്തിയ വെബ്‌സൈറ്റില് തങ്ങള് ഡിസൈന് ചെയ്ത വെബ് ടെംപ്ലേറ്റ് ആണ് ഉപയോഗിച്ചിട്ടുള്ളതെന്ന് നെല്ലൂരില് പ്രവര്‍ത്തിക്കുന്ന ഡബ്ല്യൂ3ലേ ഔട്ട് എന്ന സ്റ്റാര്‍ട്ട് അപ്പ് കമ്പനി പറയുന്നു. ഡബ്ല്യൂ3ലേ ഔട്ട് ഡിസൈന് ചെയ്ത ‘പീക്ക്’ എന്ന പേരിലുള്ള ലാന്‍ഡിങ് പേജ് ബൂട്ട്‌സ്ട്രാപ്പ് റെസ്‌പോണ്‍സീവ് വെബ് ടെംപ്ലേറ്റ് ആണ് ബിജെപി വെബ്‌സൈറ്റില് ഉപയോഗിച്ചത്.\nഡിസൈന് സൗജന്യമായി ഉപയോഗിക്കാന് വേണ്ടി നിര്‍മ്മിച്ചതാണ്. എന്നാല് പേജിന്റെ അവസാനം ടെംപ്ലേറ്റ് ഡിസൈന് ചെയ്ത ഡബ്ല്യൂ3ലേ ഔട്ടിന്റെ വിവരങ്ങള് ഉള്‍പ്പെടുന്ന ഒരു ബാക്ക് ലിങ്ക് നല്‍കിയിരുന്നു. എന്നാല് ഈ ലിങ്ക് നീക്കം ചെയ്താണ് ബിജെപി ടെംപ്ലേറ്റ് ഉപയോഗിച്ചത്. ഈ പ്രശ്‌നം ഡബ്ല്യൂ3ലേ ഔട്ട് ട്വിറ്റര് വഴി ബിജെപിയെ അറിയിച്ചിട്ടുണ്ട്.\nലിങ്കിലെ നിബന്ധനകള് വായിക്കാന് വെബ്‌സൈറ്റ് ടീമിനെ നിര്‍ദേശിക്കു എന്നും ഐടി ടീമിന്റെ ഇമെയില് അഡ്രസ് നല്‍കണമെന്നും ഡബ്ല്യൂ3ലേ ഔട്ട് ട്വീറ്റില് ആവശ്യപ്പെട്ടു. വെബ്‌സൈറ്റില് ഇപ്പോഴും ഉപയോഗിച്ചിരിക്കുന്നത് തങ്ങളുടെ വെബ് പേജാണെന്നും അവര് പറയുന്നു.\nഡബ്ല്യൂ3ലേ ഔട്ടിന്റെ വെബ്‌പേജ് ബിജെപി കടപ്പാട് വയ്ക്കാതെ അതിന്റെ വെബ്‌സൈറ്റില് ഉപയോഗിച്ചുവെന്ന് സൈബര് സുരക്ഷാ ഗവേഷകനായ എല്ലിയോട്ട് അല്‍ഡേഴ്‌സനും ട്വീറ്റ് ചെയ്തു. അതേസമയം ഈ ആരോപണങ്ങളോട് ബിജെപി പ്രതികരിച്ചിട്ടില്ല.\nമാലിന്യകൂമ്പാരത്തിന് തീപിച്ചു; നാട്ടുകാരുടെഇടപെടല് കാരണം വന് ദുരന്തം ഒഴിവായി\nവ്യാജ തിരിച്ചറിയല് കാര്‍ഡ് ; കോണ്‍ഗ്രസ് സ്ഥാനാര്‍ത്ഥിയായ എംഎല്‍എ അടക്കം 14 പേര്‍ക്കെതിരെ കേസ്


Nonagenarian Beat Coronavirus in Bengal\nകോവിഡിനെ തോല്‍പ്പിച്ച് തൊണ്ണൂറ്റിയൊമ്പതുകാരന്\nപശ്ചിമ ബംഗാളിലെ ഏറ്റവും പ്രായമേറിയ കോവിഡ് ബാധിതനായ ശ്രീപതി ന്യായബനാണു കോവിഡില്‍നിന്നു രോഗമുക്തി നേടിയത്\nPublished on : 02 Jul, 2020 , 3:41 pm\nകോവിഡിനെ തോല്‍പ്പിച്ച് തൊണ്ണൂറ്റിയൊമ്പതുകാരന് സാധാരണ ജീവിതത്തിലേക്ക് മടങ്ങി. പശ്ചിമ ബംഗാളിലെ ഏറ്റവും പ്രായമേറിയ കോവിഡ് ബാധിതനായ ശ്രീപതി ന്യായബനാണു കോവിഡില്‍നിന്നു രോഗമുക്തി നേടിയത്.\nകോവിഡ് ഭേദമായ രാജ്യത്തെ ഏറ്റവും പ്രായം കൂടിയ വ്യക്തിയാണ് നയാബൻ. ബുധനാഴ്ച വൈകുന്നേരം അദ്ദേഹം വീട്ടിലേക്ക് മടങ്ങി.\n"ചികിത്സയ്ക്കായി ഇവിടെയെത്തിയ ദിവസം മുതൽ സുഖം പ്രാപിക്കുന്നത് വരെ നയാബൻ വളരെ പോസിറ്റീവായിരുന്നു. ഇത് രോഗമുക്തിക്ക് വളരെയധികം സഹായിച്ചു. ഞങ്ങൾ ഞങ്ങളുടെ പരമാവധി ശ്രമങ്ങൾ നടത്തി. പക്ഷേ അദ്ദേഹത്തിന്റെ ദൃഡനിശ്ചയം പ്രശംസനീയമായിരുന്നു. " -നഴ്സിംഗ് ഹോമിൽ അദ്ധേഹത്തെ ചികിത്സിച്ച സൗമദീപ് ചക്രവർത്തി പറഞ്ഞു.\nസൗത്ത് 24 പർഗാനാസിലെ ഡയമണ്ട് ഹാർബർ പ്രദേശത്ത് താമസിക്കുന്ന നയാബനെ ജൂൺ 22 ന് ആശുപത്രിയിൽ പ്രവേശിപ്പിച്ചു. പരിശോധനയിൽ അദ്ദേഹം രോഗബാധിതനാണെന്ന് തെളിഞ്ഞു. ഒരാഴ്ചയായി ചികിത്സയില് തുടരുകയായിരുന്നു. ഇദ്ദേഹത്തിന്‍റെ 72, 53 എന്നിങ്ങനെ പ്രായമുള്ള മക്കള്‍ക്കും കോവിഡ് സ്ഥിരീകരിച്ചിട്ടുണ്ട്. ഇവരും ചികിത്സയിലാണ്.\nനേരത്തെ, കര്‍ണാടക സ്വദേശിയായ 99 വയസുകാരിയും കോവിഡ് മുക്തി നേടിയിരുന്നു. ബംഗളുരു സ്വദേശിനിയായ മാഴ്സലീന സല്‍ധാനയാണ് കോവിഡ് മുക്തയായി ആശുപത്രി വിട്ടത്.


രവീന്ദ്രന് പാരിപ്പള്ളി (93) അന്തരിച്ചു. | PravasiExpress\nHome Lifestyle Obituary രവീന്ദ്രന് പാരിപ്പള്ളി (93) അന്തരിച്ചു.\n1967 ലും 1978 ലും ശ്രീനാരായണ മിഷന് സിംഗപ്പൂരിന്‍റെ ജനറല് സെക്രട്ടറി ആയി പ്രവര്‍ത്തിച്ചിട്ടുണ്ട്.\nഅന്പതുകളിലാണ് രവീന്ദ്രന് പാരിപ്പള്ളി സിംഗപ്പൂരില് ജോലിതേടി എത്തുന്നത്.. PWD യിലും PSA യിലും സേവനമനുഷ്ഠിച്ചിട്ടുണ്ട്.\nകുടുംബാഗങ്ങള്: ഭാര്യ ഇന്ദിരാ രവീന്ദ്രന്. മക്കള്/മരുമക്കള്: ലത, ലതിക , ജോര്‍ജ്ജ്, ലൈന, ബാരി. ചെറുമക്കള്: ദേവ് ദത്ത്, വിദ്യ, ദിവ്യ, ഇഗ്നേഷ്യോ, സിതാര, മോഹന്, നിഷാന്ത്, ഷൈദ, സാഷ.\nPrevious articleരക്തകലുഷിതമായി മ്യാൻമർ: 38 പ്രക്ഷോഭകരെ വെടിവച്ചു കൊന്നു\nNext article‘ആദ്യ ചിത്രത്തിന്‍റെ പ്രതിഫലം പൂജ്യം’; തുറന്നുപറഞ്ഞ് അനു സിത്താര


. 'സര്‍വീസിന്റെ അവസാന കാലത്ത് ചില ഉദ്യോഗസ്ഥര്‍ക്ക് പല പൂതികളും ഉണ്ടാകും'; അമേരിക്കന് കമ്പനിക്ക് അനുമതി നല്‍കിയെന്ന ആരോപണം അസംബന്ധമെന്ന് ആവര്‍ത്തിച്ച് ഫിഷറീസ് മന്ത്രി ജെ മേഴ്‌സിക്കുട്ടിയമ്മ - Keralabhooshanam Daily . 'സര്‍വീസിന്റെ അവസാന കാലത്ത് ചില ഉദ്യോഗസ്ഥര്‍ക്ക് പല പൂതികളും ഉണ്ടാകും'; അമേരിക്കന് കമ്പനിക്ക് അനുമതി നല്‍കിയെന്ന ആരോപണം അസംബന്ധമെന്ന് ആവര്‍ത്തിച്ച് ഫിഷറീസ് മന്ത്രി ജെ മേഴ്‌സിക്കുട്ടിയമ്മ\nHome/NEWS/KERALA/. ‘സര്‍വീസിന്റെ അവസാന കാലത്ത് ചില ഉദ്യോഗസ്ഥര്‍ക്ക് പല പൂതികളും ഉണ്ടാകും’; അമേരിക്കന് കമ്പനിക്ക് അനുമതി നല്‍കിയെന്ന ആരോപണം അസംബന്ധമെന്ന് ആവര്‍ത്തിച്ച് ഫിഷറീസ് മന്ത്രി ജെ മേഴ്‌സിക്കുട്ടിയമ്മ\n. ‘സര്‍വീസിന്റെ അവസാന കാലത്ത് ചില ഉദ്യോഗസ്ഥര്‍ക്ക് പല പൂതികളും ഉണ്ടാകും’; അമേരിക്കന് കമ്പനിക്ക് അനുമതി നല്‍കിയെന്ന ആരോപണം അസംബന്ധമെന്ന് ആവര്‍ത്തിച്ച് ഫിഷറീസ് മന്ത്രി ജെ മേഴ്‌സിക്കുട്ടിയമ്മ\nവെബ് ഡെസ്ക് Send an email February 20, 2021\nആഴക്കടല് മല്‍സ്യബന്ധനത്തിന് അമേരിക്കന് കമ്പനിക്ക് അനുമതി നല്‍കിയെന്ന ആരോപണം അസംബന്ധമെന്ന് ഫിഷറീസ് മന്ത്രി ജെ മേഴ്‌സിക്കുട്ടിയമ്മ ആവര്‍ത്തിച്ചു. ഫിഷറീസ് നയം തിരുത്തിയിട്ടില്ല. മല്‍സ്യബന്ധനത്തിനും യാനം നിര്‍മാണത്തിനും കൃത്യമായ നയമുണ്ട്. ഫിഷറീസ് നയം തിരുത്തിയെന്ന പ്രതിപക്ഷ നേതാവ് രമേശ് ചെന്നിത്തലയുടെ വാദം അടിസ്ഥാനരഹിതമാണെന്നും മേഴ്‌സിക്കുട്ടിയമ്മ പറഞ്ഞു.\nഎവിടെയെങ്കിലും ആരെങ്കിലും ധാരണാപത്രം ഒപ്പിട്ടതുകൊണ്ട് ആഴക്കടല് ട്രോളര് ഇറക്കാനാവില്ല. സര്‍വീസിന്റെ അവസാന കാലത്ത് ചില ഉദ്യോഗസ്ഥര്‍ക്ക് പല പൂതികളും ഉണ്ടാകും. അത് കേരളത്തില് നടപ്പാവില്ല. മല്‍സ്യ നയത്തെ വെല്ലുവിളിക്കാന് ആരെയും അനുവദിക്കില്ലെന്നും മന്ത്രി പറഞ്ഞു. ഉദ്യോഗസ്ഥന് ആരാണെന്ന് പറയുന്നില്ല. അത് നിങ്ങള്‍ക്ക് അറിയാമെന്നും മന്ത്രി പറഞ്ഞു.\nഎവിടെയെങ്കിലും ആരെങ്കിലും എംഒയു ഒപ്പുവച്ചെന്ന് കരുതി കേരളത്തില് ഒന്നും നടപ്പാകില്ല. അസന്‍ഡ് കേരളയില് നിരവധി പേര് വന്നിട്ടുണ്ടാകും. അതില് ധാരണാപത്രം ഒപ്പിട്ടു എന്നുകരുതി പദ്ധതി നടപ്പാകണമെന്നില്ല. പദ്ധതിക്ക് സന്നദ്ധമാണെന്ന് അറിയിക്കുന്നത് മാത്രമാണ് എംഒയു. നയത്തിന് ചേരുന്നത് മാത്രമേ നടപ്പാക്കൂ. സര്‍ക്കാരിന്റെ നയങ്ങള് കമ്പനികള്‍ക്ക് വേണ്ടി മാറ്റില്ലെന്നും മന്ത്രി വ്യക്തമാക്കി.\nഅമേരിക്കയില് വെച്ച് ചര്‍ച്ച നടന്നുവെന്നും കരാര് ഒപ്പിട്ടു എന്നുമാണ് പ്രതിപക്ഷ നേതാവ് കഴിഞ്ഞദിവസം ആരോപിച്ചത്. ഇത് അടിസ്ഥാന രഹിതമാണ്. അതേസമയം കേരളത്തില് വെച്ച് കമ്പനിയുടെ ആളുകള് തന്നെ വന്നു കണ്ടിരുന്നു. സര്‍ക്കാര് നയപ്രകാരം പദ്ധതി നടക്കില്ലെന്ന് അവരെ അറിയിക്കുകയും ചെയ്തിരുന്നു.\nകേരളത്തില് പലരും തന്നെ വന്നു കണ്ടിട്ടുണ്ട്. ഇപ്പോള് എന്തോ വലിയ കണ്ടുപിടുത്തം നടത്തി എന്ന തരത്തിലാണ് ഒരു ചിത്രം പ്രതിപക്ഷ നേതാവ് പുറത്തുവിട്ടത്. പ്രതിപക്ഷ നേതാവ് കുറച്ചുകൂടി ഉത്തരവാദിത്വത്തോടെ കാര്യങ്ങളെ കാണുകയാണ് വേണ്ടത്. ഉത്തരവാദപ്പെട്ട പദവിയിലിരിക്കാവുന്ന പ്രതിപക്ഷ നേതാവ് ഇത്രയ്ക്കും തരംതാഴാമോ എന്നും മന്ത്രി ചോദിച്ചു.\nമല്‍സ്യനയം 2.9 തിരുത്തി എന്നാണ് പ്രതിപക്ഷ നേതാവ് ആരോപിക്കുന്നത്. എന്നാല് പുറം കടലില് ബഹുദിന മല്‍സ്യ ബന്ധനം നടത്തുന്ന യാനങ്ങള്‍ക്ക് ആവശ്യമായ പ്രോല്‍സാഹനം നടത്തുമെന്നാണ് 2.9 ല് പറയുന്നത്. ഇത് വിദേശ ആഴക്കടല് ട്രോളറുകള്‍ക്കുള്ള അനുമതിയാണെന്ന് വ്യാഖ്യാനിക്കുന്ന പ്രതിപക്ഷ നേതാവിന്റെ കൗശലത്തെ നമിക്കുന്നു എന്നും മന്ത്രി മേഴ്‌സിക്കുട്ടിയമ്മ പറഞ്ഞു.\n27ന് തീരദേശ ഹര്‍ത്താല് പ്രഖ്യാപിച്ച് മത്സ്യത്തൊഴിലാളി സംഘടനകള്\n'ഇത് കേരളത്തില്‍പ്പോലുമല്ല' ! ; സാമൂഹ്യ മാധ്യമങ്ങളില് പരിഹസിച്ച് ശശി തരൂര് എംപി\nഗുജറാത്തില് കോവിഡ് ആശുപത്രിയില് തീപ്പിടിത്തം; ആറുപേര് പൊള്ളലേറ്റു മരിച്ചു\nസംസ്ഥാനത്ത് രണ്ടു കൊവിഡ് മരണങ്ങള് കൂടി\nവൈകാരിക ബന്ധമുള്ള മണര്‍കാട് പള്ളി വിട്ടുകൊടുക്കില്ല: ഡോ.തോമസ് മാര് തിമോത്തിയോസ് മെത്രാപ്പൊലീത്ത\nരാജന്റെയും അമ്പിളിയുടെയും മക്കള്‍ക്ക് വീടും 10 ലക്ഷം രൂപ ധനസഹായവും സര്‍ക്കാര് നല്‍കും\nമുസ്ലിം ലീഗ് ജിഹാദികളുടെ കയ്യില്; നിയമസഭ തെരഞ്ഞെടുപ്പില് പൂഞ്ഞാറില് മല്‍സരിക്കുമെന്ന് പി സി ജോര്‍ജ്\nവയനാട് കോണ്‍ഗ്രസില് പൊട്ടിത്തെറി; ഡിസിസി സെക്രട്ടറി പി കെ അനില്‍കുമാര് രാജിവെച്ചു\nപേര് ദുരുപയോഗം ചെയ്തു; പി. ജെ ജോസഫ് വിഭാഗത്തിനെതിരെ പരാതിയുമായി ജോസ്. കെ . മാണി പക്ഷം


വീണ്ടും കൊവിഡ് സ്ഥിരീകരണം, കർശന നിയന്ത്രണവുമായി കേന്ദ്രം, കൂടുതൽ പേർ നിരീക്ഷണത്തിൽ | Covid 19 India five more confirmed patients\nDelhi, First Published 20, Mar 2020, 10:35 PM\nഇതോടെ തെലങ്കാനയിലെ കരിംനഗറിലെത്തിയ പത്ത് പേരുടെ ഇന്തോനേഷ്യൻ സംഘത്തിലെ ഒൻപത് പേർക്കും രോഗം സ്ഥിരീകരിച്ചു\nദില്ലി: രാജ്യത്ത് വീണ്ടും കൊവിഡ് 19 വൈറസ് ബാധ സ്ഥിരീകരിച്ചു. തെലങ്കാനയിലും മധ്യപ്രദേശിലുമാണ് രോഗം സ്ഥിരീകരിച്ചിരിക്കുന്നത്. അതേസമയം കൂടുതൽ കൊവിഡ് രോഗബാധിതരെ കണ്ടെത്തിയതിന് പിന്നാലെ സർക്കാർ കൂടുതൽ രാജ്യങ്ങളിൽ നിന്നുള്ളവരെ പരിശോധിക്കാൻ തീരുമാനിച്ചിട്ടുണ്ട്. എംപിമാരും എംഎൽഎമാരുമടക്കം നിരവധി പ്രമുഖരും നിരീക്ഷണത്തിലായി എന്നതാണ് ഇന്ന് കൊവിഡ് ബാധ സ്ഥിരീകരിക്കപ്പെട്ടപ്പോൾ സംഭവിച്ചത്.\nതെലങ്കാനയിൽ ഒരാൾക്കാണ് വീണ്ടും രോഗം സ്ഥിരീകരിച്ചത്. ഇന്തോനേഷ്യൻ പൗരനാണ് രോഗം സ്ഥിരീകരിച്ചത്. ഇതോടെ തെലങ്കാനയിലെ കരിംനഗറിലെത്തിയ പത്ത് പേരുടെ ഇന്തോനേഷ്യൻ സംഘത്തിലെ ഒൻപത് പേർക്കും രോഗം സ്ഥിരീകരിച്ചു. മധ്യപ്രദേശിൽ ജബൽപൂരിൽ നാല് പേർക്കാണ് രോഗം സ്ഥിരീകരിച്ചിരിക്കുന്നത്. ഇന്ത്യൻ കൗൺസിൽ ഓഫ് മെഡിക്കൽ റിസർച്ച് ന്റെ കണക്ക് പ്രകാരം രാജ്യത്ത് കൊവിഡ് ബാധിതരുടെ എണ്ണം 236 ആണ്.\nഅമേരിക്ക, ബ്രിട്ടൻ, ആസ്ത്രേലിയ എന്നിവിടങ്ങളിൽ നിന്നുള്ള എല്ലാവരെയും പരിശോധിക്കാനാണ് കേന്ദ്ര സർക്കാരിന്റെ തീരുമാനം. ഇവരിൽ ആവശ്യമായവരെ നിരീക്ഷണത്തിൽ ഇരുത്തും. ഗായിക കനികയ്ക്ക് കൊവിഡ് സ്ഥിരീകരിച്ചതിന് പിന്നാലെ രാജ്യത്തെ പത്തോളം എംപിമാർ സ്വയം നിരീക്ഷണത്തിലായി.\nകനിക ലഖ്നൗവിൽ പങ്കെടുത്ത ഡിന്നർ പാർട്ടിയിൽ രാജസ്ഥാൻ എംപി ദുഷ്യന്ത് സിംഗും പങ്കെടുത്തിരുന്നു. രാജസ്ഥാൻ മുൻ മുഖ്യമന്ത്രി വസുന്ധര രാജെ സിന്ധ്യയുടെ മകനാണിദ്ദേഹം. വസുന്ധരയും പാർട്ടിയിൽ പങ്കെടുത്തിരുന്നു. ഇവരും നിരീക്ഷണത്തിലാണ്. ദുഷ്യന്ത് സിംഗുമായി അടുത്തിടപഴകിയ പത്തോളം എംപിമാരാണ് സ്വയം നിരീക്ഷണത്തിൽ കഴിയുന്നത്. ഇദ്ദേഹവുമായി ബന്ധപ്പെട്ട ഉത്തർപ്രദേശിലെ മൂന്നു എംഎൽഎ മാരും സ്വയം നിരീക്ഷണത്തിലാണ്.\nLast Updated 20, Mar 2020, 10:50 PM


‘എന്നേക്കാള് ബ്രില്യന്‍സും റേഞ്ചും ഉള്ള ഒരു നടി ലോകത്ത് ഇന്നില്ല’: കങ്കണ റണൗത്ത് – Chandrika Daily\nBy web desk3Tuesday February 9, 2021 15:31 pm\n‘എന്നേക്കാള് ബ്രില്യന്‍സും റേഞ്ചും ഉള്ള ഒരു നടി ലോകത്ത് ഇന്നില്ല’: കങ്കണ റണൗത്ത്\nകങ്കണയുടെ ട്വീറ്റില് കമന്റായി നിരവധി ട്രോളുകളും പ്രത്യക്ഷപ്പെടുന്നുണ്ട്\nമുംബൈ: അഭിനേതാവ് എന്ന നിലയില് തന്നോടു മത്സരിക്കാന് ലോകത്ത് ആരുമില്ലെന്ന് നടി കങ്കണ റണൗത്. തനിക്കുള്ളത്ര ‘റേഞ്ച്’ ലോകത്ത് ഇന്ന് ഒരു നടിക്കുമില്ലെന്ന് കങ്കണ ട്വീറ്റ് ചെയ്തു.\nസ്വഭാവ റോളുകളില് മെറില് സ്ട്രീപ്പിനെപ്പോലുള്ള പ്രതിഭയാണ് തനിക്കുള്ളത്. എന്നാല് ആക്ഷന്, ഗ്ലാമര് റോളുകളില് ഗാല് ഗാദോയെപ്പോലെ അഭിനിയിക്കാനുള്ള കഴിവ് തനിക്കുണ്ടെന്ന് കങ്കണ അവകാശപ്പെട്ടു.\nകങ്കണ ഏറെ വ്യത്യസ്ത വേഷങ്ങളില് പ്രത്യക്ഷപ്പെടുന്ന തലൈവി, ധാകഡ് എന്നിവയുടെ ഹാഷ് ടാഗുകളോടെയാണ് നടിയുടെ ട്വീറ്റ്. തന്നേക്കാള് റേഞ്ചും ബ്രില്യന്‍സും ഉള്ള ഒരു നടിയെ ആരെങ്കിലും കാണിച്ചുതന്നാല് താന് അഹങ്കാരം അവസാനിപ്പിക്കാം. ഇക്കാര്യത്തില് തുറന്ന സംവാദത്തിനു തയാറാണ്. അതുവരെ ഈ അഹന്ത തുടരുമെന്ന് ട്വീറ്റില് പറയുന്നു.\nകങ്കണയുടെ ട്വീറ്റില് കമന്റായി നിരവധി ട്രോളുകളും പ്രത്യക്ഷപ്പെടുന്നുണ്ട്.


ബ്രഹ്മപുരം മലിന്യപ്ലാന്റിലെ തീപ്പിടിത്തം: പുകയില്‍മൂടി കൊച്ചി നഗരം; ജനങ്ങള്‍ക്ക് ശാരീരിക അസ്വസ്ഥതകള് • Suprabhaatham\nബ്രഹ്മപുരം മലിന്യപ്ലാന്റിലെ തീപ്പിടിത്തം: പുകയില്‍മൂടി കൊച്ചി നഗരം; ജനങ്ങള്‍ക്ക് ശാരീരിക അസ്വസ്ഥതകള്\nരണ്ടു മാസത്തിനിടെ നാലുവട്ടം മാലിന്യകൂമ്പാരത്തിന് തീപിടിച്ചു\nFebruary 23, 2019 | 9:54 am IST\nകൊച്ചി: ബ്രഹ്മപുരം നഗരത്തിലെ മാലിന്യപ്ലാന്റിലുണ്ടായ തീപ്പിടത്തംമൂലം പുകയില് മുങ്ങി കൊച്ചി നഗരം. വൈറ്റില, കടവന്ത്ര, മരട്, ചമ്പക്കര, അമ്പലമുകള് എന്നിവിടങ്ങളിലാണ് പുകശല്യം കൂടുതല്. പുക അന്തരീക്ഷത്തില് പടര്‍ന്നതോടെ ജനങ്ങള്‍ക്ക് കണ്ണെരിച്ചിലും മറ്റു ശാരീരിക അസ്വസ്ഥകള് ഉണ്ടായിത്തുടങ്ങിയിട്ടുണ്ട്.\nഇന്നലെ രാത്രിയാണ് ബ്രഹ്മപുരത്തെ മാലിന്യകൂമ്പാരത്തിന് തീപിടിച്ചത്. തുടര്‍ന്ന് വിവിധ ഇടങ്ങളില് നിന്ന് ഫയര്‍ഫോഴ്‌സ് എത്തിയാണ് മണിക്കൂറുകളായി തീ അണയ്ക്കാന് ശ്രമിക്കുകയാണ്. കഴിഞ്ഞ രണ്ടുമാസത്തിനിടെ മാത്രം നാലുവട്ടം ഇങ്ങനെ മാലിന്യക്കൂനകള്‍ക്ക് മേല് തീ പടര്‍ന്നു. തുടര്‍ച്ചയായി ഉണ്ടാകുന്ന തീപിടുത്തത്തില് സംശയം ഉന്നയിച്ച് നഗരസഭാ മേയര് സൗമിനി രംഗത്ത് വന്നിട്ടുണ്ട്. ആസൂത്രിതമായി തീയിടുന്നതാണോയെന്ന് കണ്ടെത്താന് അടിയന്തര അന്വേഷണം വേണമെന്ന് മേയര് പറഞ്ഞു.


'നന്ദി വിരാട് ഭയ്യാ, മറക്കില്ല ഈ സമ്മാനം'; കോഹ്‌ലിയെ കെട്ടിപ്പിടിച്ച് വികാരഭരിതനായി സിറാജ്-Mohammed Siraj thanks Virat Kohli\nMohammed Siraj Thanks Virat Kohli For Having Dinner\n'നന്ദി വിരാട് ഭയ്യാ, മറക്കില്ല ഈ സമ്മാനം'; കോഹ്‌ലിയെ കെട്ടിപ്പിടിച്ച് വികാരഭരിതനായി സിറാജ്\nഐപിഎല്ലിലൂടെ ഇന്ത്യൻ നായകനൊപ്പം കളിക്കാൻ മാത്രമല്ല സിറാജിന് ഭാഗ്യമുണ്ടായത്\nMay 09, 2018 12:27:44 pm\nറോയൽ ചലഞ്ചേഴ്സ് ബാംഗ്ലൂർ ഫാസ്റ്റ് ബോളർ മുഹമ്മദ് സിറാജിന് ഒരിക്കലും മറക്കാനാവാത്ത സമ്മാനമാണ് നായകൻ വിരാട് കോഹ്‌ലി നൽകിയത്. ഐപിഎല്ലിലൂടെ ഇന്ത്യൻ നായകനൊപ്പം കളിക്കാൻ മാത്രമല്ല സിറാജിന് ഭാഗ്യമുണ്ടായത്. ഇന്ത്യൻ നായകൻ സിറാജിന്റെ വീട്ടിലെത്തുകയും ആതിഥേയത്വം സ്വീകരിക്കുകയും ചെയ്തു. വിരാട് കോഹ്‌ലിയെ ഏറെ സ്നേഹിക്കുന്ന സിറാജിന് അത് ജീവിതത്തിൽ ഒരിക്കലും മറക്കാനാവാത്തതു കൂടിയായി മാറി.\nസൺറൈസേഴ്സ് ഹൈദരാബാദിനെതിരെയുളള മൽസരത്തിനാണ് കോഹ്‌ലിയും സംഘവും ഹൈദരാബാദിലെത്തിയത്. ഞായറാഴ്ച പരിശീലന സെഷനുശേഷം കോഹ്‌ലി ടോളിചൗക്കിലെ സിറാജിന്റെ വീട്ടിലെത്തി. കോഹ്‌ലിക്കൊപ്പം പാർത്ഥിവ് പട്ടേൽ, യുസ്‌വേന്ദ്ര ചാഹൽ എന്നീ താരങ്ങളും ഉണ്ടായിരുന്നു.\nഹൈദരാബാദ് ബിരിയാണി വിളമ്പിയാണ് ഇന്ത്യൻ നായകനെയും കൂട്ടരെയും സിറാജിന്റെ കുടുംബം വരവേറ്റത്. നിലത്തിരുന്ന് ബിരിയാണി കഴിക്കുന്ന കോഹ്‌ലിയുടെ ചിത്രങ്ങൾ വൈറലായിരുന്നു. രണ്ടു മണിക്കൂറോളം താരങ്ങൾ സിറാജിന്റെ വീട്ടിൽ ചെലവഴിച്ചു. തന്റെ വീട്ടിലെത്തി ആതിഥേയത്വം സ്വീകരിച്ചതിന് ഇൻസ്റ്റഗ്രാമിലൂടെ നന്ദി പറഞ്ഞിരിക്കുകയാണ് സിറാജ്.\n”നന്ദി വികെ ഭയ്യാ. ജീവിതത്തിൽ എനിക്കിതുവരെ കിട്ടിയ സമ്മാനങ്ങളിൽ ഏറ്റവും മികച്ചതാണ് നിങ്ങൾ നൽകിയത്”സിറാജ് ഇൻസ്റ്റഗ്രാമിൽ കുറിച്ചു.\nഅതേസമയം, ഇത്തവണത്തെ ഐപിഎൽ സീസണിൽ രാജസ്ഥാൻ അത്ര നല്ല ഫോമിലല്ല. കളിച്ച മൽസരങ്ങളിൽ മൂന്നെണ്ണം മാത്രമാണ് ആർസിബി ജയിച്ചത്. ടേബിൾ പട്ടികയിൽ6പോയിന്റുമായി ഏഴാം സ്ഥാനത്താണ് കോഹ്‌ലിയുടെ രാജസ്ഥാൻ റോയൽ ചലഞ്ചേഴ്സ് ബാംഗ്ലൂർ.